നാളത്തെ മന്ത്രിസഭാ യോഗത്തില് പ്രതീക്ഷയര്‍പ്പിച്ച് പിഎസ്‌സി ഉദ്യോഗാര്‍ത്ഥികള് | Azchavattom Online USA\nPosted by Azchavattom | Feb 16, 2021 | Latest News\nനാളെ നടക്കാനിരിക്കുന്ന മന്ത്രിസഭാ യോഗത്തില് പ്രതീക്ഷയര്‍പ്പിച്ച് പിഎസ്‌സി ഉദ്യോഗാര്‍ത്ഥികള്. ഇന്നും സെക്രട്ടേറിയറ്റിനു മുന്നില് വലിയ സമരപരിപാടികള് അരങ്ങേറി. എല്‍ജിഎസ് ഉദ്യോഗാര്‍ത്ഥികളുമായി എഐവൈഎഫ് നേതാക്കള് ചര്‍ച്ച നടത്തി. താത്കാലികക്കാരെ സ്ഥിരപ്പെടുത്തുവാനുള്ള സര്‍ക്കാര് നീക്കം തടയണമെന്നാവശ്യപ്പെട്ട് യൂത്ത് കോണ്‍ഗ്രസ് നേതാക്കള് ഹൈക്കോടതിയെ സമീപിച്ചു.\nസെക്രട്ടേറിയറ്റിനു മുന്നില് സമരം കടുപ്പിക്കുകയാണ് പിഎസ്‌സി ഉദ്യോഗാര്‍ത്ഥികള്. നാളെ ചേരുന്ന മന്ത്രിസഭായോഗത്തില് അനുകൂല തീരുമാനമുണ്ടായില്ലെങ്കില് സമരം തുടരും. പ്രതീകാത്മക ശവം ചുമന്നു സെക്രട്ടേറിയറ്റിനു മുന്നില് സിപിഒ ഉദ്യോഗാര്‍ത്ഥികളുടെ മൗന ജാഥ നടന്നു.\nപ്രശ്ന പരിഹാരത്തിന് എല്‍ജിഎസ് ഉദ്യോഗാര്‍ത്ഥികളുമായി എഐവൈഎഫ് സംസ്ഥാന സെക്രട്ടറി മഹേഷ് കക്കത്ത് ചര്‍ച്ച നടത്തി. സമരം ഒത്തു തീര്‍പ്പാക്കാന് ഇടപെടുമെന്ന് നേതാക്കള് ഉറപ്പ് നല്‍കിയതായി ഉദ്യോഗാര്‍ഥികള് പറഞ്ഞു. ഉദ്യോഗാര്‍ത്ഥികള്‍ക്ക് പിന്തുണയുമായി ടി.പി.ശ്രീനിവാസനും സമരസ്ഥലത്തെത്തി. സമരം ന്യായമാണെന്നും, സര്‍ക്കാര് കണ്ണു തുറക്കണമെന്നും ടി.പി.ശ്രീനിവാസന് പറഞ്ഞു.\nസെക്രട്ടേറിയറ്റിനു മുന്നില് നിരാഹരമിരിക്കുന്ന ഷാഫി പറമ്പിലും, ശബരീനാഥനും സമരപ്പന്തലിലെത്തി ഉദ്യോഗാര്‍ത്ഥികളെ കണ്ടു.\nPrevious‘സലിം കുമാറിനെ ഒഴിവാക്കി എറണാകുളത്ത് ചലച്ചിത്ര മേള സാധ്യമല്ല’; വിവാദത്തിൽ പ്രതികരിച്ച് സംവിധായകൻ കമൽ\nNextരാജ്യാന്തര ചലച്ചിത്ര മേളയിൽ നിന്ന് തന്നെ ഒഴിവാക്കിയത് രാഷ്ട്രീയമെന്ന് നടൻ സലിം കുമാർ


യോഗ പഠിപ്പിച്ച് ഏഴുവയസുകാരന് നേടുന്നത് മാസം 10 ലക്ഷം രൂപ പോക്കറ്റ് മണി | 7-year-old is China’s youngest yoga teacher, earned pocket money - Malayalam Oneindia\n» യോഗ പഠിപ്പിച്ച് ഏഴുവയസുകാരന് നേടുന്നത് മാസം 10 ലക്ഷം രൂപ പോക്കറ്റ് മണി\nUpdated: Wed, Feb 7, 2018, 9:20 [IST]\nബെയ്ജിങ്: കൂട്ടുകാര്‍ക്കൊപ്പം കളിച്ചു നടക്കേണ്ട പ്രായത്തില് ചൈനയിലെ ഒരു ഏഴുവയസുകാരന് നേടുന്നത് മാസം 15,000 ഡോളര് (ഏകദേശം 10 ലക്ഷത്തോളം രൂപ) പോക്കറ്റ് മണി. യോഗ പരിശീലിപ്പിക്കുന്ന കുട്ടി ചൈനയിലെ ഏറ്റവും പ്രായംകുറഞ്ഞ യോഗ പരിശീലകനെന്ന സര്‍ട്ടിഫിക്കറ്റും സ്വന്തമാക്കിയിട്ടുണ്ട്.\nസണ് ചുയാങ് എന്ന ഈ ബാലന് തന്നെയായിരിക്കാം ചൈനയിലെ പ്രായം കുറഞ്ഞ പണക്കാരനെന്നും മാധ്യമങ്ങള് റിപ്പോര്‍ട്ട് ചെയ്യുന്നുണ്ട്. ഈസ്‌റ്റേണ് ചൈനയിലെ ഷെജിയാങ് പ്രവശ്യ സ്വദേശിയായ സണ് ചുയാങ്ങിന്റെ വാര്‍ത്തയും ചിത്രങ്ങളുമാണ് ഇപ്പോള് ചൈനീസ് സോഷ്യല് മീഡിയ നിറയെ.\nരണ്ടാം വയസുമുതലാണ് സണ് യോഗയുടെ ലോകത്തെത്തുന്നതെന്ന് അമ്മ പറയുന്നു. ചെറിയ തോതില് ഓട്ടിസം ബാധയുണ്ടെന്ന് കണ്ടെത്തിയതിനെ തുടര്‍ന്നാണ് സണ്ണിനെ യോഗ ക്ലാസിലെത്തിച്ചത്. മകനെ എത്രയും പെട്ടെന്ന് സുഖപ്പെടുത്തണമെന്ന ആഗ്രഹത്താല് അമ്മ തന്റെ ചെറിയ ബിസിനസ് അവസാനിപ്പിച്ച് മകനെ യോഗ പരിശീലനത്തിനായി എത്തിക്കുകയായിരുന്നു.\nരണ്ടുവര്‍ഷത്തെ യോഗ പരിശീലനത്തോടെ മകന്റെ ഓട്ടിസത്തില് പ്രകടമായ മാറ്റം വന്നതോടെ അമ്മയും മകനൊപ്പം പൂര്‍ണസമയം യോഗയില് ശ്രദ്ധ കേന്ദ്രീകരിച്ചു. യോഗയില് ബാലന്റെ അത്ഭുതകരമായ കഴിവ് തിരിച്ചറിഞ്ഞ യോഗ പരിശീലകന് തന്നെയാണ് കുട്ടിയെ പിന്നീട് പരിശീലകനായി നിയോഗിക്കാന് നിര്‍ദ്ദേശിച്ചത്. ഇതോടെ സണ്ണിന്റെ ജീവിതം തന്നെ മാറി മറിയുകയും ചെയ്തു. ഇന്ത്യയില് പിറവിയെടുത്തതെന്നു കരുതുന്ന യോഗയ്ക്ക് 2000 മുതല് ചൈനയില് വലിയ പ്രാധാന്യം ലഭിക്കുന്നുണ്ട്. പലരും നിത്യജീവിതത്തിന്റെ ഭാഗമായി യോഗ പരിശീലനം നടത്തുന്നുണ്ടെന്നാണ് റിപ്പോര്‍ട്ട്.\nchina yoga teacher money ചൈന കുട്ടി യോഗ\n7-year-old is China’s youngest yoga teacher, earned pocket money


ഗാലറി Archives - വാർത്താവേള\nCategory : ഗാലറി\nകുതിച്ചു പാഞ്ഞ കാര് തലകീഴായി കരണം മറിഞ്ഞു, കാറിലുണ്ടായിരുന്ന\nചെന്നൈ : റോഡപകടങ്ങളില് ഒരു പ്രധാന വില്ലന് മദ്യമാണ്. മദ്യലഹരിയില് അമിത വേഗത്തില് കുതിച്ചുപാഞ്ഞുണ്ടാകുന്ന അപകടം നിരവധിയാണ്. തമിഴ്‌നാട്ടിലെ ശിവഗംഗയില് ഉണ്ടായ അപകടത്തിന്റെ ഞെട്ടിക്കുന്ന വീഡിയോ സമൂഹമാധ്യമങ്ങളില് പ്രചരിക്കുന്നു. അമിതവേഗത്തില് കുതിച്ച കാര് നിയന്ത്രണം വിട്ട് തലകുത്തനെ മറിയുകയും, കാറിന്റെ പിന്നിലിരുന്ന രണ്ടുപേര് തെറിച്ച് റോഡിൽ വീഴുന്നതും ദൃശ്യങ്ങളില് വ്യക്തമാണ്. ആറുപേരാണ് കാറിലുണ്ടായിരുന്നത്. അപകടം നടന്ന സ്ഥലത്ത് കെട്ടിയിട്ടിരുന്ന പട്ടി, അപകടത്തിന് തൊട്ടുമുമ്പ് കുരച്ചുകൊണ്ട് കുതറി ഓടുന്നതും ദൃശ്യങ്ങളില് കാണാം. വാഹനത്തില് നിന്നും തെറിച്ചു വീണവര് നിസ്സാര […]Read More\nകാടിന്റെ വന്യതയിൽ അതീവ സുന്ദരിയായി പാരിസ് ലക്ഷ്മി, മനോഹര\nകാടിന്റെ പശ്ചാത്തലത്തിൽ അതിമനോഹര ഫോട്ടോഷൂട്ടുമായി പാരിസ് ലക്ഷ്മി. ബെയ്ജ് ലോങ് സ്കർട്ടും കടും ചുവപ്പ് സിൽക്ക് ബ്ലൗസുമാണ് വേഷം. ട്രഡീഷണൽ ആഭരണങ്ങൾ അണിഞ്ഞു ദേവതയുടെ ലുക്കിലാണ് താരം. അഖിൽ എസ് കിരണാണ് ഫോട്ടോഗ്രാഫി. പാർവതി രാജ്സ് മേക്കപ്പ് സ്റ്റുഡിയോയാണ് ലക്ഷ്മിയെ ഒരുക്കിയിരിക്കുന്നത്. മനോഹര ചിത്രങ്ങൾ കാണാം;Read More\nകൂട്ടിലേക്ക് ഇ‍ഴഞ്ഞെത്തിയ പെരുമ്പാമ്പിന് സ്വന്തം പ്രാണന് നല്‍കി കുഞ്ഞുങ്ങളെ\nസ്വന്തം കുഞ്ഞുങ്ങളുടെ ജീവൻ എന്ത് ത്യാഗം ചെയ്തും രക്ഷിച്ച ഒരുപാട് മാതാപിതാക്കളുടെ അനുഭവകഥകള് നമുക്ക് മുന്നിലുണ്ട്. അവയെല്ലാം നമ്മുടെ കണ്ണുകളെ നയിച്ചാണ് കടന്ന് പോകാറുള്ളതും. മനുഷ്യരോ മൃഗങ്ങളോ പക്ഷികളോ ആകട്ടെ തന് കുഞ്ഞ് ഏതൊരു അമ്മയ്ക്കും പ്രാണനേക്കാള് പ്രിയപ്പെട്ടതായിരിക്കും. ഒരുപക്ഷെ മനുഷ്യരെക്കാള് കരുതലുള്ളവരാണ് ജീവികളും. അത്തരം ദൃശ്യങ്ങള് സോഷ്യല് മീഡിയയിലും പ്രചരിക്കാറുണ്ട്. ഇപ്പോ‍ഴിതാ സ്വന്തം ജീവന് ത്യാഗം ചെയ്ത് തന്‍റെ കുഞ്ഞുങ്ങളുടെ ജീവൻ രക്ഷിച്ച ഒരു അമ്മപക്ഷിയുടെ ദൃശ്യമാണ് ഇപ്പോൾ സമൂഹമാധ്യമങ്ങളിൽ നൊമ്പര കാഴ്ചയാകുന്നത്. തന്‍റെ കൂട്ടിലേക്ക് […]Read More\nഇന്ദുചൂഢന്റെ ജീപ്പിൽ നിന്ന് തെറിച്ചുപോയ പച്ചക്കറിക്ക് സംഭവിച്ചത്, വൈറലായി\nമലയാളികളുടെ എക്കാലത്തേയും പ്രിയപ്പെട്ട സിനിമയാണ് നരസിംഹം. ചിത്രത്തിലെ ഡയലോഗുകളും ഫൈറ്റുമെല്ലാം ഇന്നും സിനിമപ്രേമികളെ ആവേശം കൊള്ളിക്കാറുണ്ട്. ചിത്രത്തിന്റെ അവസാന രംഗത്തിലെ പച്ചക്കറിയുടെ ‘ചാടിപ്പോകൽ’ വരെ ഇപ്പോഴും ചർച്ചയാണ്. എന്തായാലും വർഷങ്ങളായി സിനിമ പ്രേമികളെ ഒന്നടങ്കം വലച്ച ആ രംഗത്തിന് പരിഹാരം കണ്ടിരിക്കുകയാണ് ഒരു കൂട്ടം ചെറുപ്പക്കാർ. ചിത്രം അവസാനിക്കുന്നത് അനുരാധയെ വണ്ടിയിൽ കയറ്റി പോകുന്ന ഇന്ദുചൂഢനിലാണ്. അതിനൊപ്പം തന്നെ ആരാധകരുടെ മനസിൽ നിറഞ്ഞു നിൽക്കുന്നതാണ് ഇന്ദുചൂടന്റെ ജീപ്പിൽ നിന്ന് തെറിച്ചുപോകുന്ന പച്ചക്കറിയുടെ രംഗം. ഇതേക്കുറിച്ച് സോഷ്യൽ മീഡിയയിൽ […]Read More\nചേട്ടാ നിങ്ങള് സൂപ്പറാണ്..”; ബസ് ഡ്രൈവര്‍ക്ക് കയ്യടിച്ച് ജനം,\nനടുറോഡില് തെന്നി വീണ ഒരു ബൈക്ക് യാത്രികന് ഒരു ബസ് ഡ്രൈവറുടെ മനസാനിധ്യം ഒന്നുകൊണ്ടു മാത്രം ജീവിതത്തിലേക്ക് തിരികെ വന്ന സംഭവമാണ് ഇപ്പോള് സോഷ്യല് മീഡിയയില് വൈറലാകുന്നത്. കോതമംഗലത്തിന് സമീപം പോത്താനിക്കാട് കഴിഞ്ഞ ദിവസം നടന്ന അപകടത്തിന്‍റെ സിസിടവി ദൃശ്യങ്ങളാണ് വ്യാപകമായി പ്രചരിക്കുന്നത്. ശ്രീലക്ഷ്‍മി എന്ന ബസും ഇതിലെ ഡ്രൈവറുമാണ് ഇപ്പോള് സോഷ്യല് മീഡിയയിലെ താരങ്ങള്. നനവുള്ള റോഡിലൂടെ പോകുകയായിരുന്ന ബൈക്ക് യാത്രികന് പെട്ടെന്ന് തെന്നിവീഴുന്നത് വീഡിയോയില് കാണാം റോഡിൽ ബൈക്ക് തെന്നി വീഴുന്നത് കണ്ട ബസ് […]Read More\n‘മാതൃത്വത്തിന്റെ വില’, വെളളപ്പൊക്കത്തില് കുഞ്ഞിനെ കടിച്ചുപിടിച്ച് ഓടുന്ന നായ\nബംഗളൂരു: കര്‍ണാടകയിലും തെലങ്കാനയിലും വെളളപ്പൊക്ക കെടുതിയില് ജനജീവിതം സ്തംഭിച്ചിരിക്കുകയാണ്. തെലങ്കാനയിലാണ് വെളളപ്പൊക്കം രൂക്ഷമായി അനുഭവപ്പെട്ടത്.നിരവധിപ്പേര്‍ക്കാണ് ജീവന് നഷ്ടമായത്. ഇപ്പോള് വെളളപ്പൊക്കത്തില് നിന്ന് കുഞ്ഞിനെ രക്ഷിക്കുന്ന നായയുടെ വീഡിയോയാണ് വ്യാപകമായി പ്രചരിക്കുന്നത്. കര്‍ണാടകയില് നിന്നുളളതാണ് ദൃശ്യങ്ങള്. വിജയപുര ജില്ലയിലെ താരാപൂര് ഗ്രാമം വലിയ തോതിലാണ് വെളളപ്പൊക്ക കെടുതി നേരിട്ടത്. താഴ്ന്ന പ്രദേശങ്ങളെല്ലാം വെളളത്തിന്റെ അടിയിലായി. ഇവിടെ നിന്നുളള നായയുടെ ദൃശ്യങ്ങളാണ് വ്യാപകമായി പ്രചരിക്കുന്നത്. കുഞ്ഞിനെ വായില് കടിച്ച്പിടിച്ച് രക്ഷിക്കുന്ന നായയുടെ ദൃശ്യങ്ങളാണ് പുറത്തുവന്നത്. വെളളപ്പൊക്കം നേരിടുന്ന സ്ഥലത്ത് നിന്ന് […]Read More\nകേടായ പെൻഡ്രൈവ്, മെമ്മറി കാർഡും ഉണ്ടെങ്കിൽ ഇവ ഞൊടിയിടയിൽ\nഎന്തെങ്കിലുമൊക്കെ ഡാറ്റസ് സ്റ്റോർ ചെയ്യാനും, സ്റ്റോർ ചെയ്തു കൊണ്ടു നടക്കുവാനും എല്ലാം മെമ്മറി കാർഡ് പെൻഡ്രൈവ് എല്ലാം ഉപയോഗിക്കുന്നവർ ആണ് കൂടുതൽ പേരും. എന്നാൽ എന്തെങ്കിലും കാരണവശാൽ ഇവ കേടായി പോയിട്ടുണ്ടെങ്കിൽ ഒട്ടും തന്നെ സമയം കളയാതെ മറ്റൊന്ന് വാങ്ങുന്ന പതിവ് പലർക്കുമുണ്ട്. ഇനി ഒന്ന് കേടായി പോയാൽ വേറെ വാങ്ങാതെ കടം വാങ്ങി ഉപയോഗിക്കുന്നവരും ഉണ്ട്. എന്നാല് ആ കേടായി പോയ പെൻഡ്രൈവ് ഒന്ന് റിപ്പയർ ചെയ്ത് ഉപയോഗിക്കാവുന്ന സാധ്യതയെ കുറിച്ച് വളരെ കുറച്ചുപേർ മാത്രമേ […]Read More\nകുട്ടികളുടെ പ്രിയ പരിപാടിയായ ഹണി ബണ്ണിയില് അതിഥിയായി കപില്\nസോണി യായ് ചാനലിലെ കുട്ടികളുടെ പ്രിയ പരിപാടിയായ ഹണി ബണ്ണിയില് അതിഥിയായി പ്രശസ്ത കോമഡി അവതാരകന് കപില് ശര്‍മ എത്തുന്നു. ദി ഹണി ബണ്ണി ഷോ വിത്ത് കപില് ശര്‍മ പരമ്പര ഈ മാസം 12 മുതല് ആരംഭിക്കും. മൂവര് സംഘത്തിന്റെ ഒത്തുച്ചേരല് പൊട്ടിച്ചിരിപ്പിക്കുന്ന നിരവധി നിമിഷങ്ങള് പ്രേക്ഷകര്‍ക്ക് സമ്മാനിക്കുമെന്ന കാര്യത്തില് സംശയമില്ല. ഷോയില് കപില് ശര്‍മയുടെ സാന്നിധ്യം നേരത്തെ കുട്ടി പ്രേക്ഷകരുടെ ഏറെ പ്രീതിയാര്‍ജിച്ച ഹണി ബണ്ണി പരമ്പരയുടെ മാറ്റ് പതിന്മടങ്ങ് വര്‍ധിക്കുമെന്നാണ് ചാനല് അധികൃതരുടെ […]Read More\nപോക്കറ്റു കീറാതെ മനോഹരമായ വീട് നിങ്ങളുടെ സ്വപ്‌നമല്ലേ…! ദാ\nപോക്കറ്റു കീറാതെ മനോഹരമായ വീട് നിങ്ങളുടെ സ്വപ്‌നമല്ലേ. ഈ മനോഹര വീടിന്5സെന്റും 10 ലക്ഷവും മതി! വില വർധനയ്ക്കിടയിലും കുറഞ്ഞ ബജറ്റിൽ വീടുകൾ നിർമിച്ചു നൽകി മാതൃകയാവുകയാണ് കെ.വി മുരളീധരൻ എന്ന ഡിസൈനർ. മലപ്പുറം ചേളാരിയിൽ തന്റെ ഓഫിസിനടുത്ത് താമസിച്ചിരുന്ന കൊച്ചു ഗായകനായ ശ്യാംലാലിന്റെയും കുടുംബത്തിന്റെയും ദുരവസ്ഥ കണ്ടു, നിർമിച്ചു നൽകിയതാണ് ഈ വീട്. നിരവധി സുമനസ്സുകളും ഈ ഉദ്യമത്തിന് പിന്തുണയേകി. പൂമുഖം, ലിവിങ് കം ഡൈനിങ് ഹാൾ, കിച്ചൻ, രണ്ടു കിടപ്പുമുറികൾ, കോമൺ […]Read More\nമൺമറഞ്ഞിട്ടും മനസിലെന്നും..! സഹോദരന്റെ വിവാഹത്തിൽ പങ്കെടുക്കുന്ന സൗന്ദര്യയുടെ വീഡിയോ\nമനസിൽ എന്നും വിങ്ങലായി നിലനിൽക്കുന്ന സൗന്ദര്യ. കിളിച്ചുണ്ടൻ മാമ്പഴം, യാത്രക്കാരുടെ ശ്രദ്ധക്ക് എന്നെ ചിത്രങ്ങളിലാണ് മലയാളത്തിൽ സൗന്ദര്യ വേഷമിട്ടത്. എന്നാൽ, തമിഴിലും കന്നടയിലും തെലുങ്കിലുമെല്ലാം സജീവമായിരുന്ന സൗന്ദര്യ ഭാഷയ്ക്കതീതമായി ആരാധകരുള്ള താരമായിരുന്നു. ഇപ്പോഴിതാ, സൗന്ദര്യയുടെ ഒരു വീഡിയോ ശ്രദ്ധ നേടുകയാണ്. സഹോദരന്റെ വിവാഹത്തിൽ പങ്കെടുക്കുന്ന സൗന്ദര്യയുടെ വീഡിയോയാണ് സമൂഹമാധ്യമങ്ങളിൽ പ്രചരിക്കുന്നത്. സഹോദരൻ അമർനാഥിന്റെ വിവാഹത്തിൽ പുഞ്ചിരിയുമായി ഓടിനടന്ന് ക്യാമറ കണ്ണുകളുടെ ശ്രദ്ധ കവരുകയാണ് താരം.Read More


അനുഷ്‌ക ഷെട്ടിയുടെ നായകനായി ഉണ്ണി മുകുന്ദന്; മലയാളം ഉപേക്ഷിക്കുകയാണോ? | Unni Mukundan signs second Telugu film opposite Anushka - Malayalam Filmibeat\n» അനുഷ്‌ക ഷെട്ടിയുടെ നായകനായി ഉണ്ണി മുകുന്ദന്; മലയാളം ഉപേക്ഷിക്കുകയാണോ?\nഅനുഷ്‌ക ഷെട്ടിയുടെ നായകനായി ഉണ്ണി മുകുന്ദന്; മലയാളം ഉപേക്ഷിക്കുകയാണോ?\nPublished: Sunday, July 24, 2016, 15:14 [IST]\nമോഹന്‍ലാലിനും ജൂനിയര് എന്‍ടി ആറിനുമൊപ്പം ഉണ്ണി മുകുന്ദന് തെലുങ്ക് സിനിമാ ലോകത്തേക്ക് കടക്കുകയാണ്. ആദ്യ ചിത്രം റിലീസ് ചെയ്യുന്നതിന് മുമ്പ് ഇതാ അടുത്ത ചിത്രവും ഉണ്ണിയെ തേടി എത്തിയിരിയ്ക്കുന്നു. ഭാഗ്മതി എന്നാണ് പുതിയ തെലുങ്ക് ചിത്രത്തിന്റെ പേര്.\nമോഹന്‍ലാല് ഉണ്ണി മുകുന്ദനില് ഉണ്ടാക്കിയ മാറ്റം?\nബാഹുബലി നായിക അനുഷ്‌ക ഷെട്ടിയാണ് ചിത്രത്തിലെ ഉണ്ണിയുടെ നായിക. നിലവില് ജനത ഗേരേജ് എന്ന ചിത്രത്തിന്റെ ഡബ്ബിങ് തിരക്കിലാണ് ഉണ്ണി. തന്റെ തെലുങ്ക് ചിത്രങ്ങളുടെ വിശേഷങ്ങളുമായി ഉണ്ണി..\nഭാഗ്മതി എന്ന ചിത്രത്തിലാണ് അടുത്തതായി അഭിനയിക്കുന്നത് എന്ന് ഉണ്ണി മുകുന്ദന് വ്യക്തമാക്കി. തിരക്കഥ വായിച്ചപ്പോള് തന്നെ ത്രില്ലിങായിരുന്നുവത്രെ.\nചിത്രത്തില് താന് നായകനായി തന്നെയാണ് എത്തുന്നത് എന്ന് ഉണ്ണി ഉറപ്പിച്ചു. അനുഷ്‌ക ഷെട്ടിയാണ് നായിക.\nഭാഗ്മതിയുപടെ ഷൂട്ടിങ് നേരത്തെ തന്നെ ആരംഭിച്ചു കഴിഞ്ഞു. ആഗസ്റ്റ് 14 ന് ഞാന് ടീമിനൊപ്പം ചേരും- ഉണ്ണി പറഞ്ഞു.\nജനത ഗരേജിന്റെ ഡബ്ബിങ് തിരക്കിലാണ് ഇപ്പോള് ഉണ്ണി. തെലുങ്ക് ഭാഷയെ കുറിച്ച് ഒന്നും അറിയില്ല. ഇംഗ്ലീഷ് ഡയലോഗുകള് എഴുതി എനിക്കവര് തന്നു. കാണാപാഠം പഠിച്ചാണ് ഡബ്ബ് ചെയ്യുന്നത്. മോഡുലേഷനാണ് കഷ്ടപ്പാട്- ഉണ്ണി പറയുന്നു\nഒരിക്കലുമില്ല. നല്ല കുറേ കഥകള് കിട്ടിയിട്ടുണ്ട്. കഥ നന്നായി വായിച്ച ശേഷം ഏത് ചെയ്യണമെന്ന് തീരുമാനിക്കും -ഉണ്ണി മുകുന്ദന് വ്യക്തമാക്കി\nRead more about: unni mukundan anushka shetty telugu മലയാളം സിനിമ നടന് ഉണ്ണി മുകുന്ദന് അനുഷ്‌ക ഷെട്ടി ജനത ഗരേജ്\nAfter making an entry into Tollywood through the star-studded film Janatha Garage, Unni Mukundan is all set to do another movie in Telugu. This time he will be seen in the lead role opposite Anushka Shetty.\nStory first published: Sunday, July 24, 2016, 15:14 [IST]


ഷാരുഖ് ഖാന് ഡ്യൂട്ടിയിലായിരുന്ന പോലീസുകാരിയെ എടുത്തുയര്‍ത്തി; സംഭവം വിവാദമാകുന്നുIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഷാരുഖ് ഖാന് ഡ്യൂട്ടിയിലായിരുന്ന പോലീസുകാരിയെ എടുത്തുയര്‍ത്തി; സംഭവം വിവാദമാകുന്നു\non August 11, 2014\tകൊല്‍ക്കത്ത: ബോളിവുഡ് കിംഗ് ഖാന് വീണ്ടും വിവാദത്തില്. കഴിഞ്ഞ ദിവസം നേതാജി ഇന്‍ഡോര് സ്റ്റേഡിയത്തില് പോലീസിന്റെ വാര്‍ഷികത്തോടനുബന്ധിച്ച് നടന്ന പരിപാടിയിലാണ് ഡ്യൂട്ടിയിലായിരുന്ന പോലീസുകാരിയെ എടുത്തുയര്‍ത്തി നൃത്തം ചെയ്ത ബോളിവുഡ് താരം ഷാരൂഖ് ഖാന് വിവാദത്തില് ചാടിയത്. ജബ് തക് ഹേ ജാന് എന്ന തന്റെ ചിത്രത്തിലെ ഗാനത്തിന്റെ അകമ്പടിയോടെ സബ് ഇന്‍സ്‌പെക്ടര് സാംബ ഹല്‍ദാറിനൊപ്പമാണ് ഷാരൂഖ് ഖാന് നൃത്തം ചെയ്തത്. ബംഗാള് മുഖ്യമന്ത്രി മമതാ ബാനര്‍ജിയുടെയും മറ്റ് മുതിര്‍ന്ന പോലീസ് ഉദ്യോഗസ്ഥരുടെയും സാന്നിധ്യത്തിലായിരുന്നു സംഭവം.\nസംഭവത്തിനെതിരെ പോലീസ് സേനയില് നിന്നു തന്നെ വിമര്‍ശനം ഉയര്‍ന്നു കഴിഞ്ഞു. പോലീസുകാരിക്ക് നൃത്തം ചെയ്യണമെങ്കില് സിവില് വസ്ത്രത്തില് ആകാമായിരുന്നു. ഇതൊക്കെ ഒരാള് ഓര്‍ക്കേണ്ട അടിസ്ഥാന കാര്യങ്ങളാണ്. അവരുടെ നൃത്തം ചെയ്യാനുള്ള അവകാശത്തെ ആരും ചോദ്യം ചെയ്യുന്നില്ല. എന്നാല് ഉത്തരവാദിത്തപ്പെട്ട സ്ഥാനത്തിരിക്കുന്നവര് ഇത്തരം പ്രവര്‍ത്തികള് നടത്തുമ്പോള് ശ്രദ്ധപുലര്‍ത്തേണ്ടതായിരുന്നുവെന്ന് പോലീസ് ഉദ്യോഗസ്ഥര് പറയുന്നു. അതേസമയം ജോയിന്റെ കമ്മീഷണര് രാജീവ് മിശ്ര പോലീസുകാരിയുടെ നടപടിയെ ന്യായീകരിക്കാനാണ് ശ്രമിച്ചത്. പോലീസ് വകുപ്പ് സംഘടിപ്പിച്ച സാംസ്‌ക്കാരിക പരിപാടിയായിരുന്നെന്നും ആളുകള് ആ രീതിയിലെ സംഭത്തെ കാണുകയുള്ളുവെന്നുമായിരുന്നു അദേഹത്തിന്റെ അഭിപ്രായം. എന്തായാലും സംഭവം വലിയ വിവാദമായിരിക്കുകയാണ്. വരും ദിവസങ്ങളില് ഇത് കൂടുതല് ചര്‍ച്ചകള്‍ക്ക് ഇടയാക്കുമെന്ന് വിലയിരുത്തപ്പെടുന്നു. ഷാരുഖ് ഖാന് മുന്‍പും ഇതുപോലെയുള്ള വിവാദങ്ങളില് ചാടിയിട്ടുണ്ട്. 2014-08-11


എന്ത് യുക്തിയാണ് ഇനിയും സമ്പൂർണ ലോക് ഡൌൺ തുടരുന്നതിൽ ഉള്ളത്? - Boolokam\nകഴിഞ്ഞ വ്യാഴാഴ്ച കവടിയാർ സിഗ്നലിൽ നിർത്തിയപ്പോഴാണ് ഒരു ഹിന്ദിക്കാരൻ വിൻഡോയിൽ തട്ടി ഫേസ് ടിഷ്യു വിൽക്കാൻ ശ്രമിച്ചത്. വേണ്ടെന്ന് ആംഗ്യം കാട്ടിയപ്പോൾ കൈകൂപ്പി കരയാൻ തുടങ്ങി. അറിയുന്ന മുറി ഹിന്ദിയിൽ ചോദിച്ചപ്പോൾ കൊടും പട്ടിണി ആണെന്നും, കോവിഡ് പേടിച്ചു ആരും ഒന്നും വാങ്ങുന്നില്ലെന്നും പറഞ്ഞു.\nരണ്ട് ബോക്സ് ടിഷ്യു വാങ്ങി ‘സബ് ടീക് ഹോഗ’ എന്നും പറഞ്ഞു പോന്നു.\nപൈപ്പിൻമൂട് നിന്ന് ഗോൾഫ് ലിങ്ക് തിരിയുന്നയിടത്ത് വെയ്റ്റിംഗ് ഷെഡിന്റെ പിറകിൽ ഒരു ചെറിയ തട്ട് നടത്തുന്ന ചേട്ടനുണ്ട്. കഴിഞ്ഞ ആഴ്ച ചായയും കട്ടനും മാത്രമായി രഹസ്യമായി തുറന്നിരുന്നു.\n“മൂന്ന് ആഴ്ച അടച്ചിട്ടു സാറേ. ഇനി എന്ത് ചെയ്യണം എന്ന് അറിയില്ല. രണ്ടും കല്പിച്ചു തുറന്നതാണ്. പോലീസ് വന്നു. പട്ടിണി ആണെന്ന് പറഞ്ഞപ്പോൾ ആ സാറ് ഒന്നും പറഞ്ഞില്ല, ആൾ കൂടരുത് പരാതി വരരുത്’ എന്ന് മാത്രം പറഞ്ഞു”\nഇന്നലെ വൈകിട്ട് നോക്കുമ്പോൾ വീണ്ടും അടഞ്ഞു കിടക്കുന്നു, ആ തട്ട്. കർശന നിയന്ത്രണം തിരികെ എത്തിയതിന്റെ ഫലം.\nപൂജപ്പുരയിലെ ടാക്സി ഡ്രൈവർ സുഹൃത്ത് കഴിഞ്ഞ ആഴ്ച വിളിച്ചത് എവിടെയെങ്കിലും ഒരു നൈറ്റ് വാച്ചർ പണി എങ്കിലും കിട്ടുമോ എന്ന് ചോദിച്ചാണ്. സിസി മുടങ്ങിയിട്ട് മൂന്നു മാസം ആയി. വണ്ടി അവർ കൊണ്ടുപോകും, കുടുംബം കഴിയണ്ടേ എന്നായിരുന്നു ചോദ്യം. ദിവസം മുഴുവൻ സ്റ്റാൻഡിൽ കിടന്നാലും 200 രൂപയുടെ ഓട്ടം പോലും കിട്ടുന്നില്ലെന്ന് പറയുന്നത് എന്റെ ഫ്ലാറ്റിനു മുന്നിലെ ഓട്ടോ ചേട്ടന്മാർ.\nമെയ് 8ന് ആണ് കേരളം അടച്ചിട്ടത്. ഇന്ന് ഒരു മാസം തികഞ്ഞു. ഇന്നലെ കൂടിയ റിവ്യു മീറ്റിങ്ങിൽ രണ്ടാഴ്ച കൂടേ അടച്ചെ പറ്റൂ എന്നാണ് ബെഹ്റ സാബ് പറഞ്ഞത്.\nTPR പത്തിനു താഴെ എത്തിയിട്ടേ തുറക്കാവൂ എന്നായിരുന്നു ഖോബ്രഗഡെ സാബിന്റെ വാദം. അവരെ കുറ്റം പറയുന്നതിൽ കാര്യം ഇല്ല. അവരുടെ ടാർഗറ്റ് എന്താണോ അത് അച്ചീവ് ചെയ്യാൻ ശ്രമിക്കുന്നതാണ് അവരുടെ പ്രൊഫഷണലിസം.\nഏമാന്മാർ പറയുന്നത് കേട്ട് തലകുലുക്കാൻ എന്തിനാണ് ഒരു മന്ത്രിസഭ? എന്ത് യുക്തിയാണ് ഇനിയും സമ്പൂർണ ലോക് ഡൌൺ തുടരുന്നതിൽ ഉള്ളത്?\n500 രൂപയുടെ വ്യഞ്ജന കിറ്റ് കിട്ടുന്നത് കൊണ്ട് ഒരു കുടുംബത്തിന് ഒരു മാസം കഴിയാൻ പറ്റുമോ ?\nഏപ്രിൽ 28 മുതൽ മെയ് 12 വരെ ആയിരുന്നു കേരളത്തിലെ അതിവ്യാപനം. അത് കഴിഞ്ഞു രോഗം കുറയുകയാണ്. ജൂൺ എത്തിയതോടെ കുറയുന്ന നിരക്ക് വീണ്ടും കൂടി. ഇനി അങ്ങോട്ട് അടച്ചാലും തുറന്നാലും ഇതാവും പാറ്റേൺ. വൈറൽ രോഗങ്ങളെ പറ്റി പഠിച്ചിട്ടുള്ള അറിവുള്ള ഡോക്ടർമാരൊക്കെ പറയുന്നതാണ്. അത് ഉൾക്കൊണ്ട് ഘട്ടം ഘട്ടമായി തുറന്ന് ജനങ്ങൾക്ക് ജീവിതം കൂടേ മുന്നോട്ടു കൊണ്ടുപോകാൻ സഹായിക്കുക എന്ന ഉത്തരവാദിത്തമാണ് സർക്കാരിന്റേത്. ഒരു ദിവസം നേരത്തെ എങ്കിൽ ഒരു ദിവസം നേരത്തെ സാധാരണ ജീവിതം തിരികെ കൊണ്ട് വരണം. നിയന്ത്രണങ്ങൾ ആൾകൂട്ടം ഒഴിവാക്കാൻ വേണ്ടി മാത്രമായി നിജപ്പെടുത്തണം.\nനമ്മുടെ ജാഗ്രതയ്ക്ക് ജീവന്റെ വില മാത്രം പോരാ, ജീവിതത്തിന്റെ വിലയും വേണം.\nകഴിഞ്ഞ കോവിഡിൽ ICU ൽ കയറിയ കച്ചവട സ്ഥാപനങ്ങൾ, ടാക്സികൾ, ബസ്സുകൾ, ദൈനം ദിന തൊഴിൽ ചെയ്തു ജീവിക്കുന്ന തൊഴിലാളികൾ എന്നിവർ കഷ്ടിച്ചു ഒന്നു കര കയറി വരികയായിരുന്നു. മൊബൈൽ കടകൾക്കും തുണിക്കടകൾക്കും ചെരുപ്പ്, ബാഗ് കടകൾക്കും ഒക്കെ പെരുന്നാൾ, സ്കൂൾ സീസൺ തുടങ്ങിയ പ്രധാനപ്പെട്ട അവസരങ്ങൾ നഷ്ടപെട്ടതോടെ കോടികളുടെ നഷ്ടം ഉണ്ടായി. ഹോട്ടലുകൾ തുറന്നെങ്കിലും ആളില്ലാത്തതിനാൽ കച്ചവടമില്ല. അവരുടെ പോയ കച്ചവടം അമസോണിനും ഫ്ലിപ് കാർട്ടിനും കിട്ടി.\nവ്യാപാര സ്ഥാപനങ്ങൾക്ക് മാസ വാടക കൊടുക്കണം. ജീവനക്കാർക്ക് ശമ്പളവും.\nഎടുത്തു വച്ചിരിക്കുന്ന സ്റ്റോക്കിന് 45 മുതൽ 60 ദിവസത്തിനുള്ളിൽ ഡിസ്ട്രിബൂട്ടർക്ക് പേയ്‌മെന്റ് കൊടുക്കണം. Perishables ആയ പച്ചക്കറി,പഴങ്ങൾ, മീൻ എന്നിവയുടെ കാര്യം പറയുകയേ വേണ്ട. ആഴ്ചയിൽ രണ്ടു ദിവസം വർക്ക് ചെയ്യിപ്പിച്ചു വാടകയും ശമ്പളവും കൊടുക്കാൻ കഴിയില്ല. പലരും ലോൺ എടുത്തിട്ടാണ് ബിസിനെസ്സ് തുടങ്ങുന്നത്. അതിനു emi അടയ്ക്കണം. ഇതു കൂടാതെ രണ്ടും മൂന്നും വട്ടം സ്വർണ്ണവും പണയം വച്ചിരിപ്പാണ്.\nIT ജീവനക്കാർ, സർക്കാർ ജീവനക്കാർ, പെൻഷൻ കാർ, ജീവിക്കാൻ നല്ല നീക്കിയിരുപ്പുള്ളവർ എന്നിവരെ സംബന്ധിച്ചു ജോലി ചെയ്യാതെ വീട്ടിൽ ഇരുന്ന് ഉല്ലസിച്ചു amazon prime, netflix, webinar ഒക്കെ കണ്ടു ഓൺലൈനായി ഷോപ്പിംഗ് നടത്തി ആനന്ദിക്കാൻ ഉള്ള സമയമാണ് ലോക്ക് ഡൌൺ.\nലോക്ക് ഡൌണിനെ അനുകൂലിക്കുന്നവരുടെ ലിസ്റ്റ് എടുത്തു നോക്കൂ… ഈ വിഭാഗമാണ് അതിൽ മുഴുവനും.\nഇന്ത്യയിലെ ഒന്നാം തരംഗം കെട്ടടങ്ങിയത് ലോക്ക് ഡൌൺ ഇല്ലാതെയാണ്. പീക്കിൽ എത്തിയതിനു ശേഷം സ്വാഭാവികമായി curve താഴേക്ക് വരികയായിരുന്നു. ഇപ്പോഴും ലോക്ക് ഡൌൺ കൊണ്ടാണ് കേസ് കുറഞ്ഞത് എന്നതിന് ഉറപ്പൊന്നും ഇല്ല. ICU ബെഡ്ഡുകളും മറ്റും നിറഞ്ഞു ഹെൽത്ത് സിസ്റ്റത്തിന്റെ capacity overflow ചെയ്യുമ്പോൾ കേസ് കുറയ്ക്കാൻ താൽക്കാലിക മായി ചെയ്യുന്ന ഒരു പാലമാണ് ലോക്ക് ഡൌൺ. ഇപ്പോഴത്തെ lock down അങ്ങനെ ചെയ്തതാണ്. (2020 ലെ ലോക്ക് down അനാവശ്യമായിരുന്നു)ആരോഗ്യ സംവിധാനത്തിന്റെ കപ്പാസിറ്റിക്ക് രോഗികളുടെ എണ്ണം ഉൾകൊള്ളാമെങ്കിൽ ലോക്ക് ഡൌൺ മാറ്റണം.\n29 % ൽ ഉള്ള കേസുകൾ 15 ൽ എത്തുമ്പോൾ lockdown കടുപ്പിക്കുന്നത് സാമാന്യ ബുദ്ധിക്ക് നിരക്കുന്ന രീതിയല്ല. 10, 15 എന്നൊക്കെയുള്ള നമ്പറുകൾ ദന്ത ഗോപുര വാസികൾക്ക് ego satisfy ചെയ്യാൻ ഉപകരിക്കും. സാധാരണ ജനത്തിന്റെ കാര്യം കട്ടപോക! ഇനി 16 ആം തീയതി 10.1% ആണെങ്കിൽ ലോക് ഡൌൺ തുടരുമോ?\nPrevious articleഅപകടകാരികളായ രണ്ടു ജീവികൾ ഏറ്റുമുട്ടുന്ന വീഡിയോ !\nNext articleചിത്രം മോശമായതിന് പ്രേക്ഷകരെ പഴിക്കുന്നത് എന്തിന് ?


ദോക്‌ലാം അതിര്‍ത്തി പ്രശ്‌നം; സൈന്യത്തെ പിന്‍വലിക്കാതെ ചര്‍ച്ചക്കില്ലെന്ന് ചൈന • Suprabhaatham 2017 July 28 Friday E-PAPER CHUTTUPAD App നിങ്ങള് പിശുക്ക് സൂക്ഷിക്കുക. അത് കുടുംബ ബന്ധങ്ങളെ വിച്ഛേദിക്കാന് പ്രേരിപ്പിക്കും\nദോക്‌ലാം അതിര്‍ത്തി പ്രശ്‌നം; സൈന്യത്തെ പിന്‍വലിക്കാതെ ചര്‍ച്ചക്കില്ലെന്ന് ചൈന\nLoading... ന്യൂഡല്‍ഹി: സിക്കിം അതിര്‍ത്തിയിലെ പ്രശ്‌നങ്ങള് നയതന്ത്രതലത്തില് പരിഹരിക്കാമെന്ന ഇന്ത്യയുടെ പ്രസ്താവനയ്ക്കു പിന്നാലെ നയം വ്യക്തമാക്കി ചൈന. ദോക്‌ലാം അതിര്‍ത്തിയില് നിന്ന് ഇന്ത്യ സൈന്യത്തെ പിന്‍വലിക്കാതെ ചര്‍ച്ചക്കില്ലെന്നാണ് ചൈനയുടെ നിലപാട്. സിക്കിം അതിര്‍ത്തി പ്രദേശം ചൈനയെ സംബന്ധിച്ച് വളരെ പ്രധാനപ്പെട്ടതാണ്. അതു ചൈനയുടെ അതിര്‍ത്തിയാണ്. അവിടെ നിന്ന് സൈന്യത്തെ പിന്‍വലിക്കാന് ഇന്ത്യ തയാറാകുന്നില്ല. ഇത് പ്രശ്‌നങ്ങള് രൂക്ഷമാകുന്നതിനു കാരണമാകുമെന്നും ചൈനീസ് മാധ്യമമായ ഗ്ലോബല് ടൈംസ് റിപ്പോര്‍ട്ട് ചെയ്യുന്നു. ചൈനീസ് ഔദ്യോഗിക വാര്‍ത്താ ഏജന്‍സിയായ ഷിന്‍ഹുവയും ഇന്ത്യയുമായി ചര്‍ച്ചക്കില്ലെന്ന് റിപ്പോര്‍ട്ട് ചെയ്തിട്ടുണ്ട്. പാകിസ്താന് ചൈനയുടെ ഉരുക്കു സഹോദരനാണെന്നും പ്രസ്താവനയിലുണ്ട്. സേനയെ പിന്‍വലിച്ചില്ലെങ്കില് ഇന്ത്യയെ നാണംകെടുത്തുമെന്ന മുന്നറിയിപ്പും ചൈന നല്‍കുന്നു.\n2013 ലും 14ലും അതിര്‍ത്തി ലംഘിച്ച ഇന്ത്യ നിലവില് അത്തരമൊരു സാഹചര്യമാണ് നിലനില്‍ക്കുന്നതെന്ന് കരുതരുത്. നയതന്ത്ര ശ്രമങ്ങളുടെ ഭാഗമായാണ് അന്ന് പ്രശ്‌നങ്ങള് അവസാനിച്ചത്. ഇന്ന് അതുണ്ടാവില്ലെന്നും ചൈന വ്യക്തമാക്കി. ഇതിനിടെ കശ്മിര് വിഷയത്തില് ചൈനയെ കുറ്റപ്പെടുത്തി ജമ്മു കശ്മിര് മുഖ്യമന്ത്രി മെഹബൂബ മുഫ്തി കഴിഞ്ഞ ദിവസം രംഗത്തെത്തി. കശ്മിരിലെ അക്രമസംഭവങ്ങളില് പുറത്തുനിന്നുള്ള ശക്തികളാണ് കുറ്റപ്പെടുത്തലുമായി വരുന്നതെന്നും നിര്‍ഭാഗ്യവശാല് ചൈന വിഷയത്തില് അനാവശ്യമായി ഇടപെടുകയാണെന്നും അവര് വ്യക്തമാക്കി. ആദ്യം കശ്മിര് വിഷയത്തില് ഇടപെടലുമായെത്തിയത് പാകിസ്താനായിരുന്നു. ഇപ്പോള് ചൈനയാണ് അനാവശ്യമായി വിഷയത്തില് കടന്നിടപെടുന്നത്. ഇന്ത്യയെ അടിക്കാനുള്ള വടിയായി ചൈന കശ്മിരിനെ ഉപയോഗപ്പെടുത്തുകയാണെന്നും മെഹബൂബ മുഫ്തി പറഞ്ഞു. അമര്‍നാഥ് തീര്‍ഥാടകര്‍ക്കുനേരെ നടന്ന ഭീകരാക്രമണത്തെ തുടര്‍ന്ന് ആഭ്യന്തര മന്ത്രി രാജ്‌നാഥ്‌സിങുമായി നടന്ന ചര്‍ച്ചയ്ക്കു ശേഷമാണ് മെഹബൂബയുടെ പ്രതികരണം.


കഴുത്തില് മുഴയുമായെത്തിയ പതിനേഴുകാരി ഗര്‍ഭിണി; ആശുപത്രി അധികൃതരുടെ പരാതില് അമ്മയുടെ കാമുകന് അറസ്റ്റില്; സംഭവം ചോറ്റാനിക്കരയിൽ - Media Malayalam (മീഡിയ മലയാളം)\nഉടമകളെ അറിയിക്കാതെ സ്വകാര്യ വ്യക്തികളുടെ ഭൂമി ഏറ്റെടുക്കല് നടപടി ആരംഭിച്ചു;പ്രഫുല് പട്ടേലിന്റെ സന്ദര്‍ശനത്തിന് പിന്നാലെ നടപടികള് കടുപ്പിച്ച് ലക്ഷദ്വീപ് ഭരണകൂടം\nകഴുത്തില് മുഴയുമായെത്തിയ പതിനേഴുകാരി ഗര്‍ഭിണി; ആശുപത്രി അധികൃതരുടെ പരാതില് അമ്മയുടെ കാമുകന് അറസ്റ്റില്; സംഭവം ചോറ്റാനിക്കരയിൽ\nആശുപത്രിയിലേക്ക് പോകുകയായിരുന്ന ആംബുലൻസ് മറിഞ്ഞ് രോഗി മരിച്ചു\nLocal NewsMedia Malayalam - June 16, 2021\nആലുവക്കാരി അച്ചാമ്മ കയ്യിൽ കിടന്ന സ്വർണ വള വിറ്റു; തുക മുഖ്യമന്ത്രിയുടെ ദുരിതാശ്വാസ നിധിയിലേക്ക് കൈമാറി\nജമ്മുകാഷ്മീരില് സുരക്ഷാ സേനയുമായുണ്ടായ ഏറ്റുമുട്ടലില് ഒരു ഭീകരന് കൊല്ലപ്പെട്ടു\nകൊച്ചി: കഴുത്തില് മുഴയുമായെത്തിയ പതിനേഴുകാരി ഗര്‍ഭിണി. ആശുപത്രി അധികൃതരുടെ പരാതില് അമ്മയുടെ കാമുകന് അറസ്റ്റില്. കരിമുകള് പുളിയാമ്ബിള്ളിമുഗള് പ്ലാംപറമ്പില് ഡെന്നി ജോര്‍ജാണ് ചോറ്റാനിക്കര പൊലീസിന്റെ പിടിയിലായത്. പോക്സോ നിയമ പ്രകാരം അറസ്റ്റ് ചെയ്ത ഇയാളെ കോടതി റിമാന്‍ഡ് ചെയ്തു. കഴിഞ്ഞ ജനുവരി ആദ്യവാരമാണ് കേസിനാസ്പദമായ സംഭവം നടന്നത്. പെണ്‍കുട്ടിയെ ഇയാള് വീട്ടില് വച്ചാണ് പീഡിപ്പിച്ചത്. പീഡന വിവരം പെണ്‍കുട്ടി ആരോടും പറഞ്ഞിരുന്നില്ല. ഇതിനിടെ ഗര്‍ഭിണിയായി.\nമൂന്നുമാസം ഗര്‍ഭിണിയായിരിക്കെയാണ് പെണ്‍കുട്ടിയുടെ കഴുത്തില് ഒരു മുഴ ഉണ്ടാകുന്നത്. കണയന്നൂരിലെ ആശുപത്രിയില് കാണിച്ചപ്പോള് എറണാകുളം ജനറല് ആശുപത്രിയിലേക്ക് റഫര് ചെയ്തു. ഇതേ തുടര്‍ന്ന് ജനറല് ആശുപത്രിയിലെ ഡോക്ടര് ശസ്ത്രക്രിയയിലൂടെ മുഴ നീക്കം ചെയ്യാമെന്ന് അറിയിച്ചു. ശസ്ത്രക്രിയക്കായി മെയ് 10 ന് മുന്‍പ് ആശുപത്രിയില് അഡ്‌മിറ്റാകണമെന്നും നിര്‍ദ്ദേശിച്ചു. ആശുപത്രിയില് കഴിയുന്നതിനിടെ പെണ്‍കുട്ടിക്ക് കലശലായ വയറുവേദന അനുഭവപ്പെട്ടതിനെ തുടര്‍ന്ന് സ്‌കാന് ചെയ്തപ്പോഴാണ് മൂന്നുമാസം ഗര്‍ഭിണിയാണെന്ന് അറിയുന്നത്.\nജനറല് ആശുപത്രി അധികൃതര് വിവരം സെന്‍ട്രല് പൊലീസിനെ അറിയിച്ചു. പൊലീസെത്തി ചോദ്യം ചെയ്തപ്പോള് പെണ്‍കുട്ടി വീട്ടില് കഴിയുന്ന അമ്മയുടെ കാമുകന് പീഡിപ്പിച്ച വിവരം പുറത്തു പറഞ്ഞു. സംഭവം നടന്നത് ചോറ്റാനിക്കര സ്റ്റേഷന് പരിധിയായതിനാല് അവിടേക്ക് കേസ് കൈമാറി. ചോറ്റാനിക്കര പൊലീസ് കുട്ടിയെ വിശദമായി ചോദ്യം ചെയ്തപ്പോള് നാലു വട്ടം ഡെന്നീസ് പീഡിപ്പിച്ചതായി പറഞ്ഞു. കുട്ടിയുടെ മൊഴിയുടെ അടിസ്ഥാനത്തില് പൊലീസ് കേസ് രജിസ്റ്റര് ചെയ്തു. ഇതിനിടയില് സംഭവമറിഞ്ഞ പ്രതി ഒളിവില് പോയി. പുത്തന് കുരിശ് ഡി.വൈ.എസ്‌പി അജയ്നാഥിന്റെ നേതൃത്വത്തില് ചോറ്റാനിക്കര ഇന്‍സ്പെക്ടര് ജി.സന്തോഷ്‌കുമാറും സംഘവും കഴിഞ്ഞ ദിവസം പ്രതിയെ അറസ്റ്റ് ചെയ്യുകയായിരുന്നു.\nപെണ്‍കുട്ടിയും പ്രതിയും മാനസികമായി ഏറെ അടുപ്പത്തിലായിരുന്നു. ഇത് മുതലാക്കിയാണ് പ്രതി പെണ്‍കുട്ടിയെ പീഡിപ്പിച്ചിരുന്നത്. അടുത്തിടെയായി പെണ്‍കുട്ടിയുടെ മാതാവുമായി ഇയാള് അത്ര രസത്തിലല്ലായിരുന്നു. ഇരുവരും തമ്മില് വലിയ വഴക്കുണ്ടാകുകയും ഡെന്നീസ് വീട്ടില് നിന്നും ഇറങ്ങിപ്പോകാനൊരുങ്ങുകയും ചെയ്തു. ഈ സമയം പെണ്‍കുട്ടിയാണ് ഡെന്നീസിനെ വീട്ടില് പിടിച്ചു നിര്‍ത്തിയത്. പീഡന വിവരം മാതാവോ മൂത്ത സഹോദരിയോ അറിഞ്ഞിരുന്നില്ല. ആശുപത്രിയില് വച്ചാണ് വിവരം അറിയുന്നത്. കുട്ടിയുടെ ഗര്‍ഭം ആശുപത്രിയില് വച്ച് തന്നെ അബോര്‍ഷന് നടത്തി. ശിശു സംരക്ഷണ സമിതിയുടെ നേതൃത്വത്തില് കുട്ടിയെ കൗണ്‍സിലിങ്ങിന് വിധേയമാക്കി.\nമാതാപിതാക്കള് തമ്മില് നാലുവര്‍ഷം മുന്‍പ് വേര്‍പിരിഞ്ഞതാണ്. പിതാവ് മറ്റൊരു വിവാഹം കഴിച്ചപ്പോള് മാതാവ് ഡെന്നീസുമായി അടുപ്പത്തിലാവുകയും വീട്ടില് ഒപ്പം താമസിക്കുകയുമായിരുന്നു. ഡെന്നീസും ഭാര്യയെ ഉപേക്ഷിച്ച് എത്തിയതായിരുന്നു. ഇവര് നിയമപ്രകാരം വിവാഹം കഴിച്ചിട്ടില്ല. മൂത്ത സഹോദരിയെയും പൊലീസ് വിശദമായി ചോദ്യം ചെയ്യുകയും കൗണ്‍സിലിങ്ങിന് വിധേയമാക്കുകയും ചെയ്തു.\nMother's boyfriend arrested\non hospital complaint\nSeventeen-year-old pregnant withalump in her neck\nThe incident took place at Chottanikkara\nPrevious articleസ്പുട്നിക് വാക്സിൻ പ്രാദേശികമായി നിർമിക്കും; സാങ്കേതികവിദ്യ റഷ്യ ഉടൻ ഇന്ത്യക്ക് കൈമാറും\nNext articleപത്തനംതിട്ടയിൽ പോലീസുകാരനെ കാണാനില്ലെന്ന് അമ്മയുടെ പരാതി; നിരന്തരമായി വിളിച്ചിരുന്ന നമ്പരുകള് കണ്ടെത്തി അതിന്റെ ഉടമകളെ സ്റ്റേഷനിലേക്ക് വിളിപ്പിച്ചു, ഏറെയും അവിവാഹിതരായ യുവതികള്, ഇവരുമായിട്ടെല്ലാം പൊലീസുകാരന് ബന്ധവും; പറ്റിക്കപ്പെട്ടെന്ന് മനസ്സിലായ ഒരു യുവതി പീഡന പരാതി നൽകി; ഒടുവിൽ വിവാഹം കഴിച്ച് തലയൂരി\nചെന്നൈ : സ്‌കൂള് വിദ്യാര്‍ത്ഥിനികളെ ലൈംഗിക ചൂഷണത്തിന് വിധേനയാക്കിയെന്ന കേസില് ആള്‍ദൈവം ശിവശങ്കര് ബാബ അറസ്റ്റില്. ഡല്‍ഹിയില് നിന്നാണ് ബാബയെ തമിഴ്‌നാട് സിബിസിഐഡി അറസ്റ്റ് ചെയ്തത്....\nഉടമകളെ അറിയിക്കാതെ സ്വകാര്യ വ്യക്തികളുടെ ഭൂമി ഏറ്റെടുക്കല് നടപടി ആരംഭിച്ചു;പ്രഫുല് പട്ടേലിന്റെ സന്ദര്‍ശനത്തിന് പിന്നാലെ...\nKerala Media Malayalam - June 16, 2021


Congress planning to appoint senior leaders in state for strengthening party | ഇത് ഡികെയുടെ തന്ത്രം; ഉയിര്‍ത്തെഴുന്നേല്‍ക്കാന് കോണ്‍ഗ്രസ്.. പുതിയ നിയമനങ്ങള്‍ക്ക് പിന്നില് - Malayalam Oneindia\nPublished: June 26 2020, 2:17 [IST]\nബെംഗളൂരു: ഡികെ ശിവകുമാറിന് കീഴില് സമൂലമായ അഴിച്ചു പണികള്‍ക്കാണ് കര്‍ണാടക കോണ്‍ഗ്രസ് സാക്ഷ്യം വഹിക്കുന്നത്. എക്കാലവും പാര്‍ട്ടിക്ക് ശക്തമായ വേരോട്ടമുള്ള കന്നഡ മണ്ണില് കഴിഞ്ഞ രണ്ട് വര്‍ഷങ്ങള്‍ക്കിടയില് വലിയ തിരിച്ചടിയായിരുന്നു കോണ്‍ഗ്രസിന് നേരിടേണ്ടി വന്നത്. ഈ പ്രതിസന്ധികളില് നിന്ന് പാര്‍ട്ടിയെ പുനഃരുജ്ജീവിപ്പിക്കുകയെന്ന ഉത്തരവാദിത്തടെയാണ് ഡികെ ശിവകുമാറിനെ കര്‍ണാടക പിസിസി അധ്യക്ഷനായി ഹൈക്കമാന്‍ഡ് നിയമിച്ചിരിക്കുന്നത്.\nഇത് DKയുടെ തന്ത്രം; ഉയിര്‍ത്തെഴുന്നേല്‍ക്കാന് കോണ്‍ഗ്രസ് | Oneindia Malayalam\nഹൈക്കമാന്‍ഡിന്‍റെ പ്രഖ്യാപനം കഴിഞ്ഞ് മൂന്ന് മാസം കഴിഞ്ഞെങ്കിലും പിസിസി അധ്യക്ഷ ഏറ്റെടുക്കാന് ഡികെ ശിവകുമാറിന് ഇതുവരെ സാധിച്ചിട്ടില്ല. സംസ്ഥാന സര്‍ക്കാറിന്‍റെ അനുമതി കിട്ടാത്തതാണ് സ്ഥാനമേറ്റെടുക്കല് ചടങ്ങ് വൈകാന് കാരണം. ഔപചാരിക സ്ഥാനാരോഹണം കഴിഞ്ഞില്ലെങ്കിലും അധ്യക്ഷന് എന്ന നിലയില് വിശ്രമില്ലാത്ത പ്രവര്‍ത്തനങ്ങള് കാഴ്ച വെക്കുകയാണ് ഡികെ.\nതാഴെക്കിടയില് മുതല് പാര്‍ട്ടിയെ ശക്തിപ്പെടുത്തുകയെന്നതിനാണ് ഡികെ ശിവകുമാര് മുന്‍തൂക്കം നല്‍കുന്നത്. ലോക്സഭാ തിരഞ്ഞെടുപ്പില് പരാജയം നേരിടേണ്ടി വന്നെങ്കിലും പാര്‍ട്ടിയുടെ അടിത്തറ ഇപ്പോഴും ശക്തമാണെന്നാണ് നേതൃത്വം വ്യക്തമാക്കുന്നത്. ചിട്ടയായ പ്രവര്‍ത്തനം നടത്തുന്നതിലൂടെ അടുത്ത നിയമസഭാ തിര‍ഞ്ഞെടുപ്പില് പാര്‍ട്ടിക്ക് തനിച്ച് അധികാരത്തിലെത്താന് തഴിയുമെന്നും അദ്ദേഹം അവകാശപ്പെടുന്നു.\nബൂത്ത് തലത്തില് പ്രവര്‍ത്തനം സജീവമാക്കുന്നതിനോടൊപ്പം തന്നെ മേലേക്കിടയില് മുതിര്‍ന്ന നേതാക്കള്‍ക്ക് കൂടുതല് പ്രധാന്യം നല്‍കി ജനസ്വാധീനം വര്‍ധിപ്പിക്കുന്നതിലും കോണ്‍ഗ്രസ് ശ്രദ്ധ കേന്ദ്രീകരിക്കുന്നു. മുതിര്‍ന്ന നേതാവും മുന് രാജ്യസഭാംഗവുമായ ബികെ ഹരിപ്രസാദിനെ നിയമസഭാ കൗണ്‍സിലിലേക്ക് അയച്ചത് ഈ ഒരു നീക്കത്തിന്‍റെ ഭാഗമാണ്.\nഇദിഗ സമുദായത്തിൽപ്പെട്ട പ്രമുഖ പിന്നോക്ക വിഭാഗ നേതാവായതും ഹരിപ്രസാദിന്‍റെ നിയമനത്തില് പ്രധാന ഘടകമായിട്ടുണ്ട്. ഇദ്ദേഹത്തെ സംസ്ഥാന രാഷ്ട്രീയത്തിലേക്ക് തിരികെ കൊണ്ടുവരുന്നതിലൂടെ ഇദിഗ സമുദായത്തിനിടയിലും നിര്‍ണ്ണായക സ്വാധീനം ചെലുത്താന് കഴിയുമെന്നാണ് കോണ്‍ഗ്രസ് കണക്ക് കൂട്ടുന്നത്.\nമറ്റൊരു സമുദായത്തെയും പാര്‍ട്ടിയോട് അടുപ്പിക്കാന് കോൺഗ്രസ് തീരുമാനിച്ചിട്ടുണ്ട് . പരമ്പരാഗതമായി കള്ള് ചെത്ത് തൊഴിലില് ഏര്‍പ്പെട്ടിരിക്കുന്ന ബിലിവാസ് സമുദായത്തെയാണ് പാര്‍ട്ടി ലക്ഷ്യമിടുന്നത്. പിന്നോക്ക വിഭാഗമായ ബിലിവാസ് സമുദായത്തിന് മംഗളൂരു മേഖലയിലെ നിര്‍ണ്ണായക സ്വാധീനം ഉണ്ട്. തീരദേശ കർണാടകയിൽ വളരെയധികം സ്വാധീനം ചെലുത്തിയ ജനാർദ്ദന പൂജാരിയെപ്പോലുള്ളവർ ഈ സമൂഹത്തില് നിന്നുള്ള പ്രമുഖ നേതാവാണ്.\nഹരിപ്രസാദ് വഴി തന്നെ ഈ സമുദായത്തിലേക്കും കടന്ന് ചെല്ലാനാണ് കോണ്‍ഗ്രസ് നീക്കം. സാമുദായിക രാഷ്ട്രീയത്തിന് നിര്‍ണ്ണായക സ്വാധീനം ഉള്ള സംസ്ഥാനത്ത് സിദ്ധരാമയ്യ, ഡി.കെ. ശിവകുമാർ, മല്ലികാർജുൻ ഖാർഗ എന്നീവര് മൂന്ന് പ്രമുഖ സമുദായത്തില് നിന്നുള്ളവരാണ്. ഇവരോടൊപ്പം ബികെ ഹരിപ്രസാദ് കൂടെ ചേരുമ്പോള് ബിജെപിക്കെതിരെ മികച്ച പ്രകടനം നടത്താൻ കഴിയുമെന്നാണ് സംസ്ഥാനത്തെ ഒരു പാർട്ടി നേതാവ് പറഞ്ഞു.\nവൊക്കലിംഗ വിഭാഗത്തില് നിന്നുള്ള നേതാവാണ് ഡികെ ശിവകുമാര്. ജെഡിഎസിന് നിര്‍ണ്ണായക സ്വാധീനം ഉള്ള മേഖലയാമ് ഓര്‍ഡ് മൈസൂര്. കര്‍ണാടക പിസിസി അധ്യക്ഷപദത്തിലേക്ക് വൊക്കലിംഗ സമുദായാംഗം കൂടിയായി ഡികെ ശിവുകുമാര് എത്തിയതൊരെ വലിയൊരളവില് വൊക്കലിംഗ വോട്ടുകള് കോണ്‍ഗ്രസിലേക്ക് എത്തുമെന്നാണ് പാര്‍ട്ടി നേതൃത്വം കണക്ക് കൂട്ടുന്നത്.\nസിദ്ധരാമയ്യയാണ് ലിംഗായത്ത് വിഭാഗത്തില് നിന്നുള്ള പ്രമുഖ നേതാവ്. എക്കാലത്തും കോണ്‍ഗ്രസിന് പിന്നില് അടിയുറച്ച് നിന്നിരുന്ന ലിംഗായത്തുകാര്‍ക്ക് ഇപ്പോള് ബിജെപിയോടാണ് കൂടുതല് കൂറ്. സിദ്ധരാമയ്യയിലൂടെ തന്നെ നഷ്ടമായ ഈ പിന്തുണ തിരിച്ചുപിടിക്കാന് കഴിയുമെന്നാണ് കോണ്‍ഗ്രസ് പ്രതീക്ഷ. മല്ലികാര്‍ജുന് ഖാര്‍ഗെയാണ് ദളിത് മുഖം.\nഹിന്ദു സമുദായത്തിന് പുറത്ത് ന്യൂനപക്ഷ മതവിഭാഗങ്ങള്‍ക്കിടയിലും കോണ്‍ഗ്രസ് പ്രത്യേക ശ്രദ്ധ നല്‍കുന്നു. നസീര് അഹമ്മദായിരുന്നു കോണ്‍ഗ്രസ് നിയമസഭാ കൗണ്‍സിലിലേക്ക് നിര്‍ദ്ദേശിച്ച രണ്ടാമത്തെ സ്ഥാനാര്‍ത്ഥി. ബെംഗളൂരുവില് ഇന്ത്യയിലെ ഏറ്റവും വലിയ ക്രിസ്തു പ്രതിമ നിര്‍മ്മിക്കുന്നതുമായി ബന്ധപ്പെട്ട വിവാദങ്ങളില് ക്രിസ്ത്യന് മതത്തിന് അനുകൂലമായ നിലപാടായിരുന്നു ഡികെ സ്വീകരിച്ചിരുന്നത്.\nഅതേസമയം, അടുത്ത നിയമസഭാ തിരഞ്ഞെടുപ്പില് വിജയിക്കുക എന്ന ലക്ഷ്യം മുന്‍നിര്‍ത്തി ഇപ്പോള് തന്നെ പ്രവര്‍ത്തനം ആരംഭിക്കണമെന്ന് പോഷക സംഘടനകളോടും ബ്ലോക്ക് തല കമ്മറ്റികളോടും ഡികെ ശിവകുമാര് കഴിഞ്ഞ ദിവസം ആവശ്യപ്പെട്ടിരുന്നു. പാര്‍ട്ടി ഭാരവാഹികളാവാന് ആരെങ്കിലും ആഗ്രഹിക്കുന്നുണ്ടെങ്കില് അവര്‍ക്ക് കൃത്യമായ മാര്‍ഗ്ഗ നിര്‍ദ്ദേശവും ഡികെ മുന്നോട്ട് വെക്കുന്നു.\n224 നിയമസഭാ സീറ്റുകളിലും\nബ്ലോക്ക് യൂണിറ്റുകൾ ശക്തമാണെങ്കിൽ മാത്രമേ പാർട്ടി ശക്തരാകാൻ കഴിയൂ എന്നും ഡികെ പറഞ്ഞു. പാർട്ടിയിൽ വിവിധ ഗ്രൂപ്പുകള് ഇനിയുണ്ടാവില്ല, ഒറ്റ ഗ്രൂപ്പ് മാത്രമേ ഉണ്ടാകൂ, അത് കോണ്‍ഗ്രസ് ആയിരിക്കും അടുത്ത തെരഞ്ഞെടുപ്പിൽ 224 നിയമസഭാ സീറ്റുകളിലും മികച്ച പോരാട്ടം നടത്താന് സാധിക്കണം. സ്വന്തമായി അധികാരത്തിലെത്താനുള്ള അംഗസഖ്യ പാര്‍ട്ടിക്ക് വേണം. അതിനായില് ഇപ്പോള് മുതല് കൂട്ടായ പ്രവര്‍ത്തനം ആവശ്യമാണെന്നും അദ്ദേഹം കൂട്ടിച്ചേര്‍ത്തു.\ndk shivakumar bjp കര്‍ണാടക congress politics\nCongress planning to appoint senior leaders in state for strengthening party\nStory first published: Friday, June 26, 2020, 2:17 [IST]


ഇടുക്കിയില് ഡീന് കുര്യാക്കോസ്, വയനാട് ടി സിദ്ദിഖ്, പാലക്കാട് വി കെ ശ്രീകണ്ഠന്, എറണാകുളത്ത് ഹൈബി ഈഡന്, ചാലക്കുടിയില് ബെന്നി ബെഹന്നാന് – കോണ്‍ഗ്രസ് സ്ഥാനാര്‍ഥി ചര്‍ച്ചകള് അന്തിമ ഘട്ടത്തിലേക്ക്. പ്രഖ്യാപനം നാളെ വൈകിട്ട്\nഡല്‍ഹി: കോണ്‍ഗ്രസ് സ്ഥാനാര്‍ഥി നിര്‍ണ്ണയം സംബന്ധിച്ച സ്ക്രീനിംഗ് കമ്മിറ്റി യോഗത്തില് സ്ഥാനാര്‍ഥികളെ സംബന്ധിച്ച അന്തിമ ധാരണയിലേക്ക്. രാവിലെ നടന്ന സ്ക്രീനിംഗ് കമ്മിറ്റി യോഗത്തില് ഉണ്ടായ ധാരണകളും നേതാക്കളുടെ അഭിപ്രായങ്ങളും പരിഗണിച്ച് ഇന്ന് വൈകിട്ടും നാളെ രാവിലെയുമായി അന്തിമ പട്ടിക രൂപപ്പെടും.\nഎറണാകുളത്ത് കെ വി തോമസിന് പകരം ഹൈബി ഈഡനെ മത്സരിപ്പിക്കാനാണ് രാവിലെ നടന്ന സ്ക്രീനിംഗ് കമ്മിറ്റി യോഗത്തിലെയും ധാരണ. ഇതുപ്രകാരം കെ വി തോമസിനെ സ്ക്രീനിംഗ് കമ്മിറ്റി യോഗത്തിലേക്ക് വിളിച്ച് വരുത്തി ചര്‍ച്ച നടന്നിരുന്നു. വടകരയില് മത്സരിക്കാനില്ലെന്ന് അറിയിച്ച മുല്ലപ്പള്ളി രാമചന്ദ്രന് പകരം അവിടെ കെ എം അഭിജിത്തിന്റെ പേര് പരിഗണനയിലാണ്.\nആറ്റിങ്ങലില് എ സമ്പത്തിനെതിരെ കെ എസ് ശബരീനാഥന് എം എല് എയുടെ പേരും മുന്‍ഗണനയിലുണ്ട്. പാലക്കാട് ഡി സി സി പ്രസിഡന്റ് വി കെ ശ്രീകണ്ഠനാണ് സീറ്റ് ഉറപ്പായവരില് ഒരാള്. ചാലക്കുടിയില് ബെന്നി ബെഹന്നാന്റെ കാര്യത്തിലും ധാരണയായിട്ടുണ്ട്. മറ്റ് സിറ്റിംഗ് എം പിമാര് തുടരും.\nഅതേസമയം, ഷാനിമോള് ഉസ്മാനെ ഏതെങ്കിലും മണ്ഡലത്തില് പരിഗണിക്കണമെന്ന നിര്‍ദ്ദേശം ഹൈക്കമാന്റിന്റെ ഭാഗത്ത് നിന്ന് ഉള്ളതായി അറിയുന്നു. കാസര്‍കോട് സുബ്ബയ്യ റായിയും കണ്ണൂരില് കെ സുധാകരനുമാണ് മുന്‍തൂക്കം. സുധാകരനും മത്സരിക്കില്ലെന്ന് ഉറച്ചുനിന്നാല് സതീശന് പാച്ചേനിക്കും നറുക്ക് വീഴും.\nമൂന്നാംഘട്ടത്തില്4യുഡിഎഫ് സ്ഥാനാര്‍ഥികളും3എല് ഡി എഫ് സ്ഥാനാര്‍ഥികളും സേഫ്...\nകേരളത്തില് 100 വയസിനു മുകളില് പ്രായമുള്ള 2230 വോട്ടര്‍മാര്. ഏറ്റവും കൂടുതല് സ്ഥാനാര്‍ഥികള്...\nരാഹുല് ഇഫക്റ്റ് ഏറ്റവും ഗുരുതരമായി ബാധിക്കുന്നത് ഇടത് ശക്തികേന്ദ്രങ്ങളായ4മണ്ഡലങ്ങളെ ?...\nഇത്തവണ4ഇടതുപക്ഷ ശക്തികേന്ദ്രങ്ങളെ യുഡിഎഫ് സ്ഥാനാര്‍ഥികള് പ്രതിരോധത്തിലാക്കിയെങ്കില്3യുഡിഎഫ് കേന്ദ്രങ്ങളില്...


Manchester United fans deserve better says Cristiano after the defeat: യുണൈറ്റഡ് ആരാധകര് മികച്ചത് അര്‍ഹിക്കുന്നു; തോല്‍വിക്ക് പിന്നാലെ ടീമിന് വിമര്‍ശനവുമായി റൊണാള്‍ഡൊ | Indian Express Malayalam\nmanchester united fans deserve better says cristiano after the defeat\nലിവര്‍പൂളിനെതിരായ തോല്‍വിയോടെ യുണൈറ്റഡ് ഇംഗ്ലീഷ് പ്രീമിയര് ലീഗില് ഏഴാം സ്ഥാനത്തേക്ക് പിന്തള്ളപ്പെട്ടു\nOctober 25, 2021 2:42:04 pm\nമാഞ്ചസ്റ്റര്: ഇംഗ്ലീഷ് പ്രീമയര് ലീഗില് ലിവര്‍പൂളിനെതിരെ വഴങ്ങിയെ വമ്പന് തോല്‍വിയില് ടീമിന്റെ പ്രകടനത്തെ വിമര്‍ശിച്ച് മാഞ്ചസ്റ്റര് യുണൈറ്റഡിന്റെ സൂപ്പര് താരം ക്രിസ്റ്റ്യാനൊ റൊണാള്‍ഡൊ. മുഹമ്മദ് സലയുടെ ഹാട്രിക് മികവിലായിരുന്നു ലിവര്‍പൂളിന്റെ (5-0) ജയം. തോല്‍വിയോടെ യുണൈറ്റഡ് ലീഗില് ഏഴാം സ്ഥാനത്തേക്ക് പിന്തള്ളപ്പെട്ടു. കഴിഞ്ഞ നാല് മത്സരങ്ങളില് ഒന്നില് പോലും ജയിക്കാന് ഒലെ ഗണ്ണര്‍ക്കും കൂട്ടര്‍ക്കും കഴിഞ്ഞിട്ടില്ല.\n“ചിലപ്പോൾ പോരാടുന്നതിന്റെ ഫലമായിരിക്കില്ല നമുക്ക് ലഭിക്കുന്നത്. സ്കോർ നമ്മൾ ആഗ്രഹിക്കുന്ന ഒന്നായിരിക്കണമെന്നില്ല. ഇത് ഞങ്ങളുടെ കുഴപ്പം മാത്രമാണ്. കാരണം മറ്റാരെയും ഇതില് കുറ്റപ്പെടുത്താന് കഴിയില്ല. നമ്മളുടെ ആരാധകര് ഒരിക്കല്‍കൂടി പിന്തുണ നല്‍കി. അവര് മികച്ചത് അര്‍ഹിക്കുന്നു, വളരെ മികച്ചത്. അത് നല്‍കാനുള്ള സമയമായിരിക്കുന്നു,” ക്രിസ്റ്റ്യാനൊ ഫെയ്സ്ബുക്കില് കുറിച്ചു.\nപ്രതിരോധ താരങ്ങളായ ലൂക്ക് ഷോ, നായകന് ഹാരി മഗ്വര് എന്നിവരുടെ പിഴവുകളാണ് യുണൈറ്റഡിന് തിരിച്ചടിയായത്. “ഞങ്ങള് വളരെയധികം നിരാശയിലാണ്. ഒരുപാട് വേദനിപ്പിക്കുന്നു ഈ തോല്‍വി. ഫുട്ബോള് കൂട്ടായ്മയുടേതാണ്. ഞങ്ങള് ഒരുമിച്ച് നില്‍ക്കും. പക്ഷെ പിഴവുകള്‍ക്ക് വ്യക്തഗതമായി ഉത്തരവാദിത്വം ഏറ്റെടുക്കേണ്ടി വരും. ഞാന് എന്റെ മികച്ച പ്രകടനം നല്‍കിയില്ല. തിരുത്തേണ്ടതുണ്ട്,” ഷോ പറഞ്ഞു.\nശനിയാഴ്ച ടോട്ടനത്തിനെതിരെയാണ് യുണൈറ്റഡിന്റെ അടുത്ത മത്സരം.\nWeb Title: Manchester united fans deserve better says cristiano after the defeat


director shafi says about his way of making movies - Malayalam Filmibeat\n9 min ago സീതാകല്യാണത്തിലെ നായകനും അസുഖമുണ്ടായിരുന്നു, ആ അവസ്ഥയില് നിന്നും മുക്തനായെന്ന് അനൂപ് കൃഷ്ണന്\n1 hr ago സംയുക്ത വര്‍മ്മ വീണ്ടുമെത്തി, ബിജു മേനോനും ഇത് പറഞ്ഞ് അഭിമാനം കൊള്ളാറുണ്ട്, വീഡിയോ വൈറല്\n13 hrs ago ആരോഗ്യപ്രശ്‌നങ്ങളുണ്ട്, ആ കത്ത് എന്റെതല്ല, രാഷ്ട്രീയ പ്രവേശനത്തില് നിലപാട് വ്യക്തമാക്കി രജനീകാന്ത്\n13 hrs ago കുടുംബവിളക്കിലെ സുമിത്രയുടെ മരുമകൾ അനന്യയ്ക്ക് കല്യാണം, വിവാഹ തീയതി പങ്കുവെച്ച് ആതിര മാധവ്\nAutomobiles eKUV100 വിപണിയില് അവതരിപ്പിക്കാനൊരുങ്ങി മഹീന്ദ്ര; കൂടുതല് വിവരങ്ങള് പുറത്ത്\nകല്യാണരാമന് ശേഷം ചെയ്യാന് തീരുമാനിച്ചത് ആ ചിത്രം! നടക്കാതെ പോയതിന് കാരണം പറഞ്ഞ് ഷാഫി\n| Updated: Friday, October 2, 2020, 19:01 [IST]\nഎന്റര്‍ടെയ്‌നര് സിനിമകളിലൂടെ മലയാളി പ്രേക്ഷകരുടെ പ്രിയങ്കരനായ സംവിധായകനാണ് ഷാഫി. പുലിവാല് കല്യാണം, കല്യാണരാമന് പോലുളള സിനിമകളിലൂടെയാണ് ഷാഫി മോളിവുഡിലെ മുന്‍നിര സംവിധായകനായി ഉയര്‍ന്നത്. മലയാളത്തിലെ സൂപ്പര്‍താരങ്ങളെയെല്ലാം വെച്ച് ഷാഫി വിജയ സിനിമകള് ചെയ്തിരുന്നു. മമ്മൂട്ടി, ദിലീപ്, ജയറാം, ജയസൂര്യ തുടങ്ങിയവരെല്ലാം ഷാഫിയുടെ സംവിധാനത്തില് നായകന്മാരായിരുന്നു.\nജയറാമിനെ നായകനാക്കി വണ്‍മാന് ഷോ എന്ന ചിത്രമൊരുക്കിയാണ് ഷാഫി മലയാളത്തിലേക്ക് എത്തിയത്. തുടര്‍ന്ന് കല്യാണരാമന്, പുലിവാല് കല്യാണം, തൊമ്മനും മക്കളും, മായാവി, ചോക്ലേറ്റ്, മേരിക്കുണ്ടൊരു കുഞ്ഞാട്, മേക്കപ്പ്മാന്, ടൂ കണ്‍ട്രീസ് തുടങ്ങിയ വിജയ സിനിമകളെല്ലാം ഷാഫിയുടെ സംവിധാനത്തില് മലയാളത്തില് പുറത്തിറങ്ങിയിരുന്നു. അതേസമയം മലയാളത്തില് എന്തു‌കൊണ്ട് കൊമേര്‍ഷ്യല് സിനിമകള് മാത്രം ചെയ്യുന്നു എന്ന ചോദ്യത്തിന് സംവിധായകന് നല്‍കിയ മറുപടി ശ്രദ്ധേയമായി മാറിയിരുന്നു.\nകല്യാണരാമന് കഴിഞ്ഞ് താന് വളരെ സീരിയസായ ഒരു സിനിമയാണ് പ്ലാന് ചെയ്തിരുന്നതെന്നു എന്നാല് അത് നടക്കാതെ പോയെന്നും ഒരു അഭിമുഖത്തില് ഷാഫി പറഞ്ഞ. കല്യാണ രാമന് എന്ന സിനിമ കഴിഞ്ഞു സീരിയസായിട്ട് ഒരു ചിത്രം ചെയ്യാന് ഒത്തിരി ശ്രമിച്ചതാണ്. കല്യാണരാമന് എന്റെ രണ്ടാമത്തെ സിനിമയായിരുന്നു. അതിന് ഒരുപാട് നിര്‍മ്മാതാക്കള് വന്നു. കല്യാണ രാമന് നല്ല ഹിറ്റായത് കൊണ്ടാണ് കുറെയധികം നിര്‍മ്മാതാക്കള് വീണ്ടും വന്നത്. പക്ഷെ ഇവര്‍ക്കൊക്കെ എന്നില് നിന്ന് ആവശ്യം അത്തരമൊരു സിനിമയാണ്.\nഞാന് എന്റെ മനസ്സിലെ ഒരു സീരിയസായ കഥ പറയുമ്പോള് അവര് പറയാതെ പറയുന്നത് അതൊക്കെ ചെയ്യാന് ഇവിടെ വേറെ ആളുകള് ഉണ്ട് താന് കല്യാണരാമന് പോലെയുളള സിനിമകള് പറഞ്ഞാല് മതിയെന്നാണ്. ഷാഫി അഭിമുഖത്തില് പറഞ്ഞു. കഴിഞ്ഞ വര്‍ഷം ഇറങ്ങിയ ചില്‍ഡ്രന്‍സ് പാര്‍ക്കാണ് ഷാഫിയുടെതായി ഒടുവില് തിയ്യേറ്ററുകളിലെത്തിയ ചിത്രം. വിഷ്ണു ഉണ്ണികൃഷ്ണന്, ഷറഫുദ്ദീന്, ധ്രുവന് തുടങ്ങിയവര് നായകന്മാരായ ചിത്രത്തിന് സമ്മിശ്ര പ്രതികരണമാണ് തിയ്യേറ്ററുകളില് ലഭിച്ചത്.\nഹാസ്യത്തിന് പ്രാധാന്യം നല്‍കിയുളള സിനിമകളാണ് ഷാഫി തന്റെ കരിയറില് കൂടുതലായി ചെയ്തത്. ഇവയ്‌ക്കെല്ലാം മികച്ച പ്രേക്ഷക സ്വീകാര്യത ലഭിക്കുകയും ചെയ്തിരുന്നു. സൂപ്പര് താരങ്ങള്‍ക്കൊപ്പം യുവതാരങ്ങളെ നായകരാക്കിയും നിരവധി സിനിമകള് ഷാഫി സംവിധാനം ചെയ്തിരുന്നു.\nMore SHAFI News\nതരംഗമായ ആ സിനിമയുടെ തിരക്കഥ ലഭിക്കാന് വര്‍ഷങ്ങള് കാത്തിരുന്നു,പ്രിയപ്പെട്ട ചിത്രത്തെ കുറിച്ച് ഷാഫി\nഗോപികയ്ക്ക് കായലില് ഇറങ്ങാന് പേടിയായിരുന്നു! മായാവി സിനിമയുടെ ലൊക്കേഷനിലെ കഥയിങ്ങനെ\nട്രോളന്മാരുടെ സ്വന്തം ദശമൂലം ദാമു തരംഗമായി പത്ത് വര്‍ഷം! വെെറലായി സുരാജിന്റെ പോസ്റ്റ്\nകുറെ നാളുകള്‍ക്ക് ശേഷമാണ് അവള് അന്ന് ചിരിച്ചത്! സന്തോഷ് ജോഗിയുടെ ഭാര്യ പറഞ്ഞതിനെക്കുറിച്ച് ഷാഫി\nചിരിച്ചുല്ലസിപ്പിക്കാൻ ഒരു ചിൽഡ്രൻസ് പാർക്ക്\nപെരുന്നാൾ ചിരിയൊരുക്കി റാഫിയും ഷാഫിയും.. ചിൽഡ്രൻസ് പാർക്ക് രസിപ്പിക്കുന്നു, ശൈലന്റെ റിവ്യു\nചില്‍ഡ്രന്‍സ് പാര്‍ക്കിലെ ഗാനവുമായി ജനപ്രിയ നായകൻ ദിലീപ് !! വീഡിയോ ഗാനം പുറത്ത്\nRead more about: shafi\ndirector shafi says about his way of making movies\nപരസ്പരത്തിന് ശേഷം സീരിയലുകളില് അഭിനയിക്കാത്തതിന്റെ കാരണം പറഞ്ഞ് ഗായത്രി അരുണ്\nസുരേഷ് ഗോപിയുടെ അനിയന് ആയിരുന്നോ ഇത്?സീരിയല് നടന് സുഭാഷിനോട് ആരാധകര്‍ക്ക് ചോദിക്കാനുള്ള ഏക കാര്യം


ഭക്ഷണ മെനുവിൽ നിന്ന് ബീഫ് ഒഴിവാക്കി കേരള പൊലീസ്; ട്രെയിനികളുടെ ഭക്ഷണത്തുക ഉയ‍ര്‍ത്തി |\nബീഫ് നിരോധിച്ചതല്ലെന്നാണ് അക്കാദമിയുടെ വിശദീകരണം. ഡയറ്റീഷ്യൻ തയ്യാറാക്കിയ മെനുവാണ് നൽകിയതെന്നാണ് പൊലീസ് വിശദീകരിക്കുന്നത്.\nThiruvananthapuram, First Published Feb 16, 2020, 5:16 PM IST\nതിരുവനന്തപുരം: ഭക്ഷണ മെനുവിൽ നിന്ന് ബീഫ് ഒഴിവാക്കി കേരള പൊലീസ് അക്കാദമി. കേരള പൊലീസിൽ പുതുതായി പരിശീലനം നടത്തുന്നവർക്കായി ഇറക്കിയ ഭക്ഷണ മെനുവിൽ നിന്നും ബീഫ് ഒഴിവാക്കിയത് വിവാദമാകുകയാണ്. പൊലീസ് അക്കാദമി എഡിജിപിയുടേതാണ് ഉത്തരവ്. ആരോഗ്യവിദഗ്ധർ നൽകിയ മെനുവാണ് ഉത്തരവായി ഇറക്കിയതെന്നും ബീഫിന് നിരോധനം ഇല്ലെന്നുമാണ് ട്രെയിനിംഗ് എഡിജിപിയുടെ വിശദീകരണം.\nകേരളത്തിലെ വിവിധ ബറ്റാലിയനുകളിലായ 2800 പേരാണ് ഇന്നലെ പരിശീലനത്തിനായി ചേർന്നത്. ഇവർക്കായി തൃശൂർ പൊലീസ് അക്കാദമിയിൽ നിന്നും പുറത്തിറക്കിയ ഭക്ഷണ മെനുവാണ് വിവാദമായത്. മുട്ടയും, കോഴിക്കറിയും, മീനുമെല്ലാം മെനുവിൽ ഉള്‍പ്പെടുത്തിയെങ്കിലും ബീഫ് ഒഴിവാക്കി. മുൻ വർഷങ്ങളിൽ ബീഫും മെസ്സിൽ നിന്നും പരിശീലനം നടത്തുന്ന പൊലീസുകാർക്ക് നൽകിയിരുന്നതായി പൊലീസുകാർ പറയുന്നു.\nLast Updated Feb 16, 2020, 5:32 PM IST\nbeef kerala police


Disabled UP couple crawl their way to SSP's office | നടക്കാന് പോലും ശേഷിയില്ലാത്ത ദമ്പതികളുടെ നീതിയ്ക്കുായുള്ള കൈനീട്ടല്; എസ്.പി.ഓഫീസിലേയ്ക്ക് പരാതിയുമായി നിരങ്ങിയെത്തുന്ന കണ്ണ് നനയിക്കുന്ന കാഴ്ച | Mangalam\nMonday, June 17, 2019 Last Updated6Min4Sec ago English Edition\nFriday 20 Jul 2018 08.26 PM\nനടക്കാന് പോലും ശേഷിയില്ലാത്ത ദമ്പതികളുടെ നീതിയ്ക്കു വേണ്ടിയുള്ള കൈനീട്ടലാണ് ഇപ്പോള് ആരുടെയും കണ്ണിനെ ഈറനണിയിക്കുന്നത്. അരയ്ക്ക് കീഴ്പ്പോട്ട് തളര്‍ന്നുപോയ ദമ്പതികളുടെ ആകെയുള്ള സമ്പാദ്യം, മോഷണം പോയവിവരം പലകുറി പരാതിപ്പെട്ടിട്ടും യാതൊരു നടപടിയുമെടുക്കാന് ബന്ധപ്പെട്ടവര് തയാറാകുന്നില്ല. എങ്കിലും പ്രതീക്ഷ കൈവിടാതെ പോലീസ് സ്റ്റേഷന് കയറിയിറങ്ങുകയാണ് ഈ ദമ്പതികള്. കണ്ടുനില്‍ക്കുന്നവരുടെ ഉള്ളുനീറ്റുന്ന ചിത്രമാണ് ഈ ദമ്പതികളുടേത്.\nഉത്തര്‍പ്രദേശിലെ മീററ്റില് സഞ്ജീവ് കുമാര്, സാവിത്രി ദമ്പതികള്‍ക്കാണ് ഈ ദുരവസ്ഥ ഉണ്ടായിരിക്കുന്നത്. പരാതിപ്പെട്ടെങ്കിലും ലോക്കല് പോലീസ് കേസ് രജിസ്റ്റര് ചെയ്ത് അന്വേഷണം നടത്തിയില്ലെന്ന് ഇവര് ആരോപിക്കുന്നു. തുടര്‍ന്നാണ് ദമ്പതികള് എസ്പി ഓഫീസില് പരാതി നല്‍കിയത്. ഇവിടെ നിന്നും നീതി ലഭിച്ചില്ലെങ്കില് ജീവിതം അവസാനിപ്പിക്കുകയെന്നല്ലാതെ വേറെ വഴിയില്ലെന്നും ഇവര് പറയുന്നു. പരാതിയുമായി എസ്പി ഓഫീസിലേക്ക് ഇരുവരും നിരങ്ങി നീങ്ങുന്ന കാഴ്ച ഏവരുടെയും കണ്ണ് നിറയ്ക്കുന്നതാണ്. ജൂലായ് നാലിന് ബന്ധുക്കളുടെ വീട്ടിലേക്ക് പോയ സമയത്താണ് ദമ്പതികളുടെ 80,000 രൂപ മൂല്യമുളള വിലപിടിപ്പുളള വസ്തുക്കള് മോഷണം പോയത്.


പാലാരിവട്ടം അഴിമതിയില് ഇബ്രാഹിം കുഞ്ഞിന്‍റെ പങ്ക്; വിജിലന്‍സ് വിശദീകരണം നല്‍കണമെന്ന് ഉത്തരവ്\nKochi, First Published 4, Nov 2019, 4:28 PM IST\nനോട്ടു നിരോധന കാലത്ത് ഇബ്രാഹിം കുഞ്ഞിന് ചുമതലയുള്ള പത്രസ്ഥാപത്തിന്‍റെ അക്കൗണ്ടിലേക്ക് കൊച്ചിയിലെ രണ്ട് ബാങ്കുകളിൽ നിന്നും 10 കോടി രൂപ നിക്ഷേപിച്ചുവെന്നും കണക്കിൽപ്പെടാത്ത ഈ പണത്തിന്‍റെ കേന്ദ്രം ഏതെന്ന് വെളിപ്പെടുത്തിയിട്ടില്ലെന്നും ഹര്‍ജിയില് വ്യക്തമാക്കുന്നു.\nകൊച്ചി: പാലാരിവട്ടം പാലം അഴിമതിയില് മുൻ മന്ത്രി വി കെ ഇബ്രാഹിം കുഞ്ഞിന്‍റെ പങ്ക് അന്വേഷിക്കണമെന്നാവശ്യപ്പെട്ടുള്ള ഹർജിയില്\nഹൈക്കോടതി വിജിലൻസ് ഡയറക്ടറുടെ വിശദീകരണം തേടി. പത്ത് ദിവസത്തിനുള്ളില് വിജിലൻസ് വിശദീകരണം നൽകണമെന്ന് ജസ്റ്റിസ് സുനിൽ തോമസ് ഉത്തരവിട്ടു.\nനോട്ടുനിരോധന കാലത്ത് ഇബ്രാഹിം കുഞ്ഞിന് ചുമതലയുള്ള പത്രസ്ഥാപത്തിന്‍റെ അക്കൗണ്ടിലേക്ക് കൊച്ചിയിലെ രണ്ട് ബാങ്കുകളിൽ നിന്നും 10 കോടി രൂപ നിക്ഷേപിച്ചുവെന്നും കണക്കിൽപ്പെടാത്ത ഈ പണത്തിന്‍റെ കേന്ദ്രം ഏതെന്ന് വെളിപ്പെടുത്തിയിട്ടില്ലെന്നും ഹര്‍ജിയില് വ്യക്തമാക്കുന്നു. അതിനാല് അന്വേഷണം വേണമെന്നാണ് ആവശ്യം. അന്വേഷണത്തെ സഹായിക്കുന്ന വിവരങ്ങൾ കൈമാറുന്നത് നല്ല കാര്യമാണന്നും കോടതി വാക്കാൽ പരാമർശിച്ചു.\nഅതിനിടെ പാലാരിവട്ടം പാലം അഴിമതിക്കേസിൽ ടി ഒ സൂരജടക്കമുളള മൂന്ന് പ്രതികൾക്ക് ഹൈക്കോടതി ഉപാധികളോടെ ജാമ്യം അനുവദിച്ചു. അറസ്റ്റിലായി അറുപത് ദിവസത്തിന് ശേഷമാണ് പ്രതികൾ പുറത്തുവരുന്നത്. ഇതിനിടെ പാലാരിവട്ടം പാലം ഗുരുതരാവസ്ഥയിലാണെന്ന പഠന റിപ്പോർട്ട് വിജിലൻസ് ഹൈക്കോടതിയിൽ സമർപ്പിച്ചു.\nഒന്നാം പ്രതിയും പാലം കരാറുകാരനുമായ ആർ ഡി എസ് ഉടമ സുമിത് ഗോയൽ, രണ്ടാം പ്രതി റോഡ്സ് ആന്‍റ് ബ്രിഡ്ജസ് കോർപറേഷൻ മുൻ അസി. ജനറൽ മാനേജർ എം ടി തങ്കച്ചൻ നാലാം പ്രതി മുൻ പൊതുമരാമത്ത് സെക്രട്ടറി ടി ഒ സൂരജ് എന്നിവർക്കാണ് ജാമ്യം നൽകിയിരിക്കുന്നത്. കുടുതൽ നടപടികളും അറസ്റ്റുകളും ശേഷിക്കുന്നതായി വിജിലൻസ് അറിയിച്ച സാഹചര്യത്തിൽ അന്വേഷണത്തിൽ യാതൊരു കാരണവശാലും ഇടപെടരുതെന്ന് ഹൈക്കോടതി പ്രതികളോട് ആവശ്യപ്പെട്ടിട്ടുണ്ട്.\nread moreപാലാരിവട്ടം മേൽപ്പാലം അഴിമതിയിൽ ഇബ്രാഹിംകുഞ്ഞിലേക്കും അന്വേഷണം; അനുമതി തേടി സർക്കാരിന് വിജിലൻസിന്‍റെ കത്ത്\nLast Updated 4, Nov 2019, 5:16 PM IST\ninvestigation against V K Ebrahimkunju\nഇബ്രാഹിം കുഞ്ഞിന്‍റെ പങ്ക്\nവിജിലന്‍സ് വിശദീകരണം നല്‍കണം\nഅഭയ കേസില് രണ്ടു സാക്ഷികള് കൂടി കൂറുമാറി; അഭയയുടേത് ആത്മഹത്യ ആകാമെന്നും സാക്ഷിമൊഴി


എഴുതിയത് സോണ ജി at 10:36 PM\nശ്രീ. മധുസൂദനന് നായരുടെ വരികള് കടമെടുക്കുന്നു:\n‘ഓണം നമുക്കെന്നുമെന്ത് തന്നു?\nഓരാണ്ട് നീളം കിനാവ് തന്നു’\nനല്ല ഓണസ്മൃതികള് താങ്കളുടേതും.\nഓണക്കാലത്ത് മറുനാട്ടില് എവിടെയെങ്കിലും ആണെങ്കില് ലീവെടുത്ത് വെറുതെ ഇരിക്കാനാണ് ഞാനും താല്‍പ്പര്യപ്പെടുക. മനസ്സ് നാട്ടിലായിരിക്കും. ഓഫീസില് പോയാല് ശരിയാകില്ല. റോട്ടിലിറങ്ങി നടന്നാലും ശരിയാകില്ല.\nസത്യന് അന്തിക്കാട് തൃശൂര് പൂരത്തിന്റന്ന് ലണ്ടനില് പെട്ടുപോയ കഥ വായിച്ചിട്ടില്ലേ ? അതേ അവസ്ഥയാണ് അഘോഷദിവസങ്ങളില് മറുനാട്ടില് ആയിപ്പോയാന് എനിക്കും.\nഎല്ലാ ആല്‍ത്തറ വാസികള്‍ക്കും ചിങ്ങദിനാശംസകള്.\n" ഓണ കാലം വന്നല്ലോ .....\nമാനത്ത് വിരിഞ്ഞല്ലോ ......." :) :)\nഈ പോസ്റ്റിനു പ്രത്യേകം നന്ദി ...\nസോണാ മനസ്സില് തട്ടിയ എഴുത്ത്\nശരിയാ അഘോഷങ്ങള് വരുമ്പോള് നാട്ടില് അല്ലതെയാവുമ്പോള് വരുന്ന സങ്കടം വിവരിക്കാന് വയ്യ.\nനന്നായി പറഞ്ഞ അനുഭവം നാട്ടില് നിന്നെത്ര ദൂരെ ആയലും ഓര്‍മ്മകൊണ്ട് ഓടിയെത്താം അല്ലേ?\n"അകന്നു പോകുന്ന ലഹരി മേഘങ്ങള് പോലെ\nഅകലുകയാണോ ഓണ സ്മൃതികളൂം ...."\nമനോഹരമായ ഓണസ്മൃതികള് എന്നും കൂട്ടുണ്ടാവട്ടെ!


രാജ്യം അപകടത്തിലാണ്, പക്ഷെ രാജാവ് അത് സമ്മതിക്കില്ല | പാര്‍ലമെന്റില് രാഹുല് ഗാന്ധി നടത്തിയ പ്രസംഗത്തിന്റെ പൂര്‍ണ്ണരൂപം മലയാളത്തില് | DoolNews\nഡോ. വിനു ജെ. ജോര്‍ജ്ജ്\nരാജ്യം അപകടത്തിലാണ്, പക്ഷെ രാജാവ് അത് സമ്മതിക്കില്ല | പാര്‍ലമെന്റില് രാഹുല് ഗാന്ധി നടത്തിയ പ്രസംഗത്തിന്റെ പൂര്‍ണ്ണരൂപം മലയാളത്തില്\nSunday, 6th February 2022, 8:12 pm\nപാര്‍ലമെന്റിലെ രാഷ്ട്രപതിയുടെ പ്രസംഗത്തിനുള്ള നന്ദിപ്രമേയത്തില് രാഹുല് ഗാന്ധി നടത്തിയ പ്രസംഗത്തിന്റെ മലയാളം പരിഭാഷ\nപ്രസംഗത്തിനിടെ രാഹുല് ഗാന്ധി\nബഹുമാന്യനായ പ്രസിഡന്റിന്റെ അഭിസംബോധനയ്ക്ക് മറുപടി പറയുന്നതിനായി എന്നെ ക്ഷണിച്ചതിന് സ്പീക്കറിന് നന്ദി.\nപ്രസിഡന്റിന്റെ അഭിസംബോധന ഒരു രാജ്യം എന്ന നിലയില് നാം ഇപ്പോള് എവിടെ എത്തി നില്‍ക്കുന്നു, നാം നേരിടുന്ന വെല്ലുവിളികള് എന്തൊക്കെയാണ്, മുന്നോട്ട് നാം എങ്ങനെയാണ് പോകേണ്ടത് എന്നീ വിഷയങ്ങളില് അധിഷ്ഠിതമായ ഒരു പ്രസംഗം ആയിരിക്കും എന്നായിരുന്നു ഞാന് കരുതിയത്. നിര്‍ഭാഗ്യവശാല് ആ പ്രസംഗത്തില് ഇവയൊന്നും സൂചിപ്പിക്കാതെ ഈ സര്‍ക്കാര് ചെയ്തു എന്ന് അവകാശപ്പെടുന്ന കുറെ കാര്യങ്ങളുടെ പട്ടിക അവതരിപ്പിക്കുക മാത്രമായിരുന്നു അദ്ദേഹം ചെയ്തത്.\nരാജ്യം നേരിടുന്ന ആഴത്തിലുള്ള വിഷയങ്ങള് ചര്‍ച്ച ചെയ്യുന്നതിന് പകരം കുറെ ഉദ്യോഗസ്ഥര് പേപ്പറില് തയ്യാറാക്കിയ വിഷയങ്ങള് ആയിരുന്നു അതിന്റെ ഉള്ളടക്കം. അദ്ദേഹം സൂചിപ്പിക്കുവാന് വിട്ടുപോയ, പറയാതിരുന്ന, ഈ രാജ്യത്തെ മനുഷ്യരില് നിന്നും ഒളിപ്പിച്ചുവെച്ച വളരെ പ്രധാനപ്പെട്ട ചില വിഷയങ്ങള് ഇവിടെ ചര്‍ച്ച ചെയ്യാന് ഞാന് ആഗ്രഹിക്കുന്നു.\nഇവിടെ പ്രധാനമായും മൂന്നു കാര്യങ്ങള് അദ്ദേഹം സംസാരിച്ചില്ല എന്ന് ഞാന് മനസിലാക്കുന്നു. ഒന്നാമതും ഏറ്റവും പ്രധാനപ്പെട്ടതുമായ വിഷയമായി കാണേണ്ടത് ഇവിടെ രണ്ടു രാജ്യങ്ങള് നിര്‍മിക്കപ്പെടുകയാണ് എന്ന വസ്തുതയാണ്.\nവലിയ തോതില് പണവും അധികാരവും സ്വാധീനശക്തിയും ഉള്ളവരും തൊഴിലും തൊഴിലവസരങ്ങളും ആവശ്യമില്ലാത്തവരുമായ ഒരു വിഭാഗത്തിന്റെ ഒരു രാജ്യവും അതല്ലാത്ത സാധാരണ മനുഷ്യരുടെ ഒരു രാജ്യവും. പാവങ്ങളുടെ രാജ്യത്തില് അതിജീവനം ഇപ്പോഴും വലിയ വെല്ലുവിളികള് നിറഞ്ഞതാണ്. ഈ രണ്ടു വിഭാഗങ്ങളുടെയും രാജ്യങ്ങള് തമ്മിലുള്ള അന്തരമാകട്ടെ ദിനംപ്രതി വളരുകയാണ്.\nപാവങ്ങളുടെ ആ രാജ്യത്ത് തൊഴില്‍രഹിതരായ യുവാക്കളാണ് അധികവും. സംസ്ഥാനം ഏതുമാകട്ടെ തൊഴില്‍രഹിതരുടെ എണ്ണം ദിനംപ്രതി ഉയര്‍ന്നുകൊണ്ടിരിക്കുകയാണ്. നിര്‍ഭാഗ്യവശാല് രാഷ്ട്രപതിയുടെ പ്രസംഗത്തില് ഈ ദുരവസ്ഥയെ ദൂരീകരിക്കുന്നതിനുള്ള യാതൊരു സൂചനകളും നാം കേട്ടില്ല. ബീഹാറില് എന്താണ് സംഭവിച്ചത് എന്ന് നിങ്ങള് ചര്‍ച്ച ചെയ്തില്ല.\nകണക്കുകള് പ്രകാരം 2021ല് മാത്രം മൂന്നു കോടിയില് അധികം യുവാക്കളാണ് ഈ രാജ്യത്ത് തൊഴില്‍രഹിതരായത്. കഴിഞ്ഞ അന്‍പത് വര്‍ഷത്തെ കണക്ക് പരിശോധിച്ചാല് ഏറ്റവും മോശമായ തൊഴിലില്ലായ്മയിലൂടെയാണ് ഭാരതം ഇപ്പോള് കടന്നു പോകുന്നത്. സര്‍ക്കാര് മുന്നോട്ടു വെക്കുന്ന മെയ്ഡ് ഇന് ഇന്ത്യ ആകട്ടെ സ്റ്റാര്‍ട്ട് അപ്പ് പദ്ധതികള് ആകട്ടെ ഒന്നും തന്നെ ഇവിടുത്തെ തൊഴിലില്ലായ്മയെ ദൂരീകരിക്കുന്നില്ല.\nസത്യത്തില് നിലവിലുള്ള ജോലികള് കൂടെ ഇല്ലാതാകുക മാത്രമാണ് നിലവില് സംഭവിച്ചിരിക്കുന്നത്. ഇത് സര്‍ക്കാരിന് അറിവില്ലാത്ത കാര്യമല്ല. ഈ ദുരവസ്ഥ അറിയുന്നത് കൊണ്ടുതന്നെയാണ് സര്‍ക്കാര് ആ വിഷയത്തില് യാതൊരു അഭിപ്രായവും ഇതുവരെ പറയാതിരിക്കുന്നത്.\nചെറുകിട വ്യവസായങ്ങള്, അസംഘടിത മേഖല തുടങ്ങിയ ഇടങ്ങളില് ഒന്നും തൊഴിലവസരങ്ങള് നിര്‍മിക്കപ്പെടുന്നില്ല. ഈ സാധാരണക്കാര്‍ക്ക് ലഭിക്കേണ്ട പണം ആണ് രാജ്യത്തെ വന്‍കിട മുതലാളിമാര്‍ക്ക് വേണ്ടി വക മാറ്റപ്പെടുന്നത്. കഴിഞ്ഞ ഏഴു വര്‍ഷത്തിനിടെ അസംഘടിത തൊഴില് മേഖലയുടെ മേലും ചെറുകിട വ്യവസായങ്ങളുടെ മേലും ഒന്നിന് പിന്നാലെ ഒന്നായി ആക്രമണങ്ങള് നടത്തുകയല്ലേ സര്‍ക്കാര് ചെയ്തത്. നോട്ട് നിരോധനവും വികലമായ ജി.എസ്.ടി. നിയമങ്ങളും കാരണം തകര്‍ന്നു പോയ ഈ മേഖലയ്ക്ക് കൊറോണയുടെ കാലത്ത് പ്രതീക്ഷിച്ചിരുന്ന ഒരു പിന്തുണയും സര്‍ക്കാര് നല്‍കിയില്ല.\nഇരുപത്തിയേഴു കോടി ജനങ്ങളെ യു.പി.എ. സര്‍ക്കാര് ദാരിദ്ര്യത്തില് നിന്നും കരകയറ്റിയപ്പോള് പിന്നീട് വന്ന ബി.ജെ.പി. സര്‍ക്കാര് ഇരുപത്തി മൂന്നു കോടി ജനങ്ങളെ വീണ്ടും ദാരിദ്ര്യത്തിലേക്ക് തിരികെ തള്ളിയിടുകയാണ് ചെയ്തത്. സംഘടിത മേഖലയില് കുത്തകകള്‍ക്ക് മാത്രമായി അധികാരങ്ങള് നല്‍കി. ഒരേ ഒരു വ്യക്തിക്കാണ് ഭാരതത്തിലെ എല്ലാ തുറമുഖങ്ങളുടെയും വിമാനത്താവളങ്ങളുടെയും അധികാരം നിങ്ങള് നല്‍കിയത്.\nവൈദ്യുതി വിതരണം, ഖനനം, ഹരിത ഊര്‍ജ്ജം തുടങ്ങി രാജ്യത്ത് ഏതൊക്കെ വ്യവസായ മേഖലകള് ഉണ്ടോ അവിടെ എല്ലാം അദാനിയെ നമുക്ക് കാണുവാന് സാധിക്കും. മറ്റൊരു വശത്ത് പെട്രോകെമിക്കല്, ടെലികോം, ഇ കോമേഴ്‌സ്, റീടെയ്ല് വ്യാപാരം എന്നീ മേഖലകളില് എല്ലാം അംബാനിയാണ് ഉള്ളത്. രാജ്യത്തിന്റെ സമ്പദ്‌വ്യവസ്ഥ മുഴുവനായി ഇങ്ങനെ സര്‍ക്കാരിന്റെ ചില വേണ്ടപ്പെട്ടവരുടെ കൈകളിലേക്ക് എത്തുകയാണ്.\nമുകേഷ് അംബാനിയും ഗൗതം അദാനിയും\nരാജ്യത്തെ ചെറുകിട വ്യവസായ മേഖലയെയും അസംഘടിത മേഖലയെയും അപ്പാടെ നിങ്ങള് നാശോന്മുഖമാക്കുകയാണ് ചെയ്തത്. അവര്‍ക്ക് സഹായങ്ങള് എത്തിക്കുവാന് സര്‍ക്കാര് ഒരിക്കലും തുനിഞ്ഞില്ല. ഒരുപക്ഷെ ആ സഹായങ്ങള് ലഭിച്ചിരുന്നു എങ്കില് നമ്മുടെ ഉത്പാദന മേഖല ഇത്ര വലിയ പ്രതിസന്ധി നേരിടുകയില്ലായിരുന്നു. നിങ്ങള് നാള്‍തോറും പ്രഘോഷിക്കുന്ന മെയ്ഡ് ഇന് ഇന്ത്യയ്ക്ക് പിന്നില് ഉണ്ടാകേണ്ടത് ഈ അസംഘടിത മേഖലയും ചെറുകിട വ്യവസായികളും ആയിരുന്നു. അവരെ ഇല്ലാതാക്കുക വഴി നിങ്ങള് മെയ്ഡ് ഇന് ഇന്ത്യ എന്ന മുദ്രാവാക്യത്തെ അര്‍ത്ഥശൂന്യമാക്കുകയാണ് ചെയ്തിരിക്കുന്നത്.\nകഴിഞ്ഞ അഞ്ചു വര്‍ഷത്തിനിടെ 46 ശതമാനം ജോലികളുടെ നഷ്ടമാണ് ഉത്പാദന മേഖലയില് സംഭവിച്ചത്. നിങ്ങളുടെ ശ്രദ്ധ മുഴുവന് നിങ്ങളുടെ പ്രിയപ്പെട്ടവരായ ചുരുക്കം ചില മുതലാളിമാരുടെ താല്പര്യങ്ങള് സംരക്ഷിക്കുന്നതിലാണ്.\nവലിയ വ്യവസായങ്ങള് വേണ്ടാ എന്നല്ല ഞാന് ഈ പറയുന്നതിനര്‍ത്ഥം. അവര്‍ക്ക് ഇത്രമാത്രം തൊഴിലവസരങ്ങള് ഉണ്ടാക്കുവാന് സാധിക്കില്ല എന്നതാണ് അതിലെ പ്രശ്നം. ചെറുകിട വ്യവസായങ്ങള്‍ക്ക് മാത്രമേ നമ്മുടെ രാജ്യത്തെ ലക്ഷോപലക്ഷം വരുന്ന തൊഴില്‍രഹിതരായ യുവാക്കള്‍ക്ക് തൊഴില് ഉറപ്പു നല്‍കുവാന് സാധിക്കൂ. പുതിയ ഭാരതം എന്നത് നിര്‍ഭാഗ്യവശാല് ചില മുതലാളിമാരുടെ മാത്രം താല്പര്യങ്ങള് സംരക്ഷിക്കപ്പെടുന്ന ഭാരതം ആയിരിക്കുകയാണ്. രാജ്യം എക്കാലവും ഇതിനൊക്കെ നിശബ്ദമായി സാക്ഷ്യം വഹിക്കും എന്ന് നിങ്ങള് കരുതേണ്ട.\nഭാരതത്തിന്റെ 40 ശതമാനം ധനവും സര്‍ക്കാരിന് പ്രിയപ്പെട്ട പത്തോളം വരുന്ന മുതലാളിമാരുടെ കൈകളിലാണ് എന്ന് മനസിലാക്കുക. ഇതാണ് നരേന്ദ്ര മോദിയുടെ രാജ്യത്തിനായുള്ള സംഭാവന. ഇനിയെങ്കിലും നിങ്ങള് അസംഘടിത മേഖലയെ കൂടി ഒപ്പം നിര്‍ത്തുവാനുള്ള നടപടികള് സ്വീകരിക്കൂ. ലക്ഷക്കണക്കിന് വരുന്ന തൊഴില് അന്വേഷകര്‍ക്ക് ആശ്വാസം നല്‍കുവാന് അങ്ങനെയേ സാധിക്കൂ.\nനിങ്ങള് നിര്‍ബന്ധമായും ഭാരതത്തിന്റെ ഭരണഘടന വായിക്കേണ്ടതുണ്ട്. അതില് സുവ്യക്തമായി പറഞ്ഞിട്ടുണ്ട് ഭാരതം സംസ്ഥാനങ്ങളുടെ ഒരു യൂണിയനാണെന്ന്. ഭാരതത്തിലെ ഓരോ സംസ്ഥാനങ്ങളില് നിന്നും വരുന്ന ഓരോ വ്യക്തിക്കും ഒരേ അവകാശങ്ങളും അധികാരങ്ങളുമാണ് ഭരണഘടയില് വാഗ്ദാനം ചെയ്തിരിക്കുന്നത്. അത് കൊണ്ട് തന്നെ തമിഴ്നാട്ടില്‍നിന്നും ഉത്തര്‍പ്രദേശില് നിന്നും ജമ്മുകാശ്മിരില് നിന്നും നാഗാലാന്‍ഡില് നിന്നും മണിപ്പൂരില് നിന്നുമുള്ള ഓരോ വ്യക്തിയും ഈ രാജ്യത്ത് തുല്യ അവകാശങ്ങള് ഉള്ളവരാണ്.\nഭരണഘടനയില് രണ്ടു പ്രധാന ദര്‍ശനങ്ങളാണുള്ളത്. അതില് ഒന്നാമത്തേത് നാം സംസ്ഥാനങ്ങളാല് നിര്‍മിതമായ ഒരു യൂണിയനാണ് എന്നതാണ്. യഥാര്‍ത്ഥത്തില് അതുവഴി മനുഷ്യരുടെ സാധാരണ സംഭാഷണം പോലെ ലളിതമായ ബന്ധമാണ് വ്യക്തമാക്കപ്പെടുന്നത്. ഇതൊരു രാജാധികാര പ്രയോഗമാകാന് പാടില്ല. നിങ്ങള് ഏത് ഭാവനാലോകത്ത് നിന്നാലും ശരി നിങ്ങള്‍ക്ക് ഒരിക്കലും ഭാരതത്തിലെ സംസ്ഥാനങ്ങളുടെ അധികാരം കവര്‍ന്നുകൊണ്ട് അവരെ ഭരിക്കാന് സാധിക്കുകയില്ല. ആയിരക്കണക്കിന് വര്‍ഷങ്ങളായി ആരും ചെയ്യാത്തതും ആര്‍ക്കും സാധിക്കാത്തതുമായ കാര്യമാണത്. ഭാരതത്തിലെ മഹാന്‍മാരായ എല്ലാ ചക്രവര്‍ത്തിമാരും സമവായത്തിലൂടെയും ചര്‍ച്ചകളിലൂടെയുമായിരുന്നു ഭരണനിര്‍വഹണം നടത്തിയിരുന്നത് എന്നത് ചരിത്രം പരിശോധിച്ചാല് നിങ്ങള്‍ക്ക് മനസ്സിലാക്കാവുന്നതേയൊള്ളു.\nഇപ്പോഴുള്ള പ്രശ്നം നിങ്ങള് വലിയ ആശയക്കുഴപ്പത്തില് ആയിരിക്കുകയാണ് എന്നതാണ്. ഭാരതത്തിലെ ബഹുസ്വരതയുടെ ശബ്ദങ്ങളെ അധികാരം കൊണ്ട് നിങ്ങള്‍ക്ക് അടിച്ചമര്‍ത്താന് സാധിക്കുമെന്നാണ് നിങ്ങള് കരുതുന്നത്. ചരിത്രബോധം നിങ്ങള്‍ക്കില്ല എന്നത് തന്നെയാണ് അതിന് കാരണം.\nഉദാഹരണത്തിന് തമിഴ് മക്കളുടെ ഹൃദയത്തില് തമിഴ് സംസ്‌കാരത്തിന്റെയും ഭാഷയുടെയും സ്വത്വത്തിന്റെയും ആശയം നിശ്ചയമായും ഉണ്ടാകും. ആ ആശയത്തില് ഭാരതത്തിന്റെ ആശയവും ഉള്‍ക്കൊള്ളുന്നുവെന്ന് നിങ്ങള് മനസ്സിലാക്കുന്നില്ല. ഭാരതത്തിന്റെ ഓരോ സംസ്ഥാനങ്ങള്‍ക്കും ഈ ആശയങ്ങളാല് നിര്‍മിതമായ സ്വത്വം ഉണ്ട്. ഇതാണ് നമ്മുടെ ശക്തി.\nകേന്ദ്രീകൃത ഭരണം എന്ന വടിയുമായി രാജ്യം മുഴുവന് ഭരിക്കുവാന് സാധിക്കും എന്നാണ് നിങ്ങളുടെ ധാരണ. വികലമായ ചരിത്രബോധവും രാജ്യത്തെക്കുറിച്ചുള്ള അബദ്ധധാരണയുമാണ് നിങ്ങള്‍ക്ക് അങ്ങനെ ചിന്തിക്കുവാന് പ്രേരണയാകുന്നത്. എന്നൊക്കെ ആ ശ്രമങ്ങള് നടന്നിട്ടുണ്ടോ അന്നെല്ലാം രാജ്യം അതിനെ എതിര്‍ത്തു തോല്‍പ്പിച്ചിട്ടുണ്ട് എന്ന് കൂടി നിങ്ങള് മനസ്സിലാക്കണം.\nകോണ്‍ഗ്രസ് പാര്‍ട്ടി 1947ല് ഇല്ലാതാക്കിയ രാജഭരണമാണ് നിങ്ങള് ഇപ്പോള് തിരികെ കൊണ്ടുവരാന് ശ്രമിക്കുന്നത്. ഒരു ഏകാധിപതിയായ രാജാവിനെ പോലെ നിങ്ങള് രാജ്യത്തെ ബഹുസ്വരതയെ ആക്രമിക്കുകയാണ്.\nനീണ്ട ഒരു വര്‍ഷമാണ് നമ്മുടെ കര്‍ഷകസുഹൃത്തുക്കള് ഈ കൊറോണ കാലത്തു തെരുവുകളില് സമരം നടത്തിയത്. അവരില് എത്രയോ പേര് മരണപ്പെട്ടു. ഇതൊന്നും നിങ്ങള്‍ക്ക് പ്രശ്നമല്ല എന്ന മട്ടിലാണ് ഭരണം. രാജാവ് അത് അംഗീകരിക്കില്ല എന്നതായിരുന്നു അവരെ നിരാകരിക്കുവാന് നിങ്ങള്‍ക്ക് മുന്നിലുണ്ടായിരുന്ന കാരണം.\nനിങ്ങള് ആരെയും കേള്‍ക്കുവാന് മനസ്സ് കാട്ടുന്നില്ല. ദളിത് വിഷയങ്ങളിലെ കേന്ദ്ര സര്‍ക്കാരിന്റെ നിലപാട് എത്രയോ പ്രതിലോമകരമാണ്. അത് നന്നായി അറിയുന്ന ആളാണല്ലോ എന്റെ സുഹൃത്തായ ശ്രീ. കമലേഷ് പാസ്വാന്. അദ്ദേഹത്തിനറിവുള്ളതല്ലേ വര്‍ഷങ്ങളായി ദളിതരെ അടിച്ചമര്‍ത്തുന്നത് ഏതു ശക്തികളായിരുന്നു എന്ന്. അദ്ദേഹത്തിന് പ്രതികരിക്കുവാനാകുന്നില്ല, കാരണം അദ്ദേഹം തെറ്റായ ഒരു പാര്‍ട്ടിയിലാണ് ഇപ്പോള് ഉള്ളത്.\nഭാരതത്തെക്കുറിച്ചുള്ള നിങ്ങളുടെ തികച്ചും തെറ്റായ ധാരണകള് ഗുരുതരമായ പ്രശ്നങ്ങളാണ് ഈ രാജ്യത്ത് നിലവില് സൃഷ്ടിക്കുന്നത്. ഉദാഹരണത്തിന് നമ്മുടെ ജുഡീഷ്യല് സ്ഥാപനങ്ങള്, തെരഞ്ഞെടുപ്പ് കമ്മിഷന്, പെഗാസസ് എന്നിവയെല്ലാം ബഹുജന ശബ്ദങ്ങളെയും വിമര്‍ശനങ്ങളെയും നശിപ്പിക്കുവാന് നിങ്ങള് ഉപയോഗിക്കുന്ന ഉപാധികള് ആണ്.\nനിങ്ങള് പെഗാസസ് ഉപയോഗിച്ച് ഇന്ത്യയിലെ ഒരു പൊതുപ്രവര്‍ത്തകനെ നിരീക്ഷിക്കുവാന് തീരുമാനിക്കുമ്പോള്, പ്രധാനമന്ത്രി നേരിട്ട് ഇസ്രാഈലില് പോയി പെഗസാസിന്റെ ഉപയോഗത്തിന് അംഗീകാരം കൊടുക്കുമ്പോള് നിങ്ങള് ആക്രമിക്കുന്നത് ഭാരതത്തിലെ വിവിധങ്ങളായ ശബ്ദങ്ങളെ ആണ്, വിവിധങ്ങളായ സംസ്ഥാനങ്ങളുടെ വികാരഭേദങ്ങളെയാണ്. നിങ്ങള്‍ക്ക് ഇതിനെല്ലാം പ്രതികരണം ലഭിക്കുക തന്നെ ചെയ്യും. ഈ രാജ്യത്തെ ഭരണഘടനാ സ്ഥാപനങ്ങളുടെ പ്രവര്‍ത്തനത്തില് നടത്തുന്ന കടന്നുകയറ്റത്തിനെല്ലാം നിങ്ങള്‍ക്ക് ഇന്ത്യന് യൂണിയനിലെ സംസ്ഥാനങ്ങളില് നിന്ന് തന്നെ മറുപടി ലഭിക്കുമെന്നുറപ്പാണ്.\nനിങ്ങള്‍ക്കെല്ലാം നിസാരമായ വിഷയങ്ങളായിരിക്കാം. നിങ്ങള്‍ക്കറിവുള്ളതാണല്ലോ എന്റെ മുതുമുത്തശ്ശന് ഈ രാഷ്ട്ര നിര്‍മാണവേളയില് പതിനഞ്ച് വര്‍ഷം ജയില്‍വാസം അനുഭവിച്ച ഒരു വ്യക്തിയാണ്. എന്റെ മുത്തശ്ശി 32 വെടിയുണ്ടകള് ഏറ്റുവാങ്ങിയാണ് കൊല്ലപ്പെട്ടത്. എന്റെ പിതാവ് ബോംബ് സ്‌ഫോടനത്തില് ചിതറിത്തെറിക്കുകയായിരുന്നു.\nഅതുകൊണ്ട് തന്നെ ഞാന് പറയുന്നു എനിക്ക് അല്‍പം കൂടി അധികം മനസ്സിലാകും ഈ രാഷ്ട്രം എന്താണ് എന്ന്. എന്റെ മുതുമുത്തശ്ശന്റെയും മുത്തശ്ശിയുടെയും പിതാവിന്റെയും ത്യാഗത്തില് എന്റെ രക്തവുമുണ്ടായിരുന്നു എന്നുതന്നെ പറയാം.\nനിങ്ങള് പ്രശ്നങ്ങള് ഉണ്ടാക്കുകയാണ്. നാഗാലാന്റിലും തമിഴ്നാട്ടിലും ജമ്മു കശ്മീരിലും നിങ്ങള് തുടങ്ങി കഴിഞ്ഞു. ഞാന് വീണ്ടും പറയുന്നു നിങ്ങള് ലഘുവായി കാണുന്നത് യഥാര്‍ത്ഥത്തില് അതീവ ഗുരുതരമായ വിഷയങ്ങളെ ആണ്. നിങ്ങള് ഇതൊക്കെ നിര്‍ത്തേണ്ട സമയം അതിക്രമിച്ചിരിക്കുന്നു. ഭാരതത്തിന്റെ ചരിത്രത്തെക്കുറിച്ച് യാതൊരു ധാരണയും ഇല്ലാത്തതുകൊണ്ടാണ് നിങ്ങള് ഇതെല്ലാം ചെയ്തു കൂട്ടുന്നത്.\nനിങ്ങള് സ്വയം പഠിക്കൂ. ഭാരതത്തിലെ എല്ലാ സാമ്ര്യാജ്യങ്ങളും കാലങ്ങള്‍ക്ക് മുന്നേ തന്നെ രാഷ്ട്രങ്ങളുടെ യൂണിയന് ആയിരുന്നു. അശോക ചക്രവര്‍ത്തി തന്റെ സാമ്രാജ്യത്തിലെ വിവിധ സ്ഥലങ്ങളില് സ്തൂപങ്ങള് സ്ഥാപിച്ചത് ആ രാഷ്ട്രങ്ങളോടുള്ള ആദരവ് കൊണ്ടായിരുന്നു.\nനിങ്ങള് ഈ രാജ്യത്തെ മനുഷ്യരോട് അനാദരവ് കാട്ടുകയാണ്. ഈ സഭയ്ക്ക് മുന്നില് ഞാനൊരു ഉദാഹരണം പറയാം. കഴിഞ്ഞ ദിവസം എന്നെ സന്ദര്‍ശിക്കുവാന് മണിപ്പൂരില് നിന്നും ചില നേതാക്കള് എത്തിയിരുന്നു. മണിപ്പൂര് സംസ്ഥാനത്തെ ചില പ്രശ്നങ്ങള് പറയുവാന് അവര് അടുത്തിടെ കേന്ദ്രആഭ്യന്തര മന്ത്രി ശ്രീ. അമിത് ഷായുടെ വസതിയില് പോയപ്പോള് വീടിനു പുറത്തായി അവരുടെ ഷൂസ് ഊരി വെയ്ക്കുവാന് ആവശ്യപ്പെട്ടു. എന്നാല് വീടിനുള്ളില് ചെന്നപ്പോള് ഷൂസ് ധരിച്ചിരിക്കുന്ന ആഭ്യന്തര മന്ത്രിയെയാണ് അവര് കണ്ടത്. രാജ്യത്തിന്റെ ആഭ്യന്തര മന്ത്രിയുടെ വസതിയില് ആ രാജ്യത്തെ ഒരു സംസ്ഥാനത്തെ പൊതുപ്രവര്‍ത്തകര്‍ക്ക് ഷൂസ് ധരിച്ചു കയറുവാന് സാധിക്കില്ല!\nഅറിയാനും അറിയിക്കാനുമുള്ള അവകാശത്തിന് നേരെയുള്ള കടന്നാക്രമണമാണ് ഈ കേസ്\nഇങ്ങനെയാകരുത് ഭാരതത്തിലെ മനുഷ്യരെ നിങ്ങള് കാണേണ്ടത്. ഞങ്ങള് നിങ്ങളേക്കാള് വളരെ ഉയര്‍ന്ന നിലയിലുള്ളവരാണ് എന്ന സന്ദേശമാണ് ഇത് വഴി നിങ്ങള് മറ്റുള്ളവര്‍ക്ക് നല്‍കുന്നത്. തികച്ചും തെറ്റാണത്.\nഞാന് എന്റെ പ്രസംഗത്തിന്റെ അവസാന ഭാഗത്തേക്ക് വരട്ടെ. സംഘപരിവാരവും ബി.ജെ.പിയും ഈ രാഷ്ട്രത്തിന്റെ അടിസ്ഥാന ഘടനയെയാണ് അക്രമിക്കുന്നത്. ഈ രാജ്യത്തെ മനുഷ്യര് തമ്മിലുള്ള ബന്ധത്തെയാണ് അവര് ശിഥിലീകരിക്കുവാന് ശ്രമിക്കുന്നത്. നമ്മുടെ രാജ്യത്തെ ഭാഷകള് തമ്മിലുള്ള ബന്ധം വിച്ഛേദിക്കുവാന് ശ്രമിക്കുകയാണവര്.\nരാജ്യത്തെ യുവതയ്ക്ക് തൊഴിലിനുള്ള അവസരങ്ങള് നിഷേധിക്കുന്നത് വഴിയും നിങ്ങള് ലക്ഷ്യമാക്കുന്നത് നമ്മുടെ രാജ്യത്തിന്റെ ശക്തി ക്ഷയിപ്പിക്കുക എന്നതാണ്. കഴിഞ്ഞ ഒരു പതിറ്റാണ്ടിലേറെയായുള്ള അവസ്ഥ പരിശോധിച്ചാല് മനസ്സിലാകും ഇപ്പോള് ഒരു രാജ്യം എന്ന നിലയില് നാം വലിയ പ്രതിസന്ധി നേരിട്ട് കൊണ്ടിരിക്കുന്നു എന്ന കാര്യം.\nഎന്തുകൊണ്ട് നിങ്ങള്‍ക്ക് റിപ്പബ്ലിക്ക് ദിനത്തില് ഒരു അതിഥിയെ ലഭിച്ചില്ല എന്ന് നിങ്ങള് സ്വയം ചോദിക്കൂ. ഇവിടെ എന്താണ് സംഭവിക്കുന്നത് ?\nഭാരതം പൂര്‍ണമായും ഒറ്റപ്പെട്ടിരിക്കുന്നു. നമ്മള് ചുറ്റപ്പെടുകയാണ്. ശ്രീലങ്ക, നേപ്പാള്, ബര്‍മ, പാക്കിസ്ഥാന്, അഫ്ഗാനിസ്ഥാന്, ചൈന എന്നീ രാജ്യങ്ങളില് എല്ലാം നാം ഒറ്റപ്പെട്ടിരിക്കുകയാണ്. നമ്മള് അശക്തരാക്കപ്പെട്ടിരിക്കുകയാണ്.\nഎന്തൊക്കെ ചെയ്യണം, എങ്ങനെ ചെയ്യണം എന്നീ കാര്യങ്ങളിലെല്ലാം ചൈനയ്ക്ക് വളരെ കൃത്യമായ കാഴ്ചപ്പാടുണ്ട്. ഇന്ത്യയുടെ വിദേശ നയത്തിന്റെ ഏറ്റവും തന്ത്രപരമായ ലക്ഷ്യങ്ങളിലൊന്ന് പാകിസ്ഥാനെയും ചൈനയെയും ഒന്നിപ്പിക്കാതെ നിര്‍ത്തുക എന്നതായിരുന്നു. നിങ്ങള് എന്താണ് ചെയ്തിരിക്കുന്നത്. അവരെ നിങ്ങള് ഒരുമിപ്പിച്ചിരിക്കുന്നു. നിങ്ങള്‍ക്ക് മുന്നില് നില്‍ക്കുന്ന ശത്രുവിന്റെ ശക്തിയെ ഒരിക്കലും വില കുറച്ചു കാണരുത്. പാകിസ്ഥാനെയും ചൈനയെയും ഒരുമിപ്പിച്ചത് നിങ്ങള് ഈ രാജ്യത്തോട് ചെയ്ത ഏറ്റവും വലിയ അപരാധം ആണ്.\nയാതൊരു സംശയവുമില്ലാതെ എനിക്ക് പറയുവാന് സാധിക്കും ചൈനയ്ക്ക് വളരെ കൃത്യമായ ഒരു പദ്ധതി ഉണ്ട്. ധോക്ലാമിലും ലഡാക്കിലും ആ പദ്ധതിയുടെ അടിത്തറ അവര് സ്ഥാപിച്ചു കഴിഞ്ഞു. ഇത് ഭാരതത്തിന് മുന്നില് നില്‍ക്കുന്ന വളരെ സങ്കീര്‍ണമായ ഒരു ഭീഷണിയാണ്.\nനമ്മള് അങ്ങേയറ്റം ഗുരുതരമായ തെറ്റുകള് ജമ്മു കാശ്മീരില് ചെയ്തു കഴിഞ്ഞു. വിദേശനയത്തില് അടുത്തിടെ നമ്മള് വരുത്തിയ തെറ്റുകള് അടിയന്തര പ്രാധാന്യത്തോടെ തിരുത്തേണ്ടതാണ്.\nപാകിസ്ഥാന് പ്രധാനമന്ത്രി ഇമ്രാന് ഖാനും ചെെനീസ് പ്രസിഡന്റ് ഷീ ജിന്‍പിങ്ങും\nചൈനയും പാകിസ്ഥാനും കൃത്യമായ പദ്ധതിയുമായാണ് മുന്നോട്ടു പോകുന്നത് എന്ന് നിങ്ങള്‍ക്കെന്താണ് മനസ്സിലാകാത്തത്. അവര് സ്വരുക്കൂട്ടുന്ന ആയുധങ്ങള് നിങ്ങള് കാണൂ, അവര് തമ്മിലുള്ള ആശയവിനിമയങ്ങള് നിങ്ങള് ശ്രദ്ധിക്കൂ. അവര് ആരോടൊക്കെ സംസാരിക്കുന്നു എന്ന് നിങ്ങള് ശ്രദ്ധിക്കൂ.\nഞാന് വളരെ വ്യക്തമായി ഈ സഭയില് പറയുന്നു. നമ്മള് അതീവ ഗുരുതരമായ അബദ്ധങ്ങള് ചെയ്തു കൂട്ടിയിരിക്കുന്നു. ചൈനയുടെ നീക്കങ്ങളെ പ്രതിരോധിക്കുവാനുള്ള നടപടികള് നാം നിര്‍ബന്ധമായും നടത്തണമെന്ന് ഈ അവസരത്തില് ഞാന് ആവശ്യപ്പെടുകയാണ്. ചൈന അടുത്ത നടപടികളുമായി മുന്നോട്ടു പോകും എന്നുറപ്പാണ്. ഓര്‍ക്കുക നിങ്ങള് മാത്രമായിരിക്കും അതിനുത്തരവാദികള്.\nഈ ഒരു സാഹചര്യത്തില് ഞാന് ആവശ്യപ്പെടുന്നു ഒരു രാഷ്ട്രം എന്ന നിലയില് നാം ഈ വിഷയം ചര്‍ച്ച ചെയ്യേണ്ടത് അനിവാര്യമാണ്. ഞങ്ങള് പറയുന്നത് നിങ്ങള് ശ്രദ്ധിക്കുക തന്നെ ചെയ്യണം. കാരണം ഞങ്ങള്‍ക്ക് അനുഭവസമ്പത്തുണ്ട്. ഈ വിഷയങ്ങളെക്കുറിച്ചെല്ലാം വ്യക്തമായ ധാരണകള് ഉണ്ട്. ഈ കാര്യങ്ങളെല്ലാം മനസ്സിലാകുന്ന, അറിവുള്ള നിരവധി പേര് ഞങ്ങള്‍ക്കൊപ്പം ഉണ്ട് എന്ന് നിങ്ങള് മനസ്സിലാക്കുക. ഞങ്ങളെയും നിങ്ങള്‍ക്ക് ഉപയോഗിക്കാം. ഞാന് പറയുന്നത് നിങ്ങളില് ചിലര്‍ക്കെങ്കിലും മനസ്സിലാകുന്നുണ്ട് എന്നതില് എനിക്ക് സന്തോഷമുണ്ട്.\nഈ മൂന്നു കാര്യങ്ങളാണ് എനിക്ക് ഇന്ന് ഇവിടെ പറയുവാന് ഉണ്ടായിരുന്നത്. നമ്മുടെ രാജ്യം ഒരു പ്രതിസന്ധി നേരിടുകയാണ്. നമ്മുടെ രാജ്യം പുറത്തുനിന്നും അകത്തു നിന്നും ഭീഷണികള് നേരിടുന്ന ഒരു സാഹചര്യമാണ് നിലവിലുള്ളത്. എന്റെ പ്രിയപ്പെട്ട രാജ്യത്തിന്റെ ഇപ്പോഴത്തെ അവസ്ഥ കണ്ടു നില്‍ക്കുവാന് എനിക്കാവുന്നില്ല. ഞാന് അതില് വലിയ ആശങ്കാകുലനാണ്. പുറമെ നിന്നും വളരെ അധികം ഒറ്റപ്പെട്ടിരിക്കുകയാണ് നമ്മള്. രാജ്യത്തിനുള്ളിലും കലഹങ്ങളണ്. ഇതൊക്ക എന്നെ വല്ലാതെ പേടിപ്പെടുത്തുന്നു. അതുകൊണ്ടാണ് ഈ പ്രധാനപ്പെട്ട കാര്യങ്ങള് ഇന്ന് സംസാരിക്കാം എന്ന് ഞാന് കരുതിയത്.\nനിങ്ങളില് പലരും പതിവ് പോലെ ഈ പറഞ്ഞതിനെയൊക്കെ കളിയാക്കുമായിരിക്കും. അതുമാത്രം ചെയ്യുവാനാണല്ലോ നിങ്ങളോട് അവര് പറഞ്ഞിരിക്കുന്നത്. നിങ്ങള് അങ്ങനെ ചെയ്തു കൊള്ളൂ. പക്ഷെ ഓര്‍ക്കുക, നിങ്ങള് ഈ മഹത്തായ രാജ്യത്തെ വലിയ അപകടത്തിലാക്കുകയാണ്.\nപരിഭാഷ : ഡോ. വിനു ജെ. ജോര്‍ജ്ജ്\nContent Highlight: Rahul Gandhi’s speech in Parliament|in Malayalam\nസംസ്ഥാന കോര്‍ഡിനേറ്റര്, എ.ഐ.സി.സി. റിസര്‍ച്ച് ഡിപ്പാര്‍ട്മെന്റ് പൊളിറ്റിക്കല് സയന്‍സ് വിഭാഗം അസിസ്റ്റന്റ് പ്രൊഫസ്സര്, കെ. ഇ. കോളേജ്, മാന്നാനം


THARBIYA: തീരാത്ത റമദാന്\nഉന്നത വ്യക്തികളുടെ മരണവാര്‍ത്ത പത്രങ്ങളില് നിറഞ്ഞുകിടക്കും. അകത്തും പുറത്തുമെല്ലാം അവരെക്കുറിച്ച അനുസ്‌മരണങ്ങള് കവിയും. ആ വാര്‍ത്തകള് മുഴുവന് വായിച്ചാലും ചിലപ്പോള് നമ്മുടെ മനസ്സില് യാതൊരു സങ്കടവും ബാക്കിയാകാറില്ല. എന്നാല് ചരമപേജില് കുറേ മരണവാര്‍ത്തകളുടെ കൂട്ടത്തിലുള്ള ഒരു ചെറിയ വാര്‍ത്ത നമ്മെ വല്ലാതെ വേദനിപ്പിക്കാറുണ്ട്. മനസ്സിലൊരു മുറിവായി ആ വാര്‍ത്ത നീറിക്കൊണ്ടിരിക്കും. മരിച്ചയാളുടെ വലുപ്പത്തേക്കാള് അയാളോട് നമുക്കുള്ള ബന്ധമാണ് സങ്കടത്തിന്റെ അടിസ്ഥാനമാകുന്നത്, അല്ലേ?\nഎങ്കില്, മറ്റൊരു റമദാന് കൂടി വിടചൊല്ലിയ ഈ വേളയില് ഹൃദയത്തില് വേദന തുടിക്കുന്നത് ആ റമദാനിനെ ഹൃദയത്തോട് അടുപ്പിച്ചവര്‍ക്കു മാത്രമായിരിക്കും. പ്രാര്‍ഥനയുടെ കണ്ണീരില് കുതിര്‍ന്ന് പുതിയൊരു ജീവിതത്തിന് പ്രതിജ്ഞയെടുക്കുന്നവര്‍ക്ക് റമദാന് തീരുന്നതിഷ്‌ടപ്പെടില്ല. ശരീരത്തിലെ രക്തമെല്ലാം ഒരു കേന്ദ്രത്തിലെത്തി ശുദ്ധീകരിക്കപ്പെടുന്നതു പോലെ ജീവിതത്തിലെ കറകളെല്ലാം റമദാനിലെത്തി കഴുകുകയാണ്. കളകളെയും കീടങ്ങളെയും നശിപ്പിച്ച ശേഷം നല്ല മണ്ണില് വിത്തുപാകുന്നതു പോലെ, അഴുക്കില്ലാത്ത പുതിയ മനസ്സില് ഇനി ഭക്തിയുടെ പൂച്ചെടി വളരുകയാണ്. ശീലങ്ങളിലാണ് റമദാന് ഇടപെടേണ്ടത്. ദുശ്ശീലങ്ങളെ ദൂരേക്കെറിഞ്ഞ് നല്ല ശീലങ്ങളെ അടുപ്പിച്ചുനിര്‍ത്താനുള്ള തയ്യാറെടുപ്പിന്റെ കാലമായിരുന്നു റമദാന്.\nപ്രാര്‍ഥനയാണ് ഓരോ ആരാധനയിലും നിറയേണ്ടത്. ഉള്ളില് തട്ടിയുള്ള പ്രാര്‍ഥനകള് സ്വയം ശുദ്ധീകരണത്തിനുള്ള അവസരമാണ്. അപേക്ഷിക്കുന്നവരെ പരീക്ഷിക്കുമെങ്കിലും ഉപേക്ഷിക്കാത്തവനായ നാഥനോട് ഹൃദയമറിഞ്ഞ് നാം പ്രാര്‍ഥിക്കുക. തിരുനബിയുടെ പ്രാര്‍ഥനകള് നമുക്കു വഴികാണിക്കുന്നു:\n``അല്ലാഹുവേ, നിന്റെ അനുഗ്രഹത്തെ ഞാന് ആഗ്രഹിക്കുന്നു. നീയല്ലാതെ ആരാധ്യനില്ല. എന്റെ കാര്യങ്ങളെല്ലാം നീ ശരിപ്പെടുത്തണേ. കണ്ണു ചിമ്മി തുറക്കുന്ന നേരത്തേക്കു പോലും എന്റെ കാര്യങ്ങള് നീ എന്നെ ഏല്‌പിക്കരുതേ.''\n``നാഥാ, ഞാന് ഇഷ്‌ടപ്പെടുന്ന കാര്യങ്ങളെല്ലാം നിന്റെ സ്‌നേഹം ലഭിക്കുന്നതാക്കണേ. പൂര്‍ണഹൃദയത്തോടെ നിന്നെ ഇഷ്‌ടപ്പെടുന്നവരില് എന്നെ ചേര്‍ക്കണേ.''\n``അല്ലാഹുവേ നിന്നെ ധാരാളം ഓര്‍മിക്കാനും നിനക്കായ് നന്ദി ചെയ്യാനും നിന്നെ ഭയപ്പെട്ട് ജീവിക്കാനും എനിക്ക് നീ അനുഗ്രഹമരുളേണമേ. അല്ലാഹുവേ, നിന്നെ സൂക്ഷിച്ച് ജീവിക്കാനും നിന്നിലേക്ക് പശ്ചാത്തപിച്ച് മടങ്ങാനുമുള്ള ഭാഗ്യം നല്‍കണേ. അല്ലാഹുവേ, എന്റെ പാപങ്ങള് കഴുകി ശുദ്ധീകരിക്കുകയും എന്റെ പശ്ചാത്താപം സ്വീകരിക്കുകയും ചെയ്യണേ. അല്ലാഹുവേ, എനിക്ക് മനസ്സുറപ്പ് നല്‌കുകയും നാവിനെ ശരിപ്പെടുത്തുകയും നിഷ്‌കളങ്കനാക്കുകയും പ്രാര്‍ഥന സ്വീകരിക്കുകയും ചെയ്യേണമേ.''\n``അല്ലുഹുവേ, നന്മകള് ചെയ്യാനും തിന്മകളില് നിന്നകലാനും സാധുക്കളെ സ്‌നേഹിക്കാനും ഭാഗ്യം നല്‌കണേ. പാപ മോചനവും കാരുണ്യവും നല്‌കണേ. പരീക്ഷണങ്ങളില് നിന്ന് രക്ഷപ്പെടുത്തണേ. നാഥാ, നിന്റെ സ്‌നേഹത്തെയും നിന്നെ സ്‌നേഹിക്കുന്നവരുടെ സ്‌നേഹത്തെയും ഞാന് തേടുന്നു. നിന്റെ സ്‌നേഹം കൈവരാനുള്ള കര്‍മങ്ങളും ഞാന് തേടുന്നു.''\n``അല്ലാഹുവേ, പാപങ്ങളില് നിന്നും കുറ്റങ്ങളില് നിന്നും എന്നെ ശുദ്ധീകരിക്കണേ. അഴുക്കില് നിന്ന് വെള്ളയുടുപ്പ് കഴുകിയെടുക്കും വിധം പാപങ്ങളില് നിന്ന് എനിക്ക് ശുദ്ധി തരേണമേ.''\n``അല്ലാഹുവേ, ഞങ്ങളുടെ മനസ്സുകള്‍ക്കിടയില് സൗഹൃദവും ഇണക്കവും ഉണ്ടാക്കണമേ. രക്ഷാമാര്‍ഗം നല്‌കുകയും ഇരുട്ടില് നിന്ന് വെളിച്ചത്തിലേക്ക് നയിക്കുകയും ചെയ്യണേ. തെളിഞ്ഞതും മറഞ്ഞതുമായ പാപങ്ങളില് നിന്ന് മോചനം നല്‌കണമേ. മക്കളിലും ഇണയിലും മനസ്സിലും കാതിലും കണ്ണിലും അനുഗ്രഹങ്ങള് ചൊരിയണേ.''\n``അല്ലാഹുവേ, കാപട്യത്തില് നിന്ന് തന്റെ മനസ്സിനെയും ഭൗതിക മോഹങ്ങളില് നിന്ന് കര്‍മങ്ങളെയും അസത്യത്തില് നിന്ന് നാവിനെയും കള്ളസഞ്ചാരങ്ങളില് നിന്ന് കണ്ണിനെയും നീ ശുദ്ധീകരിക്കേണമേ. കണ്ണിന്റെ കള്ളത്തരങ്ങളും മനസ്സില് മറച്ചുവെച്ചതും അറിയുന്നവനാണല്ലോ നീ.''\n``അല്ലാഹുവേ, നിന്റെ വിധികളില് സംതൃപ്‌തനാകാനും നീ നല്‌കിയതില് തൃപ്‌തനാകാനും എന്നെ സഹായിക്കണേ.''\n``എന്റെ രഹസ്യവും പരസ്യവുമറിയുന്നവനേ, എന്റെ വീഴ്‌ചകള് പരിഹരിക്കണേ. എന്റെ ആവശ്യങ്ങള് അറിയുന്നവനേ ഈ പ്രാര്‍ഥനകള് സ്വീകരിക്കണേ. ഞാന് ചെയ്‌ത തിന്മകള് കാരണം നിന്നില് നിന്നുള്ള കാരുണ്യം തടയരുതേ. അല്ലാഹുവേ, നിന്റെ വാഗ്‌ദാനങ്ങള് സത്യമാണ്. എന്റെ പ്രാര്‍ഥനകള് സ്വീകരിക്കണേ.''\nപ്രാര്‍ഥന പകരുന്ന കെട്ടുറുപ്പും മനശ്ശാന്തിയും നിരന്തരം അനുഭവിക്കേണ്ടവരാണു നാം. നടന്നുതീര്‍ത്ത വഴികളെ വീണ്ടും വീണ്ടും പുനപ്പരിശോധിച്ചും, പുതിയ പാതയിലേക്ക് കരുതലോടെ കാലൂന്നിയും ആയുസ്സിനെ ധന്യമാക്കാം.\nമനസ്സിലെ റമദാന് മാഞ്ഞുപോകാതിരിക്കട്ടെ!


സര്‍വീസിലുള്ളവരും, പെന്‍ഷന് പറ്റിയവരുമായ അധ്യാപകര്‍ക്കും, മരണമടഞ്ഞ അധ്യാപകരുടെ ആശ്രിതര്‍ക്കും ദേശീയ അധ്യാപക ക്ഷേമ ഫൗണ്ടേഷന് പൊതുസഹായ പദ്ധതി പ്രകാരം സാമ്പത്തിക സഹായത്തിന് അപേക്ഷിക്കാം. വാര്‍ഷിക വരുമാനം 3,50,000 രൂപയില് കുറവുള്ള അധ്യാപകര്, പെന്‍ഷന് പറ്റിയ അധ്യാപകര്, മരണമടഞ്ഞ അധ്യാപകരുടെ ആശ്രിതര് എന്നിവരാണ് അപേക്ഷിക്കേണ്ടത്. അധ്യാപകര് എ ഫോറത്തിലും മരണമടഞ്ഞ അധ്യാപകരുടെ ആശ്രിതര് ബി ഫോറത്തിലുമാണ് അപേക്ഷിക്കേണ്ടത്. അപേക്ഷാ ഫോറം ഏപ്രില് 30 വരെ എന്.എഫ്.റ്റി.ഡബ്ല്യു അസിസ്റ്റന്റ് സെക്രട്ടറിയില് നിന്നും ലഭിക്കും. ഫോറം തപാലില് വേണ്ടവര് സ്വന്തം മേല്‍വിലാസമെഴുതി അഞ്ച് രൂപയുടെ സ്റ്റാമ്പൊട്ടിച്ച കവര് സഹിതം അയയ്ക്കണം. പൂരിപ്പിച്ച അപേക്ഷ പൊതുവിദ്യാഭ്യാസ ഡയറക്ടറുടെ ആഫീസില് ലഭിക്കേണ്ട അവസാന തീയതി മേയ് 31. വിലാസം അസിസ്റ്റന്റ് സെക്രട്ടറി, ദേശീയ അധ്യാപക ക്ഷേമ ഫൗണ്ടേഷന്, വിദ്യാഭ്യാസ ഡയറക്ടറാഫീസ്, തിരുവനന്തപുരം 14.


ഐ എഫ് എഫ് കെ; ഇനി ക്യൂ നിൽക്കേണ്ടതില്ല.. -\nHome Film ഐ എഫ് എഫ് കെ; ഇനി ക്യൂ നിൽക്കേണ്ടതില്ല..\nചലച്ചിത്രമേളയുടെ റിസർവേഷൻ കഴിഞ്ഞുള്ള ടിക്കറ്റുകൾക്കായി ഇനി മുതൽ ക്യൂ നിൽക്കേണ്ടതില്ല. റിസർവേഷൻ കഴിഞ്ഞതിന് ശേഷമുള്ള ടിക്കറ്റുകൾ അതാതു തിയേറ്ററുകളുടെ കൗണ്ടറുകളിൽ രണ്ട് മണിക്കൂർ മുൻപായി വിതരണം ആരംഭിക്കും.\nതിയേറ്ററുകളിൽ ഒഴിവുള്ള സീറ്റുകൾക്കായി ഇത്തരത്തിൽ കൂപ്പൺ വിതരണം ചെയ്യുന്നതോടെ തിയേറ്ററിന് മുന്നിലുള്ള വൻ ക്യൂവും തിരക്കും ഒരു പരിധി വരെ ഒഴിവാക്കാനും സാധിക്കും. എല്ലാ തിയേറ്ററുകളുടെ മുന്നിലുള്ള കൗണ്ടറുകളിലും ഈ സൗകര്യം ഉണ്ടായിരിക്കുമെന്ന് ചലച്ചിത്ര അക്കാദമി സെക്രട്ടറി മഹേഷ് പിഞ്ചു അറിയിച്ചു.\nലോകമെമ്പാടുമുള്ള സിനിമ പ്രേമികൾ ഒരു കുടക്കീഴിൽ എത്തുന്ന മുഹൂർത്തമാണ് അന്താരാഷ്ട്ര ചലച്ചിത്ര മേള. ഇത്തവണ 23-മത് ചലച്ചിത്ര മേളയ്ക്കാണ് തിരുവനന്തപുരം സാക്ഷിയാവുന്നത്.\nRead more: 23-മത് ഐഎഫ്എഫ്കെയ്ക്ക് എൻട്രികൾ ക്ഷണിച്ചു….ആകാംഷയോടെ സിനിമ പ്രേമികൾ\nചലച്ചിത്ര മേളയിലേക്ക് ലോകം മുഴുവനുമുള്ള സിനിമ പ്രേമികളാണ് എല്ലാ വർഷവും എത്തുക. ഒരാഴ്ച നീണ്ടു നിൽക്കുന്ന സിനിമാവാരം മികച്ച സിനിമകൾ കാണാനുള്ള ഏറ്റവും നല്ല അവസരമായാണ് സിനിമ പ്രേമികൾ കാണുന്നത്. ലോകത്തിന്റെ വിവിധ ഭാഗങ്ങളിൽ നിന്നും എത്തുന്ന സിനിമ പ്രേമികൾ ഒരുമിക്കുന്നതോടെ തിരുവന്തപുരം ഒരു മഹോത്സവത്തിന് സാക്ഷിയാകാൻ ഒരുങ്ങുകയാണ്..


ഉത്തര്‍പ്രദേശില് സമാജ് വാദി പാര്‍ട്ടി പ്രാദേശിക നേതാവിനെയും മകനെയും വെടിവച്ചുകൊന്നു | www.vyganews.com\nഉത്തര്‍പ്രദേശില് സമാജ് വാദി പാര്‍ട്ടി പ്രാദേശിക നേതാവിനെയും മകനെയും വെടിവച്ചുകൊന്നു\nലക്‌നൗ: ഉത്തര്‍പ്രദേശില് സമാജ് വാദി പാര്‍ട്ടി പ്രാദേശിക നേതാവിനെയും മകനെയും വെടിവച്ചുകൊന്നു. ഗ്രാമത്തില് പുതുതായി നിര്‍മ്മിച്ച റോഡ് പരി...\nലക്‌നൗ: ഉത്തര്‍പ്രദേശില് സമാജ് വാദി പാര്‍ട്ടി പ്രാദേശിക നേതാവിനെയും മകനെയും വെടിവച്ചുകൊന്നു. ഗ്രാമത്തില് പുതുതായി നിര്‍മ്മിച്ച റോഡ് പരിശോധിക്കാനെത്തിയതായിരുന്നു സമാജ് വാദി പാര്‍ട്ടി പ്രാദേശിക നേതാവ് ചോട്ടെ ലാല് ദിവാകറും മകന് സുനിലും.\nഅവിടെ വച്ച് അവര് മറ്റു രണ്ടുപേരുമായി വാക്കുതര്‍ക്കത്തിലേര്‍പ്പെടുകയും അവര് ഇവര്‍ക്കുനേരെ വെടിയുതിര്‍ക്കുകയുമായിരുന്നു. സംഭവസ്ഥലത്തുവച്ചുതന്നെ ഇരുവരും മരിച്ചു.\nഇതിന്റെ ദൃശ്യങ്ങള് സോഷ്യല് മീഡിയയില് പ്രചരിക്കുകയാണ്. സംഭവത്തില് പൊലീസ് കേസെടുത്ത് അന്വേഷണം ആരംഭിച്ചു.\nKeywords: Samajwadi party leader & son's murder, U.P, Shoot\nwww.vyganews.com: ഉത്തര്‍പ്രദേശില് സമാജ് വാദി പാര്‍ട്ടി പ്രാദേശിക നേതാവിനെയും മകനെയും വെടിവച്ചുകൊന്നു


കൊവിഡ് 19; അവശ്യ സാധനങ്ങൾ വാങ്ങി വീട്ടിലെത്തി കഴിഞ്ഞാൽ ചെയ്യേണ്ട ചില കാര്യങ്ങളെ കുറിച്ചറിയാം | covid 19 some things to do when you get home from the outside\nFirst Published 7, Jul 2020, 2:19 PM\nകൊറോണയുടെ ഭീതിയിലാണ് ലോകം. കൊവിഡ് എന്ന മഹാമാരി നമ്മുടെ ജീവിതത്തിൽ ഒരുപാട് മാറ്റങ്ങൾക്ക് കാരണമായിരിക്കുകയാണ്. ഈ കൊവിഡ് കാലത്ത് പലരും അവശ്യ സാധനങ്ങൾ വാങ്ങാൻ പുറത്ത് പോകുന്നുണ്ട്. വീട്ടിലെത്തി കഴി‍ഞ്ഞാൽ ശ്രദ്ധിക്കേണ്ട ചില കാര്യങ്ങളുണ്ട്. എന്തൊക്കെയാണെന്ന് അറിയാം...\nകൈകൾ വൃത്തിയായി കഴുകുക: വീട്ടിലെത്തി കഴിഞ്ഞാൽ ആദ്യം ചെയ്യേണ്ടത് സോപ്പും വെള്ളവും ഉപയോഗിച്ച് കെെകൾ കഴുകുക എന്നതാണ്.\nപച്ചക്കറികൾ കഴുകാൻ മറക്കരുത്: വാങ്ങിക്കൊണ്ട് വരുന്ന പഴത്തിന്റെയും പച്ചക്കറികളുടെയും പായ്ക്കറ്റ് വീട്ടില് ആരും തൊടാത്ത ഒരു സ്ഥലത്ത് മാറ്റിവയ്ക്കാൻ പ്രത്യേകം ശ്രദ്ധിക്കുക. വാങ്ങി കൊണ്ട് വന്ന് ഉടനെ തന്നെ ഫ്രിഡ്ജിലേക്ക് വയ്ക്കാൻ പാടില്ല. സാധിക്കുമെങ്കിൽ പഴങ്ങളും പച്ചക്കറികളും ഉപ്പിട്ട വെള്ളത്തിൽ അൽപ നേരം മുക്കിവയ്ക്കാവുന്നതാണ്.\nസാനിറ്റൈസർ ഉപയോഗിക്കുക: പേയ്‌മെന്റ് മെഷീനുകൾ, വാതിലുകളുടെ പിടി എന്നിവയിൽ പിടിച്ച ശേഷം സാനിറ്റൈസർ ഉപയോഗിച്ച് കെെകൾ വൃത്തിയാക്കാൻ ശ്രമിക്കുക.\nപുറത്ത് പോകുമ്പോൾ: സാധനങ്ങൾ വാങ്ങാൻ പുറത്ത് പോകുമ്പോൾ ബാഗിൽ ഒരു സാനിറ്റൈസർ കരുതുക. സാധനങ്ങളെല്ലാം വാങ്ങിയ ശേഷം കെെകൾ കഴുകേണ്ടത് അത്യാവശ്യമാണെന്ന് വിദഗ്ധർ പറയുന്നു.\nഷൂസ് വൃത്തിയാക്കുമ്പോൾ: പുറത്ത് നിന്ന് വീട്ടിലെത്തി കഴിഞ്ഞാൽ ചെരുപ്പിലോ ഷൂസിലോ നേരിട്ട് തൊടരുത്. പുറത്തിടാനുള്ള ചെരുപ്പുകൾ വീടിന്റെ വെളിയിൽ തന്നെ സൂക്ഷിക്കണം. ഗ്ലൗസ് ധരിച്ച ശേഷം മാത്രം ഷൂസിലോ ചെരുപ്പിലോ തൊടുക. ഷൂസിന്റെ മുകളിലത്തെ ഭാഗം ചൂടുവെള്ളത്തിൽ മുക്കിയ തുണി ഉപയോഗിച്ച് വൃത്തിയാക്കാൻ പ്രത്യേകം ശ്രദ്ധിക്കുക.


നീരവ് മോഡിയുടെ സിഎഫ് ഒ വിപുല് അംബാനി അറസ്റ്റില് - Janayugom Online\nHome / Latest News / നീരവ് മോഡിയുടെ സിഎഫ് ഒ വിപുല് അംബാനി അറസ്റ്റില്\nനീരവ് മോഡിയുടെ സിഎഫ് ഒ വിപുല് അംബാനി അറസ്റ്റില്\nPosted on February 20, 2018, 9:40 pm\nന്യൂഡല്‍ഹി : നീരവ് മോഡിയുടെ മുഖ്യ ധനകാര്യ ഒാഫീസര് (സി എഫ് ഒ) വിപുല് അംബാനി അറസ്റ്റില്. മുകേഷ് അംബാനിയുടെ കസിനാണ് സിബിഐ അറസ്റ്റ് ചെയ്ത വിപുല് അംബാനി.\nമൂന്ന് വര്‍ഷം മുന്‍പാണ് നീരവ് മോഡിയുടെ കമ്പനിയില് വിപുല് അംമ്പാനി ജോലിക്ക് ചേര്‍ന്നത്. ഇയാളെ കൂടാതെ കവിതാ മങ്കിക്കര്, അര്‍ജുന് പട്ടീല്, കപില് കന്ദേവാര്, നിതേന് ഷാഹി എന്നിവരെയും അറസ്റ്റു ചെയ്തിട്ടുണ്ട്.\nപഞ്ചാബ് നാഷണല് ബാങ്ക് തട്ടിപ്പുമായി ബന്ധപ്പെട്ട് കഴിഞ്ഞ ദിവസം വിപുലിനെ സി.ബി.ഐ ചോദ്യം ചെയ്തിരുന്നു. മുംബൈയിലെ ഓഫിസിലേക്ക് വിളിച്ചുവരുത്തിയാണ് നീരവ് മോഡിയുടെ ചീഫ് ഫിനാന്‍ഷ്യല് ഓഫിസറായ വിപുല് അംബാനിയെ സിബിഐ അറസ്റ്റ് ചെയ്തത്.\nസങ്കീർണ്ണമായ നിയമകുരുക്കുകൾ അഴിച്ചു; മലയാളി യുവാക്കളുടെ മൃതദേഹങ്ങൾ നാട്ടിലേയ്ക്ക്\nകുഞ്ഞു ലോകത്തെ വലിയ ഒറ്റപെടലുകൾ ; ദി വേള്‍ഡ് ഓഫ് അസ്\nമറ്റൊരു രാജ്യത്തിന്റെ മണ്ണില് ഇന്ത്യ കണ്ണുവെക്കുന്നില്ലെന്ന് നരേന്ദ്ര മോദി


നാക്കില തന്നെ വേണം ഓണസദ്യക്ക്. നാക്കിടത്തുവശം വരുന്ന രീതിയില് ഇല വയ്ക്കണം. ഇടതുമുകളില് ഉപ്പേരി, വലതുതാഴെ ശര്‍ക്കര ഉപ്പേരി, ഇടത്ത് പപ്പടം, വലത്ത് കാളന് , ഓലന് , എരിശ്ശേരി, നടുക്ക് ചോറ്, നിരന്ന് ഉപ്പിലിട്ടത്.\nഓണത്തിന്റെ പ്രധാനാകര്‍ഷണം ഓണസദ്യയാണ്. ‘ഉണ്ടറിയണം ഓണം’ എന്നാണ് വയ്പ്. ആണ്ടിലൊരിക്കല് പപ്പടവും ഉപ്പേരിയും കൂട്ടാനുള്ള അവസരമായിരുന്നു പണ്ടൊക്കെ സാധാരണക്കാരന് ഓണം.\nകാളന് , ഓലന്, എരിശ്ശേരി എന്നിവയാണ് ഓണസദ്യയിലെ പ്രധാന വിഭവങ്ങള് . അവിയിലും സാമ്പാറും പിന്നീട് വന്നതാണ്. നാലുകൂട്ടം ഉപ്പിലിട്ടതാണ് കടുമാങ്ങ, നാരങ്ങ, ഇഞ്ചിപ്പുളി, ഇഞ്ചിതൈര്. പപ്പടം ഇടത്തരം ആയിരിക്കും. ഒരു ചെറിയപപ്പടം ഒരു വലിയ പപ്പടം പിന്നെ ഉപ്പേരി നാലുതരം ചേന, പയര് , വഴുതനങ്ങ, പാവക്ക, ശര്‍ക്കരപുരട്ടിക്ക് പുറമേ പഴനുറുക്കും പഴവും പാലടയും പ്രഥമനും. വിളമ്പുന്നതിനും പ്രത്യേകതയുണ്ട്.\nനാക്കില തന്നെ വേണം ഓണസദ്യക്ക്. നാക്കിടത്തുവശം വരുന്ന രീതിയില് ഇല വയ്ക്കണം. ഇടതുമുകളില് ഉപ്പേരി, വലതുതാഴെ ശര്‍ക്കര ഉപ്പേരി, ഇടത്ത് പപ്പടം, വലത്ത് കാളന് , ഓലന് , എരിശ്ശേരി, നടുക്ക് ചോറ്, നിരന്ന് ഉപ്പിലിട്ടത്. മദ്ധ്യതിരുവതാംകൂറില് ആദ്യം പരിപ്പുകറിയാണ് വിളമ്പാറ്. സാമ്പാറും പ്രഥമനും കാളനും പുറമേ പച്ചമോര് നിര്‍ബന്ധം.\nഇതില് എല്ലാമില്ലെങ്കിലും ചിലതെങ്കിലും വീട്ടിലൊരുക്കണമെന്ന് ആഗ്രഹമില്ലേ. അതിന് ഈ കുറിപ്പ് നിങ്ങളെ സഹായിക്കും.\nവിളഞ്ഞ ഏത്തക്ക- ഒരു കിലോ\nഉപ്പ് നീര്- പാകത്തിന്\nഏത്തക്ക തൊലി കളഞ്ഞ് കഴുകി നാലായി നീളത്തില് കീറി കനംകുറച്ചരിഞ്ഞ് തിളച്ച വെളിച്ചെണ്ണയിലിട്ട് വറുത്ത് കരുകരുപ്പാക്കി ഉപ്പ് നീര് തളിച്ച് വീണ്ടും വറുത്ത് കോരി വട്ടിയിലേക്ക് ഇടുക. വട്ടി ഒരു പാത്രത്തിലേക്ക് ചരിച്ചുവെച്ച് അധികമുള്ള ഉപ്പ് നീര് മാറ്റുക. ഇനിയിത് ഒരു കടലാസില് നിരത്തുക. അധികമുള്ള എണ്ണമയം മാറ്റാനാണിത്.\nപുളി- 100 ഗ്രാം (പിഴിഞ്ഞത്)\nഇഞ്ചി, പച്ചമുളക്- അരിഞ്ഞെടുത്തത് 50 ഗ്രാം\nമഞ്ഞള്, മുളക്- ഒരു നുള്ള്\nഒരു പാത്രത്തില് വെളിച്ചെണ്ണയെടുത്ത് നന്നായി ചൂടാക്കുക. അതിലേക്ക് കടുക് ചേര്‍ക്കുക. കടുക് പൊട്ടിക്കഴിഞ്ഞാല് അതിലേക്ക് ഉലുവ ചേര്‍ത്ത് മൂപ്പിക്കുക. അതിലേക്ക് വറ്റല് മുളകിടുക. അരിഞ്ഞെടുത്ത ഇഞ്ചിയും പച്ചമുളകും ഇതിലിട്ട് ബ്രൗണ് നിറമാകുന്നത് വരെ വാട്ടുക. ഇതിലേക്ക് പിഴിഞ്ഞുവെച്ച പുളി ഒഴിച്ച് നന്നായി തിളപ്പിക്കുക. തിളച്ചശേഷം മഞ്ഞളും മുളകും ഉപ്പും ചേര്‍ത്ത് ഒരിക്കല് കൂടി തിളപ്പിക്കുക. അതിലേക്ക് ശര്‍ക്കര ചേര്‍ത്ത് നന്നായി കുറുക്കിയെടുക്കുക. അല്പം കറിവേപ്പിലയും ചേര്‍ത്ത് വിളമ്പാം.\nകപ്പളങ്ങ നീളത്തില് അരിഞ്ഞത്- അഞ്ച് കപ്പ്\nകപ്പളങ്ങ അരിഞ്ഞത് കഴുകി ഉപ്പും മഞ്ഞളും ആവശ്യത്തിന് വെള്ളവും ചേര്‍ത്ത് വേവിച്ച് വാങ്ങുക. അരക്കാനുള്ള ചേരുവകള് തരുതരുപ്പോടെ ചതച്ച് കഷണത്തോടൊപ്പം ചേര്‍ക്കുക.\nഎണ്ണ ചൂടാക്കി ഉണക്കമുളക്, കടുക്, ഉഴുന്ന്, കറിവേപ്പില എന്നിവയിട്ട് വറുത്ത്, കടുക് പൊട്ടുമ്പോള് കൂട്ട് ചേര്‍ത്ത കഷ്ണം ഇതിലേക്ക് നന്നായി ഉലര്‍ത്തി വാങ്ങുക.


കോളേജ് ഹോസ്റ്റലില് പെണ്‍കുട്ടിയെ പീഡിപ്പിച്ചു; എട്ട് വിദ്യാര്‍ത്ഥികള് അറസ്റ്റില് – Chandrika Daily\nBy web desk3Tuesday October 13, 2020 19:48 pm\nകോളേജ് ഹോസ്റ്റലില് പെണ്‍കുട്ടിയെ പീഡിപ്പിച്ചു; എട്ട് വിദ്യാര്‍ത്ഥികള് അറസ്റ്റില്\nപ്രതികള്‍ക്കെതിരെ എന്‍എസ്എ പ്രകാരമുള്ള കുറ്റങ്ങളും ചുമത്താന് ആവശ്യപ്പെടുമെന്ന് ജില്ലാ ഭരണകൂടം അറിയിച്ചു\nലക്‌നൗ: യുപിയില് പ്രായപൂര്‍ത്തിയാകാത്ത പെണ്‍കുട്ടിയെ ഹോസ്റ്റലില്‍വച്ച് പീഡിപ്പിച്ചു. സംഭവത്തില് എട്ട് കോളേജ് വിദ്യാര്‍ത്ഥികള് അറസ്റ്റിലായി. ഉത്തര്‍പ്രദേശിലെ ഝാന്‍സിയാണു സംഭവം. പ്രതികള്‍ക്കെതിരെ എന്‍എസ്എ പ്രകാരമുള്ള കുറ്റങ്ങളും ചുമത്താന് ആവശ്യപ്പെടുമെന്ന് ജില്ലാ ഭരണകൂടം അറിയിച്ചു.\nപ്രതികളില് ഒരാള് പെണ്‍കുട്ടിയെ ഭീഷണിപ്പെടുത്തി പീഡിപ്പിക്കുകയായിരുന്നെന്ന് ഝാന്‍സി സീനിയര് എസ്പി ദിനേഷ് കുമാര് പി. പറഞ്ഞു. ഈ സമയത്ത് മറ്റുള്ളവര് ഹോസ്റ്റലിന് പുറത്തു നില്‍ക്കുകയായിരുന്നു. കോളേജില് പരീക്ഷ നടക്കുന്നതിനിടെയായിരുന്നു സംഭവം. അധ്യാപകര് പരീക്ഷാ ഡ്യൂട്ടിയുടെ തിരക്കിലായിരുന്നെന്നും ദേശീയ മാധ്യമം റിപ്പോര്‍ട്ട് ചെയ്തു.\nപീഡനം നടന്ന ഹോസ്റ്റല് കോളേജില്‍നിന്ന് കുറച്ച് അകലെയായതിനാല് സംഭവം ആരുടെയും ശ്രദ്ധയില്‍പെട്ടില്ലെന്നും പൊലീസ് അറിയിച്ചു. പെണ്‍കുട്ടിയുടെ പരാതിയില് പൊലീസ് കേസെടുത്തു. തിങ്കളാഴ്ച രാത്രി അറസ്റ്റ് ചെയ്ത യുവാക്കള്‍ക്കെതിരെ ഐപിസി, പോക്‌സോ വകുപ്പുകളും ചുമത്തിയിട്ടുണ്ട്. അടച്ചിരുന്ന കോളേജ് പോളിടെക്‌നിക്കിന്റെ ഹോസ്റ്റലിലേക്കു യുവാക്കള് എങ്ങനെയെത്തി എന്ന കാര്യത്തിലും അന്വേഷണം നടക്കുന്നുണ്ട്. കേസിലെ പ്രതികളെല്ലാം ഇതേ കോളേജിലെ തന്നെ വിദ്യാര്‍ത്ഥികളാണ്. പെണ്‍കുട്ടിയെ ഭീഷണിപ്പെടുത്തി യുവാക്കള് 3,000 രൂപയും തട്ടിയെടുത്തു.കോളജിന് സമീപം ഒരു സുഹൃത്തിനെ കാണാന് പോയ പെണ്‍കുട്ടിയെ പ്രതികള് ബലം പ്രയോഗിച്ച് കോളേജ് ഹോസ്റ്റലിലേക്കു കൊണ്ടുപോകുകയായിരുന്നു. തടയാന് ശ്രമിച്ച പെണ്‍കുട്ടിയുടെ സുഹൃത്തിനെയും സംഘം ആക്രമിച്ചു.\nCategories: crime, india, News Tags: colleage hostel


എ അഴകന്, 87 വയസ്സ്;...\n12 April 2017 11:20 AM GMT\nആരാണ് കോല്‍ക്കാരന്? തകഴിയുടെയും എസ് കെ പൊറ്റെക്കാടിന്റെയും ഉറൂബിന്‍റെയുമൊക്കെ കഥകളിലൂടെ നമുക്ക് പരിചിതമായ ഒരു പദം. ഇന്നത്തെ വില്ലേജ് അസിസ്റ്റന്‍റാണ് ബ്രിട്ടിഷ് ഭരണകാലത്തെ റവന്യൂ ഉദ്യോഗസ്ഥനായ കോല്‍ക്കാരന്. അങ്ങനെയുള്ള ഒരു കോല്‍ക്കാരന്റെ കഥയാണ് ഇത്. ബ്രിട്ടീഷ് ഭരണകാലത്ത് അധികാരിയുടെ കോല്‍ക്കാരനായി പതിനാറ് വയസ്സില് ജോലിയില് പ്രവേശിച്ചയാളാണ് പാലക്കാട് ജില്ലയിലെ എലപ്പുള്ളി വേങ്ങോടിയിലെ അഴകപ്പന്. തന്റെ പഴയ കാല ജീവിതത്തെ കുറിച്ച് പറയുകയാണ് വൃദ്ധനായ ബ്യൂറോക്രാറ്റ്.\nഎ അഴകന്, ശാന്തമ്പുള്ളി, വേങ്ങോടി. അതാണ് എന്‍റെ അഡ്രസ്. എനിക്കു എണ്‍പത്തിയേഴ് വയസ്സായി. പെന്‍ഷന് പറ്റിയിട്ടു ഇപ്പോള് 25 കൊല്ലത്തില് അധികമായി. അന്നൊക്കെ അറുപത് വയസ്സിലാണ് പെന്‍ഷന് പറ്റുക. പതിനാറാം വയസ്സിലാണ് ജോലി കിട്ടിയത്. അഞ്ചാം ക്ലാസ്സ് വരയെ പഠിച്ചിട്ടുള്ളൂ. വില്ലേജ് അധികാരിയുടെ കീഴിലായിരുന്നു ജോലി. അന്ന് ആ ജോലിക്കു വലിയ വിദ്യാഭ്യാസം ഒന്നും വേണ്ടായിരുന്നു. ബ്രിട്ടീഷ് ഭരണം അവസാനിക്കുന്നതിന് തൊട്ട് മുമ്പായിരുന്നു അത്. അതിനു ശേഷവും അതേ ജോലി തന്നെയാണ് ഞാന് ചെയ്തത്. തുടക്കത്തില് പതിനഞ്ച് രൂപയായിരുന്നു ശമ്പളം. അത് അന്ന് വലിയ കാര്യമാണ്. പിന്നെ അത് ഇരുപതു രൂപയായി. അന്ന് ശമ്പളം പാലക്കാട് കോര്‍ട്ടില് പോയിട്ടാണ് വാങ്ങുക.\nനികുതി പിരിക്കാന് വീടുകളില് ഒക്കെ ചുറ്റി നടക്കണം. നികുതി പിരിച്ച് 20,000 രൂപയൊക്കെ ആകുമ്പോള് ട്രഷറിയില് കൊണ്ടുപോയി അടക്കുമായിരുന്നു. നികുതി അടക്കാത്തവരെ ജപ്തി ചെയ്യുമായിരുന്നു. അന്നത്തെ അധികാരിക്ക് തടി കാരണം നടക്കാന് ഒന്നും പറ്റില്ല. അധികാരി ഒന്നും ചെയ്യില്ല. അധികാരി എപ്പോഴും വീട്ടില് ഇരിക്കും. ഞങ്ങള് പോയി നികുതി പിരിക്കും. അധികാരിയുടെ കീഴില് ഒരു മേനോനും ഞങ്ങള് രണ്ട് കോല്‍ക്കാരും ആയിരുന്നു ഉണ്ടായിരുന്നത്. മേനോനാണ് എല്ലാം നോക്കി നടത്തുക. നികുതി പിരിക്കുന്നതും മറ്റും തീരുമാനിക്കുന്നത് അയാളാണ്. അന്ന് ഒരേക്കര് സ്ഥലത്തിന് രണ്ട് രൂപയാണ് നികുതി. കോല്‍ക്കാരന് എന്നു പറഞ്ഞാല് ശിപായിയാണ്. നികുതി പിരിക്കുക, വസ്തു അളക്കുന്നിടത്ത് പോകുക, ആരെങ്കിലും വെള്ളത്തില് വീണു മരിച്ചാലോ തൂങ്ങിയാലോ, കൊല്ലപ്പെട്ടാലോ റിപ്പോര്‍ട്ട് ചെയ്യുക ഇതൊക്കെയാണ് കോല്‍ക്കാരന്റെ ജോലി. അന്ന് ആളുകള് തമ്മില് വഴക്കുണ്ടായാല് പോലീസിലൊന്നും പോകില്ല. അധികാരിയുടെ അടുത്തു പോയി അവിടെ വെച്ചു തീര്‍പ്പാക്കും. അധികാരി നല്ല അടി കൊടുക്കും.\nവേങ്ങോടി അംശവും രാമശ്ശേരി ദേശവുമാണ് അന്ന് ആദ്യം ഉണ്ടായിരുന്നത്. അത് ഒരു അധികാരിയുടെ കീഴിലായിരുന്നു. വില്ലേജ് ആപ്പീസറാണ് അധികാരി. വില്ലേജ് അസിസ്റ്റന്‍റ് മേനോന് ഞങ്ങളുടെ ബന്ധുവായിരുന്നു. മേനോന് എന്നു പറയുന്നതു ഉദ്യോഗപ്പേരാണ്. വസ്തു അളക്കുമ്പോഴൊക്കെ ഞങ്ങള് തന്നെയാണ് പോകുന്നത്. ആ സമയത്തൊക്കെ കൂടെയുള്ളവര് രണ്ടും മൂന്നും ഉറുപ്പികയൊക്കെ വാങ്ങും. ഞാന് ഒരു രൂപ പോലും വാങ്ങാറില്ല. അന്ന് വീട്ടില് കൃഷിയുണ്ട്. കൃഷി ഉള്ളത് കൊണ്ട് എനിക്ക് അധികം കഷ്ടപ്പാടൊന്നും ഇല്ല. എന്‍റെ അച്ഛന് അപ്പാവു എലപ്പുള്ളി അംശത്തിലും അമ്മ കണ്ണകി വേണോലി അംശത്തിലുമാണ്. അച്ഛന് കല്യാണം കഴിച്ചു എലപ്പുള്ളിയില് കൊണ്ട് വന്നതാണ്.\n[caption id="attachment_72925" align="alignnone" width="550"] Representation Image[/caption]\nഎലപ്പുള്ളി അംശം വേറെ അധികാരിയുടെ കീഴിലായിരുന്നു. ഞാന് വെങ്ങോടി അംശത്തിലാണ് ജോലി ചെയ്തിരുന്നത്. വെങ്ങോടി അംശവും രാമശ്ശേരി അംശവും കൂടെ ഒരു അധികാരിയുടെ കീഴിലാണ്. അധികാരിയാണ് നികുതിയുടെ മൊത്തം ചുമതലകള് വഹിക്കുന്നത്. പിന്നെ എന്തെങ്കിലും പരാതികള് ഉണ്ടെങ്കില് അധികാരിയുടെ അടുത്താണ് പരാതികള് കൊടുക്കേണ്ടത്. എന്തെങ്കിലും അടിപിടികള് ഉണ്ടെങ്കില് അധികാരിയാണ് അതില് ഇടപെടുക. ഒരു അധികാരിക്ക് വയസ്സാകുമ്പോള് അയാളുടെ മകനെയാണ് പിന്നെ അധികാരിയാക്കുക. അധികാരി എന്നത് പാരമ്പര്യമായി കൈമാറി വരുന്നതാണ്. മേനോന് പദവിയും അങ്ങനെ തന്നെയാണ്. ഞാന് വില്ലേജ് അസിസ്റ്റന്‍റ് അതായത് വില്ലേജ് ശിപായിയായിട്ടാണ് ഉദ്യോഗത്തില് കയറിയത്. ഞങ്ങളെ അന്ന് കോല്‍ക്കാരന് എന്നാണ് പറഞ്ഞിരുന്നത്. എന്റെ കൂടെ വേറെ രണ്ട് കോല്‍ക്കാരന്‍മാരും കൂടെ ഉണ്ടായിരുന്നു. കുറെക്കാലം കോല്‍ക്കാരനായിട്ടു പിന്നെ മേനോന് ആകാറുണ്ട്.\nഎനിക്കു മുന്‍പ് വേറെ കോല്‍ക്കാരന്‍മാരുണ്ടായിരുന്നു. നായന്മാരായിരുന്നു അന്നുണ്ടായിരുന്നത്. അവരുടെ സ്വഭാവം ശരിയല്ലാഞ്ഞിട്ട് അധികാരി ചീത്ത പറഞ്ഞു. അങ്ങനെ ആ നായര് ചെക്കന് പൊയ്ക്കളഞ്ഞു. അതിനു മുന്‍പുള്ളവരൊക്കെ വയസ്സായപ്പോള് പുതിയ ആളുകള് വന്നു. അതിനു ശേഷമാണ് ഞാന് കയറുന്നത്. ഒരു അധികാരിയുടെ കീഴില് ഒരു മേനോനും മൂന്നു കോല്‍ക്കാരന്‍മാരും ഉണ്ടായിരുന്നു. രാഘവന് നായര് എന്നൊരാളായിരുന്നു അന്ന് അധികാരി. മേനോന് ഞങ്ങളുടെ കുടുംബത്തിലെ ആളായിരുന്നു, ഇട്ടിത്തെയ്യന് എന്നായിരുന്നു പേര്. എന്റെ ഒരു ജേഷ്ടനായിട്ട് വരും. അന്ന് ആധാരമൊക്കെ രജിസ്റ്റര് ചെയ്തിരുന്നത് പാലക്കാട് രജിസ്റ്റര് ഓഫീസിലാണ്. 1944ലാണ് ഞാന് ജോലിക്കു കയറുന്നത്. പറമ്പിനും പാടത്തിനും നികുതിയുണ്ടായിരുന്നു. നിങ്ങളുടെ കയ്യില് പത്തേക്കര് നിലം ഉണ്ടായിരുന്നു എന്നു വെക്കുക. ഞാന് അത് നിങ്ങളില് നിന്ന് പാട്ടത്തിന് എടുത്തു എന്നു വെക്കുക. നൂറോ ഇരുനൂറോ പറ നെല്ല് ഞാന് വര്‍ഷാവര്‍ഷം പാട്ടം അളക്കണം. ഈ ഭൂമിയുടെ നികുതി അടക്കേണ്ടത് ജന്‍മിയാണ്. ഞങ്ങള് അത് നേരിട്ടു പോയി വാങ്ങുകയാണ് ചെയ്യുക. പണമായിട്ടാണ് നികുതി കൊടുക്കുക. കേനാത്ത് തറവാട്ടുകാരും അക്കണത് തറവാട്ടുകാരുമാണ് അന്ന് ഏറ്റവും കൂടുതല് നികുതി അടച്ചിരുന്നത്. അവരൊക്കെ വല്യ നായര് ജന്മിമാരായിരുന്നു. ഏറ്റവും കൂടുതല് ഭൂമി ഉള്ളവരായിരുന്നു ഏറ്റവും കൂടുതല് നികുതി അടച്ചിരുന്നത്. അംശം മേനോനാണ് ഭൂമി അളന്ന് തിട്ടപ്പെടുത്തുന്നത്. ഈഴവരിലും ജന്മിമാര് ഉണ്ടായിരുന്നു. ഈഴവര്‍ക്ക് വേറെ നികുതി നായര്‍ക്ക് വേറെ നികുതി അങ്ങനെ ഒന്നും ഇല്ല. ഭൂമി കൂടുതല് ഉള്ളവര്‍ക്ക് നികുതി ഉണ്ടായിരുന്നു. ഞങ്ങളും ഭൂ നികുതി കൊടുക്കുന്ന കുടുംബമായിരുന്നു. അന്ന് താഴ്ന്ന ജാതിക്കാരും ഭൂമിയുള്ളവര് ഉണ്ടായിരുന്നു. അവരും ഭൂനികുതി അടച്ചിരുന്നു.\nഅടിപിടിക്കേസൊക്കെ അധികാരിയുടെ മുന്നില് എത്തിയാല് തെറ്റ് ചെയ്തവനെ രണ്ടു പൊട്ടിക്കുമായിരുന്നു അധികാരി. അതിനുള്ള അധികാരം അധികാരിക്ക് ഉണ്ടായിരുന്നു. കൊടുക്കാനുള്ള പൈസ കൊടുക്കാതിരുന്നാലും അധികാരി ഇടപെടുമായിരുന്നു. എന്‍റെ പറമ്പില് മറ്റൊരാള് മാടിനെ കൊണ്ട് കെട്ടിയാല് അതിനെ അഴിച്ചു അധികാരിയുടെ അടുത്തു കൊണ്ട് പോകും. അപ്പോള് അധികാരി പത്തു രൂപയൊക്കെ പിഴ ഇടുമായിരുന്നു. ഒരാളുടെ മാടുകള് മറ്റുള്ളവരുടെ പാടത്ത് ഇറങ്ങി നെല്ല് തിന്നാല് മാടുകളെ അധികാരിയുടെ അടുത്തു കൊണ്ടുപോയി കെട്ടും. മാടുകളെ വിട്ടുകിട്ടാന് ഉടമകള് പിഴ അടക്കണം. എന്തു പ്രശ്നം ഉണ്ടായാലും അധികാരിക്ക് റിപ്പോര്‍ട്ട് ചെയ്യേണ്ടത് നമ്മളാണ്. ആദ്യത്തെ റിപ്പോര്‍ട് തയ്യാറാക്കുന്നത് അധികാരിയായിരിക്കും. ഭൂമി കൈയേറിയ പ്രശ്നങ്ങള് ഉണ്ടെങ്കില് അധികാരിയുടെ ശ്രദ്ധയില്‍പ്പെടുത്തും. സംശയം തോന്നിയ ആളുകളെ പിടിച്ച് അധികാരിയുടെ മുന്നില് എത്തിക്കും. തമിഴ്നാട്ടില് നിന്നു സാധനങ്ങള് കൊണ്ട് വരുന്നതിന് ചൌക്കയില് നികുതി കൊടുക്കണമായിരുന്നു. അത് ഐറ്റത്തിന്‍റെ വിലപോലെ അഞ്ഞൂറോ മുന്നൂറോ ഒക്കെ ആയിരിക്കും. പൊള്ളാച്ചിയില് കെട്ടിയാല് പിന്നെ പാലക്കാട് നിന്നു പിടിക്കാന് പാടില്ല. അവിടെ കെട്ടിയിട്ട് ആ രസീത് കാണിച്ചാല് മതി. അന്ന് കൂടുതലും കാളവണ്ടിയായിരുന്നു.\nപ്രധാനമായും നികുതി വരുമാനം ഭൂനികുതിയില് നിന്നായിരുന്നു. നെല്‍കൃഷിയാണ് അന്ന് ഏറ്റവും കൂടുതല് ഉണ്ടായിരുന്നത്. ഇരിപ്പൂ ചെമ്പന്, ചിറ്റേനി, കയമ, തവല്‍ക്കണ്ണന് , ചെമ്പന്, വലിയ ചെമ്പന്, മസൂറി, ചെന്നി നായകം, മട്ട, വൃശ്ചിക പാണ്ടി തുടങ്ങി നിരവധി നെല്ലിനങ്ങള് അന്ന് കൃഷി ചെയ്തിരുന്നു. വരമ്പില് ഉഴുന്നും പയറും ഒക്കെ കൃഷി ചെയ്തിരുന്നു. നെല്‍കൃഷിയുടെ ഇടവേളയില് പച്ചക്കറിയും കൃഷി ചെയ്യാറുണ്ട്.\nഞങ്ങള്‍ക്ക് കുടുംബ ക്ഷേത്രം ഉണ്ട്. മഹാദേവനാണ് പ്രതിഷ്ഠ. മഞ്ഞപ്പൊടി കൊണ്ട് കളമൊക്കെ എഴുതുമായിരുന്നു. പുള്ളുവന്‍മാര് വന്നു പാട്ടോക്കെ പാടുമായിരുന്നു. ഞങ്ങടെ വീട്ടിലെ ആള്‍ക്കാരുടെ മേല് ദൈവം വരും. പാട്ട് പാടി പാട്ട് പാടി കളമൊക്കെ മായ്ക്കുമായിരുന്നു. രണ്ട് പെണ്ണുങ്ങള്‍ക്കും ഒരാണിനും ആണ് ദൈവം വരുന്നത്. മൂന്ന് പേരുടെ മേത്താണ് ദൈവം വരിക. പുള്ളുവന്‍മാര് വന്ന് കുടം പൊട്ടിക്കും. ഒരാഴ്ചയോളം നീണ്ടു നില്‍ക്കുന്ന ആഘോഷമാണ്. ഇവിടെ ഒരു ദൈവപ്പുരയുണ്ട്. ഒരുപാട് കുടുംബങ്ങള് ഉണ്ട്. എല്ലാവരും പൂജ കഴിക്കും. രണ്ട് പൂജാരികളും ഉണ്ടായിരുന്നു. എന്‍റെ കുട്ടിക്കാലം മുതല് ഞാന് ഇതൊക്കെ കാണുന്നതാണ്. പക്ഷേ ഇപ്പോള് ഇതൊക്കെ വളരെ കമ്മിയാണ്. പണ്ട് എട്ട് പത്തു ദിവസം കളമെഴുത്തും പാട്ടും ഒക്കെ ഉണ്ടാകുമായിരുന്നു. ദൈവം കയറുന്ന രണ്ട് സ്ത്രീകള് മുടിയൊക്കെ അഴിച്ചിട്ട് ഉറയുമായിരുന്നു. ആണുങ്ങള് കിടന്നു പിടക്കും. നാഗര്, വെളത്തമ്മാര്, മുനീപ്പന് അങ്ങനെ നമ്മുടെ വീട്ടില് അഞ്ചു ദൈവങ്ങള് ഉണ്ട്.\nഈഴവര് ഇവിടെ പണ്ട് എന്‍റെ അപ്പനപ്പൂപ്പന് മാരുടെ കാലത്തെ ഉണ്ട്. അന്ന് ഇവിടെ ഈഴവര് പനകയറി കള്ളുണ്ടാക്കി വില്‍ക്കുമായിരുന്നു. ഇപ്പോഴും അത് ചെയ്യുന്നവരുണ്ട്. ശര്‍ക്കരക്കള്ള് വേറെ വെള്ളക്കള്ള് വേറെ. മധുരക്കള്ളില് നിന്നാണ് ശര്‍ക്കര ഉണ്ടാക്കുക. വെള്ളക്കള്ള് കുടിച്ചാല് നല്ല സ്ട്രോംഗ് ആകും. മുട്ടിപ്പാനിയിലേക്ക് പനങ്കുല ഇങ്ങനെ ഇട്ടു വെക്കും. അപ്പോള് കള്ളങ്ങനെ ഉറ്റി ഉറ്റി വരും. മുട്ടിപ്പാനിയില് ചുണ്ണാമ്പ് തേച്ച് വെച്ചാല് മധുരക്കള്ളിന് നിറവ്യത്യാസം വരും. അത് ഉരുക്കിയിട്ടാണ് ചക്കര ഉണ്ടാക്കുക. വെള്ളക്കള്ളില് മുട്ടിയില് ചുണ്ണാമ്പ് തേക്കില്ല. മുട്ടി എന്നു പറഞ്ഞാല് മണ് പാത്രം. വെള്ളക്കള്ളില് തന്നെ ഇളം കള്ള്, മൂത്ത കള്ള് എന്നിങ്ങനെയുണ്ട്. ഇളം കള്ളിന് ഡോസ് കുറവാണ്. വെള്ളക്കള്ള് വൈകീട്ടും രാവിലെയും ഇറക്കും. മധുരക്കള്ള് ഒരേ ഒരു തവണയെ എടുക്കൂ. ചില പനകളില് ഉള്ള കള്ളിന് വീര്യം കൂടും. അത് ചെത്തുന്നവര്‍ക്ക് മനസ്സിലാകും.\nവീട്ടുകാര് പാരമ്പര്യ കൃഷിക്കാരായിരുന്നു. എന്‍റെ അച്ഛന് പാട്ടത്തിന് കൃഷി ചെയ്തിരുന്നു. അന്ന് അച്ഛന് പനയും കയറുമായിരുന്നു. എനിക്കു പനകയറാനൊന്നും അറിയില്ലായിരുന്നു. അച്ഛന് ഷാപ്പെടുത്തു നടത്തിയിരുന്നു. അന്ന് ഷാപ്പില് കള്ളും കറികളും ഒക്കെ ഉണ്ടായിരുന്നു. ഇറച്ചിയും മീനും ഒക്കെ കൂട്ടാന് വെച്ചിട്ട് ഷാപ്പില് കൊണ്ടുവന്നു വില്‍ക്കുമായിരുന്നു. അതിനെ ചാക്കണ എന്നാണ് പറയുന്നത്. അന്ന് ചാരായ ഷാപ്പ് നടത്തിയിരുന്നതും ഈഴവരായിരുന്നു. ചാരായ ഷാപ്പിനൊക്കെ അന്ന് നികുതി ഉണ്ടായിരുന്നു. ഷാപ്പിനുള്ള ലൈസന്‍സ് ഒക്കെ കൊടുക്കുന്നത് അധികാരിയാണ്. അഞ്ഞൂറും മുന്നൂറും ഒക്കെ കെട്ടേണ്ടി വരും. കള്ള് ഷാപ്പ് വേറെ ചാരായ ഷാപ്പ് വേറെ. കള്ള് ചെത്തുകാര് കള്ള് കൊണ്ടുപോകുമ്പോള് അതില് ചിലപ്പോള് വെള്ളം ചേര്‍ക്കും. അപ്പോ ഡോസ് കിട്ടുന്നില്ല എന്ന പരാതി കിട്ടിയാല് അവരെ വിളിച്ച് ചീത്ത പറയും. അത്തരം കേസുകള് ഒന്നും അധികാരിയുടെ അടുത്തു എത്തില്ല. അതൊക്കെ അതാത് സ്ഥലങ്ങളില് വെച്ചു തന്നെ പരിഹരിക്കും. ഷാപ്പ് വഴി അല്ലാതെ കള്ള് വില്‍ക്കാന് പറ്റില്ല. മാസാമാസം ഷാപ്പിന് ഇത്ര രൂപ കിസ്ത് അടക്കണം. ഷാപ്പുകള്‍ക്ക് ദൂര പരിധി ഉണ്ടായിരുന്നു. എലപ്പുള്ളി അംശത്തില് ഒന്നോ രണ്ടോ ഷാപ്പെ ഉണ്ടായിരുന്നുള്ളൂ. വല്യ അംശമാണെങ്കില് കുറച്ചു കൂടുതല് കാണും. വേങ്ങോടിയില് ഒരു ഷാപ്പ് രാമശ്ശേരിയില് ഒരു ഷാപ്പ്. രണ്ടു ഷാപ്പെ നമ്മുടെ അംശത്തില് ഉണ്ടായിരുന്നുള്ളൂ. അച്ഛന്‍റെ ഷാപ്പ് വേങ്ങോടിയില് ആയിരുന്നു.\nഞാന് കള്ളൊന്നും കുടിക്കാറില്ല. പാടത്ത് പണിയെടുത്ത് ക്ഷീണിച്ചു വരുന്നവരാണ് കള്ള് കുടിക്കുക. സ്ത്രീകളൊന്നും കള്ള് കുടിക്കില്ല. അന്ന് ഒരു കുപ്പി കള്ളിന് രണ്ടണയൊക്കെ ആയിരുന്നു. അന്ന് പതിനാറ് അണയാണ് ഒരു ഉറുപ്പിക. പന്ത്രണ്ടു പൈസ ഒരുറുപ്പിക. നാല് കാലണ ഒരണ. മൂന്നു പൈസ ഒരു മുക്കാല്. അന്ന് ഷാപ്പില് അടിപിയൊക്കെ ഉണ്ടാകും. അതൊക്കെ ഷാപ്പ് കാര് പരഞ്ഞൊതുക്കും. ചാക്കണക്കാരന് കപ്പയും ഇറച്ചിയും മീനും ഒക്കെ ഉണ്ടാക്കി ഷാപ്പില് കൊണ്ട് വരും. കള്ള് വില്‍ക്കുന്ന ആളല്ല കറി വില്‍ക്കുക. പന്നി ഇറച്ചി ഉണ്ടാകും. കോഴിയിറച്ചി ഉണ്ടാകും. ആട്ടിറച്ചിയും മാട്ടിറച്ചിയും താറാവും ഒക്കെ ഉണ്ടാകും. കള്ള് കുടിക്കുന്നവര് എന്തും തിന്നുമല്ലോ. മീനും ഉണ്ടാകും.\nഞാന് ഇരുപത്തി മൂന്നു വയസ്സില് കല്യാണം കഴിച്ചു. ഭാര്യ ലക്ഷ്മി. എന്‍റെ ഒരു പെങ്ങള് ടീച്ചറാണ്. എനിക്കു മൂന്നു മക്കള് ഉണ്ടായിരുന്നു. ഒരു മകള് മരിച്ചുപോയി. പേരക്കുട്ടികളില് രണ്ട് പേര് ഡോക്ടറാവാന് പഠിക്കുന്നു. ഒരു പേരക്കുട്ടി എഞ്ചിനീയറിംഗിന് പഠിക്കുന്നു. കാശുകൊടുത്തിട്ടൊന്നുമല്ല അവര് പഠിക്കുന്നത്. 95% മാര്‍ക്കൊക്കെ വാങ്ങി അഡ്മിഷന് കിട്ടിയതാണ്. നമ്മള്‍ക്കൊന്നും പഠിക്കാന് കഴിഞ്ഞില്ല. മക്കളെ പഠിപ്പിച്ചു. രണ്ട് പെണ്‍മക്കളും ടീച്ചര്‍മാരായിരുന്നു. മകന് ഒരു കമ്പനിയില് ജോലി ചെയ്യുന്നു.\nഅഴകന് ചിത്രങ്ങള്: രാഖി സാവിത്രി\nazhakan britishera caste kolkkaran taxsystem villageassistant


Casanova, Mohanlal, Release, കാസനോവ, മോഹന്‍ലാല്, റോഷന് ആന്‍ഡ്രൂസ്, റിലീസ്, - Malayalam Filmibeat\nകാസനോവയ്ക്ക് തകര്‍പ്പന് തുടക്കം\n| Published: Friday, January 27, 2012, 16:25 [IST]\nപ്രതീക്ഷകള്‍ക്കൊത്തുയര്‍ന്നില്ലെങ്കിലും കാസനോവയുടെ ബോക്‌സ് ഓഫീസ് തന്ത്രങ്ങള് വിജയം കാണുന്നു. മലയാളത്തിലെ ഏറ്റവും ചെലവേറിയ ചിത്രമെന്ന പരസ്യവുമായി തിയറ്ററുകൡലെത്തിയ കാസനോവ റെക്കാര്‍ഡ് കളക്ഷനാണ് ആദ്യം ദിനം വാരിക്കൂട്ടിയത്.\n202 തിയറ്ററുകളിലായി ആദ്യദിനം തന്നെ ആയിരത്തോളം പ്രദര്‍ശനങ്ങളിലൂടെ മൂന്നരക്കോടി രൂപ വാരിയെന്നാണ് ബോക്‌സ് ഓഫീസ് റിപ്പോര്‍ട്ടുകള്. റിപ്പബഌക് ദിനാവധിയുടെ ആനുകൂല്യം ലാല് ചിത്രം പരമാവധി മുതലാക്കിയിരുന്നു. ഈ വാരാന്ത്യത്തിലും ചിത്രം തകര്‍പ്പന് കളക്ഷന് നേടുമെന്നാണ് അറിയുന്നത്. പ്രധാന കേന്ദ്രങ്ങളിലെ റിസര്‍വേഷന് നില അതാണ് സൂചിപ്പിയ്ക്കുന്നത്.\nഎന്നാല് അടുത്ത വാരത്തിലെ കളക്ഷന് നിലയനുസരിച്ചേ ഈ ബിഗ് ബജറ്റ് ചിത്രത്തിന്റെ ഭാവിയെന്തെന്ന് അറിയാന് കഴിയൂ. ഇന്നത്തെ സാഹചര്യത്തില് കാസനോവ മുടക്കുമുതല് തിരിച്ചുപിടിച്ചാല് തന്നെ മലയാള സിനിമയിലെ പുതിയ ചരിത്രമായി അതുമാറും.\nറോഷന് ആന്‍ഡ്രൂസ് സംവിധാനത്തില് കോണ്‍ഫിഡന്റ് ഗ്രൂപ്പും ആശീര്‍വാദ് സിനിമാസും ചേര്‍ന്ന് നിര്‍മിച്ച ചിത്രത്തില് മോഹന്‍ലാല്, ജഗതി, ശങ്കര്, ശ്രേയ സരണ്, റോമ, ലക്ഷ്മി റായ് എന്നിങ്ങനെ വന്‍താരനിര തന്നെ അണിനിരക്കുന്നുണ്ട്.\nRead more about: casanova mohanlal release കാസനോവ മോഹന്‍ലാല് റോഷന് ആന്‍ഡ്രൂസ് റിലീസ്\nStory first published: Friday, January 27, 2012, 16:25 [IST]


curd face pack for beautiful face: തൈര് ഇങ്ങനെ പുരട്ടിയാല് മുഖഭംഗി ഇരട്ടിയ്ക്കും - curd face pack for beautiful face | Samayam Malayalam\ncurd face pack for beautiful face\nതൈര് ഇങ്ങനെ പുരട്ടിയാല് മുഖഭംഗി ഇരട്ടിയ്ക്കും\nSamayam Desk | Lipi | Updated: 17 Oct 2020, 06:02:19 PM\nതൈര് വ്യത്യസ്ത സൗന്ദര്യ പ്രശ്‌നങ്ങള്‍ക്ക് വ്യത്യസ്ത രീതിയില് ഉപയോഗിയ്ക്കാം.\nനാം ഭക്ഷണത്തില് ഉപയോഗിയ്ക്കുന്ന ഒന്നാണ് തൈര്. പ്രോട്ടീന് സമ്പുഷ്ടമായ തൈരും മോരുമെല്ലാം പല തരത്തിലെ ആരോഗ്യപരമായ ഗുണങ്ങളും നല്‍കുന്നവയാണ്. ഇത് സൗന്ദര്യ, മുടി സംരക്ഷണത്തിനും ഒരു പോലെ ഗുണകരമാണ്. വലിയ ബുദ്ധിമുട്ടില്ലാത്ത സൗന്ദര്യ സംരക്ഷണ വഴിയാണ് തൈരു കൊണ്ടു്ള്ളത്. ദിവസവും അല്‍പം തൈര് , അല്‍പം പുളിച്ചതാണെങ്കില് കൂടുതല് നല്ലത്, മുഖത്തു പുരട്ടി നോക്കൂ. തൈര് മുഖത്തിന് നല്ലൊന്നാന്തരം ബ്ലീച്ചിംഗ് ഇഫക്ടു നല്‍കുന്ന ഒന്നാണ്. ഇതിലെ ലാക്ടിക് ആസിഡാണ് ഈ ഗുണം നല്‍കുന്നത്. സണ്‍ടാന്, സണ്‍ബേണ് എന്നിവയ്ക്കുള്ള മരുന്നു കൂടിയാണിത്. ഇത് ചുളിവുകള് ഒഴിവാക്കുന്നു. ചര്‍മം അയഞ്ഞു തൂങ്ങാതിരിയ്ക്കുവാനും ഇതു സഹായിക്കുന്നു.തൈര് വ്യത്യസ്ത പ്രശ്‌നങ്ങള്‍ക്ക് വ്യത്യസ്ത രീതിയില് ഉപയോഗിയ്ക്കാം.\nനാരങ്ങ നീരും തൈരും\nനാരങ്ങ നീരും തൈരും ചേര്‍ത്തിളക്കുക.. ഈ മിശ്രിതം നിങ്ങളുടെ മുഖത്ത് പുരട്ടി, ഉണങ്ങിയ ശേഷം കഴുകി കളയുക.ചർമ്മത്തിന് തിളക്കം നൽകാനും ചർമ്മത്തിന്റെ നിറം മെച്ചപ്പെടുത്തുവാനും സഹായിക്കുന്നു. സാധാരണ ചർമ്മം മുതൽ എണ്ണമയമുള്ള ചർമ്മ തരങ്ങൾക്ക് വരെ ഇത് പരീക്ഷിക്കാം. നാരങ്ങ നീരിൽ സിട്രിക് ആസിഡ് അടങ്ങിയിരിക്കുന്നു (ഇത് പുളിച്ച രുചി നൽകുന്നു), . ചർമ്മത്തിന്റെ ഗുണം മെച്ചപ്പെടുത്തുന്നതിന് നിങ്ങൾക്ക് ഈ പ്രകൃതിദത്ത ഒറ്റമൂലി ഉപയോഗിക്കാം.\nഒരു ടേബിൾ സ്പൂൺ കടല മാവ് അല്ലെങ്കിൽ ബേസൻ2ടേബിൾസ്പൂൺ തൈരിൽ ചേർത്ത് ഇളക്കി യോജിപ്പിക്കുക. മി ഈ മിശ്രിതം നിങ്ങളുടെ മുഖത്ത് പുരട്ടുക. ഉണങ്ങിയതിനുശേഷം കഴുകിക്കളയുക.യാതൊരു പാര്‍ശ്വഫലവുമില്ലാതെ ചര്‍മം വെളുപ്പിയ്ക്കാനുള്ള പ്രധാനപ്പെട്ട വഴിയാണിത്. കരുവാളിപ്പു മാറാനും ചര്‍മം വെളുപ്പിയ്ക്കാനുള്ള പ്രധാനപ്പെട്ട വഴിയാണിത്.തൈര് മുഖത്തിന് ചെറുപ്പം നല്‍കാന് ഏറെ നല്ലതാണ്. ഇത് ചുളിവുകള് ഒഴിവാക്കുന്നു. Also read: മുഖക്കുരുവിനും പാടുകൾക്കും ഗുഡ് ബൈ; മഞ്ഞൾ ഉപയോഗിക്കാൻ7വഴികൾ\nതൈരില് അല്‍പം മഞ്ഞള്‍പ്പൊടി\nതൈരില് അല്‍പം മഞ്ഞള്‍പ്പൊടി ചേര്‍ത്തു മുഖത്തു പുരട്ടുന്നത് പല തരത്തിലും സൗന്ദര്യവര്‍ദ്ധനവിന് കാരണമാകും. ഇതെക്കുറിച്ചറിയൂ,ഞ്ഞളും തൈരും രണ്ടും ബ്ലീച്ചിംഗ് ഇഫക്ട് നല്‍കുന്ന ഒന്നാണ്. ഇത് അടുപ്പിച്ച് അല്‍പനാള് ഉപയോഗിച്ചാല് ചര്‍മത്തിന്റെ നിറം വര്‍ദ്ധിയ്ക്കും.സണ്‍ടാന്, സണ്‍ബേണ് തുടങ്ങിയ പ്രശ്‌നങ്ങള്‍ക്കുള്ള നല്ലൊരു ഉപാധിയാണ് തൈരും മഞ്ഞള്‍പ്പൊടിയും മുഖക്കുരുവിനുള്ള നല്ലൊരു മരുന്നാണ് മഞ്ഞള്‍പ്പൊടിയും തൈരും ചേര്‍ത്തു പുരട്ടുന്നത്.തൈരും മഞ്ഞള്‍പ്പെടിയും കലര്‍ന്ന മിശ്രിതം അടുപ്പിച്ചുപയോഗിയ്ക്കുന്നത് ഫ്രക്കിള്‍സിന്റെ നിറം മങ്ങാന് സഹായകമാണ്.\nസെന്‍സിറ്റീവ് ചര്‍മമെങ്കില് തൈര്, ഓട്‌സ് ഫേസ് പായ്ക്ക് ഉപയോഗിയ്ക്കാം.തൈരും ഓട്‌സും സംയോജിപ്പിക്കുക. ഈ മിശ്രിതം മുഖത്ത് പുരട്ടി ഉണങ്ങിയ ശേഷം കഴുകി കളയുക. ഓട്‌സ് നിർജ്ജീവ ചർമ്മം നീക്കം ചെയ്യുവാനുള്ള ഒരു മികച്ച ഘടകമാണ്. ഇതിന് ആൻറി-ഇൻഫ്ലമേറ്ററി, ആൻറി ഓക്സിഡൻറ് ഗുണങ്ങളുമുണ്ട്. തൈരുമായി സംയോജിപ്പിക്കുമ്പോൾ, ബ്ലാക്ക്ഹെഡുകളും മുഖക്കുരുവും നീക്കംചെയ്യാൻ സഹായിക്കുന്ന മികച്ച ഫെയ്സ് പായ്ക്ക് നൽകുന്നു,\nഒത്തിരി ഒന്നും വേണ്ട, ചർമ്മത്തിന് ആവശ്യം ഈ5ഉൽപ്പന്നങ്ങൾ ആര്‍ട്ടിക്കിള് ഷോ\nസൗന്ദര്യം ബ്യൂട്ടി ടിപ്‌സ് തൈര് ഫേസ് പായ്ക്ക് ചര്‍മ സംരക്ഷണം skincare curd face pack for beautiful face curd face pack beauty\nWeb Title : curd face pack for beautiful face


സ്പീക്കറെ മാറ്റണം പ്രമേയം തള്ളി , പരിപക്ഷം സഭവിട്ടു - India Vision Media\nപ്രമേയം തളളിയതിനെ തുടര്‍ന്ന് വോട്ടെടുപ്പിന് കാത്തുനില്‍ക്കാതെ പ്രതിപക്ഷം പതിവ്പോലെ സഭ വിട്ടു. സ്പീക്കറുടെ സ്ഥാനത്ത് നിന്ന് പി.ശ്രീരാമകൃഷ്ണന് മാറിനില്‍ക്കുമെന്ന് പറയുമെന്നാണ് തങ്ങള് കരുതിയതെന്നും അത് പറയാത്തതില് പ്രതിഷേധിച്ച് നിയമസഭയില് നിന്ന് ഇറങ്ങിപ്പോകുകയാണെന്നും പ്രതിപക്ഷ നേതാവ് രമേശ് ചെന്നിത്തല പറഞ്ഞു.\nതിരുവനന്തപുരം: തിരുവനന്തപുരം ഡോളര് കടത്ത്കേസിൽ ആരോപണം നേരിടുന്ന സ്പീക്കറെ നീക്കം ചെയ്യണമെന്നാവശ്യപ്പെട്ട് എം ഉമ്മര് എംഎല്‍എ നിയമസഭയില് അവതരിപ്പിച്ച പ്രമേയം തളളി. മുന്നേമുക്കാല് മണിക്കൂറോളം നീണ്ടുനിന്ന ചര്‍ച്ചകൊടുവിലാണ് പ്രമേയം തള്ളിയത് . പ്രമേയം തളളിയതിനെ തുടര്‍ന്ന് വോട്ടെടുപ്പിന് കാത്തുനില്‍ക്കാതെ പ്രതിപക്ഷം പതിവ്പോലെ സഭ വിട്ടു. സ്പീക്കറുടെ സ്ഥാനത്ത് നിന്ന് പി.ശ്രീരാമകൃഷ്ണന് മാറിനില്‍ക്കുമെന്ന് പറയുമെന്നാണ് തങ്ങള് കരുതിയതെന്നും അത് പറയാത്തതില് പ്രതിഷേധിച്ച് നിയമസഭയില് നിന്ന് ഇറങ്ങിപ്പോകുകയാണെന്നും പ്രതിപക്ഷ നേതാവ് രമേശ് ചെന്നിത്തല പറഞ്ഞു. 17വര്‍ഷങ്ങള്‍ക്ക് ശേഷമാണ് സ്പീക്കറെ നീക്കണമെന്നാവശ്യപ്പെട്ട് ഒരു പ്രമേയം ചര്‍ച്ചയ്ക്ക് വരുന്നത്. രണ്ടുമണിക്കൂറായിരുന്നു പ്രമേയത്തിന്മേലുളള ചര്‍ച്ചക്കായി അനുവദിച്ചത്. എന്നാല് ചര്‍ച്ച മൂന്നേമുക്കാല് മണിക്കൂറോളം നീണ്ടു.\nസ്വര്‍ണക്കടത്ത് കേസിലെ പ്രതികളുമായി സ്പീക്കര്‍ക്കുളള ബന്ധം സംശയകരമാണെന്നായിരുന്നു പ്രതിപക്ഷത്തിന്റെ പ്രധാന ആരോപണം. സ്പീക്കറെ കസ്റ്റംസ് ചോദ്യം ചെയ്യാന് പോകുന്നുവെന്ന വാര്‍ത്തകള് ഞെട്ടിക്കുന്നതാണെന്നും പ്രതിപക്ഷം പറഞ്ഞു. സഭയുടെ അന്തസ്സും മാന്യതയും കാത്തുസൂക്ഷിക്കാന് ബാധ്യസ്ഥനായ സ്പീക്കര് തന്നെ അത് ലംഘിച്ചിരിക്കുന്നു. ഇത് സഭയോടുളള അനാദരവാണ്. സഭയുടെ അന്തസ്സും ഔന്നിത്യവും കാത്തുസൂക്ഷിക്കുന്നതില് പരാജയപ്പെട്ടതിനാല് സ്പീക്കറെ തല്‍സ്ഥാനത്ത് നിന്ന് നീക്കണമെന്നായിരുന്നു പ്രതിപക്ഷത്തിന്റെ ആവശ്യം.\nഎന്നാല് ഭരണപക്ഷത്ത് നിന്ന് സംസാരിച്ചവര് ഇത്തരമൊരു പ്രമേയം അനാവശ്യമാണെന്ന് ചൂണ്ടിക്കാട്ടി. അന്വേഷണ ഏജന്‍സികള് പുകമറ സൃഷ്ടിക്കാന് ശ്രമിക്കുന്നു. അതിന് പ്രതിപക്ഷവും കൂട്ടുനില്ക്കുകയാണെന്ന് ഭരണപക്ഷം ആരോപിച്ചു. സ്പീക്കര് ചെയ്ത തെറ്റ് എന്താണെന്ന് വ്യക്തമാക്കണമെന്നും ഭരണപക്ഷം ആവശ്യപ്പെട്ടു.\nതന്നെ തെറ്റുകാരനായി ചിത്രീകരിക്കാന് സാധിക്കില്ലെന്നും ഒരുകാലത്തും തന്റെ തല കുനിയില്ലെന്നും സ്പീക്കര് സഭയിലും ആവര്‍ത്തിച്ചു. ആരോപണങ്ങള് തന്നെ ബാധിക്കില്ലെന്നും അദ്ദേഹം പറഞ്ഞു. ഈ പ്രമേയം ചര്‍ച്ച ചെയ്തതില് സന്തോഷമുണ്ട്. തനിക്ക് മറുപടി പറയാന് സാധിച്ചു അതാണ് ജനാധിപത്യത്തിന്റെ സൗന്ദര്യം എന്നുപറഞ്ഞുകൊണ്ടായിരുന്നു സ്പീക്കര് മറുപടി നല്‍കിയത്. പത്ര റിപ്പോര്‍ട്ടുകളുടെ അടിസ്ഥാനത്തില് ഒരു നിഗമനത്തിലെത്താന് സാധിക്കില്ലെന്നും അദ്ദേഹം പറഞ്ഞു\nസ്പീക്കർക്കെതിരായ പ്രമേയം രാഷ്ട്രീയ പ്രേരിതമാണെന്ന് എസ് ശർമ്മ എംഎല്‍എ പറഞ്ഞു. സ്പീക്കർ പദവിക്കെതിരെ അടിസ്ഥാനരഹിതമായ ആരോപണമാണ് ഉന്നയിക്കുന്നതെന്നും സ്പീക്കർക്ക് കസ്റ്റംസ് നോട്ടീസ് നൽകിയിട്ടില്ലെന്നും ശർമ കൂട്ടിച്ചേർത്തു.\nസ്പീക്കർക്കെതിരായ പരാമർശം ഭരണഘടനാ വിരുദ്ധമെന്നായിരുന്നു മന്ത്രി ജി സുധാകരന്‍റെ പ്രതികരണം. കട ഉദ്ഘാടനം ചെയ്യുന്നത് തെറ്റല്ല. എന്ത് തെളിവിന്‍റെ അടിസ്ഥാനത്തിലാണ് സ്പീക്കർക്കെതിരെ പ്രമേയം അവതരിപ്പിച്ചതെന്നും ജി സുധാകരൻ ചോദിച്ചു.\nപ്രതിപക്ഷത്തിന് വിശ്വാസം സ്വപ്നയേയും, അവിശ്വാസം സ്പീക്കറോടും ആണെന്ന് മുല്ലക്കര രത്നാകരൻ. സഭക്ക് വേണ്ടി ചെയ്യുന്നത് സ്പീക്കർ തറവാട്ടിൽ കൊണ്ടുപോകുന്നതല്ല. സമൂഹത്തിന് വേണ്ടി ചെയ്യുന്ന കാര്യങ്ങൾ എങ്ങനെ ധൂർത്തായി മാറുമെന്നും മുല്ലക്കര രത്നാകരൻ ചോദിച്ചു.\nഡെപ്യൂട്ടി സ്പീക്കര് ആണ് പ്രമേയ അവതരണത്തിന് അനുമതി നല്‍കിയത്. ബിജെപി എംഎൽഎ ഒ. രാജഗോപാൽ പ്രമേയ അവതരണത്തെ പിന്തുണച്ചു. ദേശ വിരുദ്ധ പ്രവർത്തനങ്ങളെ തിരിച്ചറിയാൻ കഴിയണമെന്ന് പ്രമേയത്തെ അനുകൂലിച്ച് കൊണ്ട് ഒ രാജഗോപാൽ പറഞ്ഞു. സ്പീക്കർ എല്ലാവർക്കും മാതൃകയാകേണ്ട ആളാണെന്നും ഒ. രാജഗോപാൽ കൂട്ടിച്ചേർത്തു. കേരള നിയമസഭയുടെ ചരിത്രത്തിൽ ഇത് മൂന്നാം തവണയാണ് സ്പീക്കറെ നീക്കം ചെയ്യുന്നതിനുള്ള പ്രമേയം ചർച്ചയ്ക്കെടുക്കുന്നത്.


ബിഹാര് വെള്ളപ്പൊക്കത്തില് മരിച്ചതെന്ന പേരില് പ്രചരിക്കുന്ന ചിത്രം ; സത്യമിതാണ്,it was notaflood pickeralaonlinenews.com | Malayalam news, kerala news, onlinenews,\nWednesday January 29th, 2020 - 7:25:pm\nബിഹാര് വെള്ളപ്പൊക്കത്തില് മരിച്ചതെന്ന പേരില് പ്രചരിക്കുന്ന ചിത്ര...\nPublished: Saturday 20 July 2019 06:39:56 PM\nകനത്ത മഴയെ തുടര്‍ന്ന് പ്രളയ ദുരിതമനുഭവിക്കുകയാണ് അസമിലേയും ബിഹാറിലേയും ജനങ്ങള്. ഇതിനിടെ ചില തെറ്റായ വാര്‍ത്തകളും പ്രചരിക്കുന്നുണ്ട്. ഒന്ന് നദീതീരത്തു വന്നടിഞ്ഞ ഒരു കുട്ടിയുടെ മൃതദേഹത്തിന്റെ ചിത്രമാണ്. വെള്ളപ്പൊക്കത്തില് ഒഴുകിയെത്തിയ കുട്ടിയാണെന്ന് പറഞ്ഞാണ് സോഷ്യല്‍മീഡിയയില് പ്രചാരണം നടക്കുന്നത്.\nമെക്‌സിക്കന് തീരത്ത് വന്നടിഞ്ഞ അഭയാര്‍ത്ഥി ഐലാന് കുര്‍ദിയുമായി താരതമ്യം ചെയ്തുപോലും ചിലര് പറയുന്നുണ്ട്. ഐലനോട് സഹതപിക്കുന്നവരും ഭരണകൂടവും സ്വന്തം രാജ്യത്തെ ഇത്തരം കാഴ്ചകള് കാണാതെ പോകുന്നുവെന്നും ഇക്കൂട്ടര് പറയുന്നു. ബിഹാര് സര്‍ക്കാരിനെ വിമര്‍ശിക്കുന്നവരുമുണ്ട്.\nനദീതീരത്തടിഞ്ഞ കുട്ടി മരിച്ചതാണ് എന്ന കാര്യം വസ്തുതയാണ്. എന്നാല് ബിഹാറിലുണ്ടായ വെള്ളപ്പൊക്കത്തിലല്ല. യഥാര്‍ത്ഥ സംഭവം നടന്നത് മുസഫര്‍പൂരിലാണ്. ഭര്‍ത്താവുമായി വഴക്കിട്ടതിന് ശേഷം നാലു മക്കളെ പുഴയിലെറിഞ്ഞ് റീന ദേവി എന്ന സ്ത്രീ പിന്നാലെ ചാടുകയായിരുന്നു. എന്നാല് റീനാദേവിയും ഏഴു വയസുള്ള ഒരു മകളും രക്ഷപ്പെട്ടു. ദേവിക്കെതിരെ ഭര്‍ത്താവ് പോലീസില് പരാതി നല്‍കുകയും ഇവരെ അറസ്റ്റ് ചെയ്യുകയും ചെയ്തു.\nRead more topics: flood pic , bihar\nit was notaflood pic\nആറുമാസം വരെ ഗര്‍ഭച്ഛിദ്രത്തിന് അനുമതി; നിയമ ഭേദഗതിക്ക് അംഗീകാരം നല്‍കി മന്ത്രിസഭ


ധനുഷിന്റെ ജനന സര്‍ട്ടിഫിക്കറ്റിലും തിരിച്ചറിയല് രേഖകളിലും തിരുത്തലുകള് എങ്ങനെ വന്നു എന്ന് അഭിഭാഷകന്; കതിരേശന്-മീനാക്ഷി ദമ്പതികള്‍ക്ക് പിന്തുണയുമായി ഗ്രാമവാസികള് - Malayalam Daily News\nധനുഷിന്റെ ജനന സര്‍ട്ടിഫിക്കറ്റിലും തിരിച്ചറിയല് രേഖകളിലും തിരുത്തലുകള് എങ്ങനെ വന്നു എന്ന് അഭിഭാഷകന്; കതിരേശന്-മീനാക്ഷി ദമ്പതികള്‍ക്ക് പിന്തുണയുമായി ഗ്രാമവാസികള്\nApr 10, 2017 സ്വന്തം ലേഖകന്\nധനുഷിന്റെ മാതാപിതാക്കള് എന്ന അവകാശപ്പെട്ടു വന്ന ദമ്പതികള്‍ക്കു പിന്നില് നാട്ടുകാരുടെ ഉറച്ച പിന്തുണ. കതിരേശന് മീനാക്ഷി ദമ്പതികള്‍ക്ക് മധുര ജില്ലയിലെ മേലൂര് താലൂക്കിലെ മാലമ്പട്ടി ഗ്രാമം മൂഴുവന് പിന്തുണയും നല്‍കി കഴിഞ്ഞു. അവര്‍ക്ക് ധനുഷ് നാട്ടുകാരനായ കതിരേശന്റ മകന് കലൈന്‍ചെല്‍വനാണ്. കലമത്സരങ്ങളിലോക്കെ തകര്‍പ്പന് ബ്രേയ്ക്ക് ഡന്‍സ് കളിച്ചിരുന്ന മിടുക്കന്. സിനിമ ഭ്രാന്തു മൂത്തു 16-ാം വയസില് നാടുവിട്ടു പോയവന്. തുള്ളുവതോ ഇളമൈ എന്ന സിനിമ പുറത്തു വന്ന ഉടനെ ഇതിലേ നായകന് കലൈചെല്‍വനാണെന്ന് ഈ നാട്ടുകാര് വാദിച്ചിരുന്നു. തന്റെ നെറ്റിയിലെ അടയളം ചുണ്ടി കതിരേശന് പറയുന്നു ഇതേ അടയാളം കലൈചെല്‍വനും ഉണ്ട്. എന്നാല് ലേസര് ചികിത്സ ചെയ്ത് അവന് അതു മായ്ച്ചു കളഞ്ഞു.\nമേലൂരിലെ ആര്‍സി മിഡില് സ്‌കൂളിലാണ് എട്ടാം ക്ലാസ്സ് വരെ അവന് പഠിച്ചത്. മകനെ തിരിച്ചറിയുന്ന അധ്യാപകര് ഇപ്പോഴും അവിടെ ഉണ്ട്. എന്നാല് ധനുഷ് എന്ന പേരിനോട് അവിടെ ആര്‍ക്കും അത്ര താല്‍പര്യം ഇല്ല. 1985 നംവബര് ഏഴിനു രാജാജി ആശുപത്രിയിലാണു മകന്റെ ജനനം എന്ന് ഇവര് പറയുന്നു. മാലമ്പട്ടിയില് കലൈചെല്‍വന് ജനിച്ച വീട് പിന്നീടു കതിരേശനും കുടുംബവും ഒഴിഞ്ഞു. രണ്ടാമത്തെ വാടക വീട്ടില് നിന്നാണു മകന് നാടു വിടുന്നതെന്ന് ഇവര് പറയുന്നു. സിനിമ ഭ്രാന്തുമൂത്ത് നാടുവിട്ട കലൈന്‍ചെല്‍വന് തന്നെയാണു ധനുഷ് എന്ന കാര്യത്തില് അവിടുത്തെ ചായക്കടക്കാര്‍ക്കു പോലും സംശയമില്ല. അതിനു വേണ്ടി സാക്ഷി പറയാനും തങ്ങള് തയാറാണ് എന്ന് പറയുന്നു.\nഎല് പി സ്‌കൂള് മുതല് പ്ലസ് വണ് വരെ മൂന്നു സ്‌കൂളുകളിലായാണു പഠനം. താന് പറഞ്ഞിട്ടാണു കലൈന്‍ചെല്‍വനെ തിരുപ്പത്തൂര് സ്‌കൂളില് ചേര്‍ക്കുന്നത് എന്ന് ആ നാട്ടില് വിശ്രമജീവിതം നായിക്കുന്ന നാട്ടുകാരന് സീതാപതി പറയുന്നു. കുട്ടുകാരോടെല്ലാം എനിക്കു സിനിമയില് അഭിനയിക്കണം എന്നും അവിടെ നിന്ന ഇറങ്ങി പോകണം എന്നും പറഞ്ഞു കൊണ്ടേ ഇരിക്കും. ഒരു വെള്ളിയാഴ്ച വീട്ടിലേയ്ക്ക് പോയതാണ്. പിറ്റേ ദിവസം കത്തെഴുതിവച്ചു വീട്ടില് നിന്ന ഇറങ്ങി. പിന്നെ ആരും അവനെ കണ്ടിട്ടില്ല കതിരേശനും മീനാക്ഷിക്കും നുണ പറയേണ്ട കാര്യമില്ലല്ലോ, രക്തം രക്തത്തെ തിരിച്ചറിയും എന്നും സീതാപതി പറയുന്നു. 2002 ല് ഇവര് മകനെ അന്വേഷിച്ചു നടക്കാത്ത സ്ഥലങ്ങളില്ല. തിരുപ്പൂതിയിലേയും കോയമ്പത്തൂരിലേയും തുണിമില്ലുകളില് മകനേ തേടി ഇവര് മാസങ്ങളോളം അലഞ്ഞു. 2003 ല് തുള്ളുവതോ ഇളമൈയിലെ പാട്ടുകള് ടിവിയില് കണ്ട നാട്ടുകാരാണു തമിഴ് സിനിമയിലെ പുതുമുഖം ധനുഷ് കലൈചെല്‍വന് എന്ന വാദം ഉന്നയിച്ചത്.\nധനുഷിന്റെ നൃത്ത ചുവടുകള് കണ്ടതോടെ മീനാക്ഷിയും കതിരേശനും ഇക്കാര്യം ഉറപ്പിച്ചു. ചെന്നൈയില് ധനുഷിന്റെ പിതാവായ കസ്തൂരി രാജയുടെ വീട്ടില് എത്തി മകനെ കാണാന് ശ്രമിച്ചു എങ്കിലും നടന്നില്ല എന്നു ദമ്പതികള് പറയുന്നു. ധനുഷിനെ നേരില്‍ക്കാണാന് കതിരേശനും മീനാക്ഷിയും പലകുറി ശ്രമിച്ചു. മേലൂരിനടുത്ത് ആടുകളത്തിന്റെ ചിത്രീകരണസ്ഥലത്തെത്തിയ ഇവരെ സിനിമാക്കാര് തടഞ്ഞു. ഒടുവില് ബന്ധുവായ ഒരു അധ്യാപകന് വഴി മധുരയിലെ എസ്. ടൈറ്റസ് എന്ന അഭിഭാഷകനെ ബന്ധപ്പെട്ടു. 2016ഒക്ടോബറില് മേലൂര് ജുഡിഷ്യല് മജിസ്ട്രേറ്റ് കോടതിയില് കേസ് ഫയല് ചെയ്തു.ടൈറ്റസ് വക്കീല് സൗജന്യമായാണ് ഇവര്‍ക്കായി കേസ് വാദിക്കുന്നത്. മധുര ഹൈക്കോടതിക്കു സമീപം ഒത്തക്കട ജംക്ഷനില് ടൈറ്റസ് വക്കീലിന്റെ ഓഫീസ്. കന്യാകുമാരി ജില്ലയിലെ മാര്‍ത്താണ്ഡംകാരനാണ്. കുറെ മലയാളികള് ബന്ധുക്കളായുണ്ട്. നന്നായി മലയാളം പറയും.\nധനുഷിന്റെ അഭിഭാഷകന് ഹൈക്കോടതിയില് ഹാജരാക്കിയ രേഖകള് തന്നെ ഉദ്ധരിച്ചുകൊണ്ടു എസ്. ടൈറ്റസ് നിരത്തുന്ന വാദങ്ങള് ഇങ്ങനെ : സംവിധായകന് കെ. കസ്തൂരിരാജയുടെയും ഭാര്യ വിജയലക്ഷ്മിയുടെയും മകനായ ധനുഷ് എന്ന ആര്.കെ. വെങ്കടേശപ്രഭുവിന്റെ ജനനസര്‍ട്ടിഫിക്കറ്റില് റജിസ്ട്രേഷന് നമ്പര് ഇല്ല. സര്‍ക്കാര് ആശുപത്രിയില് ജനിച്ചവര്‍ക്കെല്ലാം ഇതു നിര്‍ബന്ധമായിരുന്നിട്ടും സര്‍ട്ടിഫിക്കറ്റില് കാണാനില്ല. വെങ്കടേശപ്രഭുവിന്റെ ടിസിയില് തിരിച്ചറിയല് അടയാളം ചേര്‍ത്തിട്ടില്ല. മെട്രിക്കുലേഷന് എക്സാമിനേഷന് സര്‍ട്ടിഫിക്കറ്റില് എഴുതിയിരിക്കുന്ന വെങ്കടേശപ്രഭു എന്ന പേരിന്റെ സ്പെല്ലിങ്ങും ഇനിഷ്യലും ടിസിയിലേതില്‍നിന്നു വ്യത്യസ്തമാണ്. ടിസിയില് വെങ്കടേശപ്രഭുവിന്റെ ജാതിക്കോളത്തില് പട്ടികജാതി എന്നാണ് എഴുതിയിരിക്കുന്നത്. എന്നാല്, കസ്തൂരിരാജയും വിജയലക്ഷ്മിയും ബിസി വിഭാഗത്തില്‍പ്പെടുന്നവരാണ്. കസ്തൂരിരാജ ഹൈക്കോടതിയില് ഹാജരാക്കിയ ഫാമിലി കാര്‍ഡ് പ്രകാരം വെങ്കടേശപ്രഭു എന്ന ധനുഷിനു 2005ല് 29 വയസ്സാണ്.\n1983ല് ജനിച്ച ധനുഷിന് 2005ല് 22 വയസ്സേ ഉണ്ടാകുകയുള്ളൂ. വെങ്കടേശപ്രഭു കസ്തൂരിരാജയുടെ അടുത്ത സുഹൃത്തായ ആര്. കൃഷ്ണമൂര്‍ത്തിയുടെ മകനാണെന്നും ധനുഷിനു പാസ്പോര്‍ട്ട് ശരിയാക്കാനായി വെങ്കടേശപ്രഭുവിന്റെ വിവരങ്ങള് ഉപയോഗിച്ചു ധൃതിയില് തയാറാക്കിയപ്പോഴാണു രേഖകളില് പിശകു വന്നതെന്നും ഇവയെല്ലാം വ്യാജമാണെന്നും അഡ്വ. ടൈറ്റസ് ആരോപിക്കുന്നു. സൂപ്പര്‍താരത്തെ ബ്ലാക്ക്മെയില് ചെയ്തു പണം തട്ടാന് ദമ്പതികള്‍ക്കു പിന്നില് ഗൂഢശക്തികളുണ്ടോ? ആര്. കൃഷ്ണമൂര്‍ത്തി എന്ന സുഹൃത്ത് കസ്തൂരിരാജയ്ക്ക് ഉണ്ടോ? കസ്തൂരിരാജയുടെ ഫാമിലി കാര്‍ഡ് പ്രകാരം ഇന്ന് 41വയസ്സുള്ള വെങ്കടേശപ്രഭു ആരാണ്? ഒരാളുടെ തിരിച്ചറിയല് രേഖകളില് ഇത്രയധികം തെറ്റുകള് എങ്ങനെ വന്നു? ധനുഷിന്റെ ബാല്യകാല സുഹൃത്തുക്കളും സഹപാഠികളും എവിടെ? മധുരയിലെ ദമ്പതികള് പറയുന്നത് സത്യമല്ലെങ്കില് യഥാര്‍ഥ കലൈചെല്‍വന് എവിടെ? ഇത്തരത്തില് നിരവധി ചോദ്യങ്ങളാണു കതിരേശന് മീനാക്ഷി ദമ്പതികളുടെ ധനുഷിന് മേലുള്ള അവകാശവാദം ഉയര്‍ത്തുന്നത്.\nവിശുദ്ധവാരത്തിനു തുടക്കം; ഓശാന തിരുനാള് ഭക്തിനിര്‍ഭരമായി


മലപ്പുറം വണ്ടൂരിൽ എട്ടുവയസുകാരിയെ പീഡിപ്പിച്ച ഡ്രൈവർ അറസ്റ്റിൽ | Driver arrested for molesting eight-year-old girl in Malappuram – News18 Malayalam\nമലപ്പുറം വണ്ടൂരിൽ എട്ടുവയസുകാരിയെ പീഡിപ്പിച്ച ഡ്രൈവർ അറസ്റ്റിൽ\nഇയാളുടെ വാഹനത്തില് സ്കൂളിൽ പോകാന് മടി കാണിച്ച കുട്ടിയോട് മാതാപിതാക്കള് കാര്യം അന്വേഷിക്കുകയായിരുന്നു.\nLast Updated : April 30, 2021, 12:20 IST\nമലപ്പുറം: വണ്ടൂരില് എട്ടു വയസുകാരിയെ പീഡിപ്പിച്ച സംഭവത്തില് ഡ്രൈവറെ അറസ്റ്റു ചെയ്തു. വാണിയമ്പലം മാട്ടക്കുളം മാനുറായില് അബ്ദുല് വാഹിദ് (38) ആണ് അറസ്റ്റിലായത്. കുട്ടിയെ സ്കൂളിൽ എത്തിക്കുന്ന വാഹനത്തിന്റെ ഡ്രൈവറാണ് പ്രതി. കഴിഞ്ഞ കുറച്ചുകാലമായി ഇയാൾ കുട്ടിയെ ഉപദ്രവിച്ചു വരികയാണെന്നാണ് സൂചന. ഇയാളുടെ വാഹനത്തില് പോകാന് മടി കാണിച്ച കുട്ടിയോട് മാതാപിതാക്കള് കാര്യം അന്വേഷിക്കുകയായിരുന്നു. ഒടുവില് കുട്ടി വിവരം മാതാപിതാക്കളോടു പറയുകയായിരുന്നു. തുടര്‍ന്ന് മാതാപിതാക്കൾ പൊലീസിൽ പരാതി നൽകുകയായിരുന്നു. പോക്‌സോ ഉള്‍പ്പെടെയുള്ള വകുപ്പുകള് ചുമത്തിയാണ് പ്രതിയെ അറസ്റ്റു ചെയ്തതെന്ന് പൊലീസ് അറിയിച്ചു.\nവിവാഹ വാഗ്ദാനം നല്‍കി യുവതിയെ പീഡിപ്പിച്ച കേസില് യുവാവ് അറസ്റ്റില്. എറണാകുളം ചെല്ലാനം സ്വദേശി നോബിള് പ്രകാശ് ആണ് അറസ്റ്റിലായത്. വലിയമല പൊലീസാണ് പ്രതിയെ അറസ്റ്റ് ചെയ്തത്. കഴിഞ്ഞ ഒന്നരവര്‍ഷമായി നോബിള് പ്രകാശ് യുവതിയെ ലൈംഗികമായ പീഡിപ്പിച്ചു വരികയായിരുന്നെന്നാണ് പരാതിയിൽ പറയുന്നത്. ഇതിനിടെ നഗ്‌നചിത്രങ്ങളും വീഡിയോകളും പകര്‍ത്തി.\nഈ ദൃശ്യങ്ങള് വെബ്‌സൈറ്റില് അപ് ലോഡ് ചെയ്ത് പണം സമ്പാദിക്കാനായിരുന്നു ശ്രമം. യുവതി ഇതിനെ എതിര്‍ത്തതോടെ ഭീഷണിപ്പെടുത്തി ഒന്നരലക്ഷം രൂപ കൈക്കലാക്കി. പിന്നീട് നഗ്‌നചിത്രങ്ങളും വീഡിയോകളും കാണിച്ച് വീണ്ടും പണം ആവശ്യപ്പെട്ട് ഭീഷണിപ്പെടുത്തിയതോടെയാണ് യുവതി പൊലീസ് സ്റ്റേഷനില് പരാതി നല്‍കിയത്. പൊലീസ് നടത്തിയ അന്വേഷണത്തില് ശനിയാഴ്ച എറണാകുളത്തുനിന്നാണ് നോബിളിനെ പിടികൂടിയത്. പ്രതിയെ നെടുമങ്ങാട് കോടതിയില് ഹാജരാക്കി.\nപതിനാല് വയസ്സുള്ള പെൺകുട്ടിയെ ബലാത്സംഗം ചെയ്ത സംഭവത്തിൽ പ്രമുഖ സോഷ്യൽമീഡിയ താരം അറസ്റ്റിൽ. സോഷ്യൽമീഡിയയിൽ താരമായ ഫൺബക്കറ്റ് ഭാർഗവ് എന്നയാളാണ് വിശാഖപട്ടണത്ത് അറസ്റ്റിലായത്. സോഷ്യൽമീഡിയയിൽ വൈറലായ ഒരു വീഡിയോയിലൂടെയാണ് ഭാർഗവ് പ്രശസ്തനായത്.\nFirst published: April 30, 2021, 12:20 IST\ncrime newskerala policemalappurampocso casesexual abuseപോക്സോ കേസ്മലപ്പുറംലൈംഗിക പീഡനം


Covaxin may get WHO nod by August | കോവാക്‌സിന് ലോകാരോഗ്യ സംഘടനയുടെ അനുമതി ഓഗസ്‌റ്റോടെ കിട്ടാൻ സാധ്യത; മൂന്നാം ഘട്ട പരീക്ഷണങ്ങൾ ജൂണോടെ പൂർത്തിയാവും; രേഖകൾ ദ്രുതഗതിയിൽ സമർപ്പിക്കാൻ ഭാരത്ബയോടെക്കിന്റെയും കേന്ദ്രസർക്കാരിന്റെയും നീക്കം; 60 രാജ്യങ്ങളിൽ നിയന്ത്രിത അനുമതിക്കായി നടപടി - MarunadanMalayalee.com\nകോവാക്‌സിന് ലോകാരോഗ്യ സംഘടനയുടെ അനുമതി ഓഗസ്‌റ്റോടെ കിട്ടാൻ സാധ്യത; മൂന്നാം ഘട്ട പരീക്ഷണങ്ങൾ ജൂണോടെ പൂർത്തിയാവും; രേഖകൾ ദ്രുതഗതിയിൽ സമർപ്പിക്കാൻ ഭാരത്ബയോടെക്കിന്റെയും കേന്ദ്രസർക്കാരിന്റെയും നീക്കം; 60 രാജ്യങ്ങളിൽ നിയന്ത്രിത അനുമതിക്കായി നടപടി\nMay 25, 202108:38 PM IST Permalink\nന്യൂഡൽഹി: ഭാരത് ബയോടെകിന്റെ കോവാക്‌സിന് ഓഗസ്‌റ്റോടെ ലോകാരോഗ്യ സംഘടനയുടെ അംഗീകാരം കിട്ടാൻ സാധ്യത. നിർമ്മാണശാലയുടെ സൗകര്യങ്ങളടക്കം വിശദമായ രേഖകൾ കേന്ദ്രസർക്കാർ നിലവിൽ സമർപ്പിച്ചുവരികയാണ്. മൂന്നാംഘട്ട പരീക്ഷണങ്ങൾ പൂർത്തിയാക്കിയതിന്റെ രേഖകളും സമർപ്പിക്കും. ജൂൺ മൂന്നാം വാരത്തോടെ മൂന്നാം ഘട്ട പരീക്ഷണങ്ങൾ പൂർത്തിയാകും.\nചൊവ്വാഴ്ച വിദേശകാര്യ സെക്രട്ടറി ഹർഷ് ശ്രിങ്‌ള,ആരോഗ്യ-ബയോടെക്‌നോളജി വകുപ്പുകളിലെ മുതിർന്ന ഉദ്യോഗസ്ഥർക്കൊപ്പം ഭാരത് ബയോടെകിലെ വി.കൃഷ്ണ മോഹൻ, സായി പ്രസാദ് എന്നിവരുമായി കൂടിക്കാഴ്ച നടത്തി. ഏപ്രിലിലാണ് ലോകാരോഗ്യ സംഘടനയിൽ ഭാരത് ബയോടെക് ആദ്യംതാൽപര്യ പത്രം നൽകിയത്.\nഭാരത് ബയോടെക്കിന്റെ യൂണിറ്റുകളിലെ സന്ദർശനം അടക്കം ഡബ്ലുഎച്ച്ഒയുടെ അംഗീകാരം കിട്ടാൻ 60 ദിവസമെങ്കിലും എടുക്കും. തങ്ങളുടെ മറ്റുവാക്‌സിനുകൾക്ക് ലോകാരോഗ്യ സംഘടനയുടെ അംഗീകാരം കിട്ടിയ പരിചയം, കണക്കിലെടുത്ത് കോവാക്‌സിനും അംഗീകാരം ലഭിക്കുമെന്നാണ് ഭാരത് ബയോടെക്കിന്റെ അവകാശവാദം.\nകോവാക്‌സിൻ ഇതിനകം, രണ്ടുകോടി പേർക്ക് നൽകി കഴിഞ്ഞു. ബ്രസീൽ, ഹംഗറി എന്നീ രാജ്യങ്ങൾ വരും ആഴ്ചകളിൽ കോവാക്‌സിന് അനുമതി നൽകുമെന്നാണ് ഭാരത് ബയോടെക്കിന്റെ പ്രതീക്ഷ. യുഎസിൽ ചെറിയതോതിൽ വാക്‌സിന്റെ മൂന്നാം ഘട്ട പരീക്ഷണം നടത്താനുള്ള അനുമതിക്കായി എഫ്ഡിഎയുമായി ചർച്ച നടത്തി വരികയാണ്. എഫ്ഡിഎ അംഗീകാരം കിട്ടായാൽ അത് ആഗോള അംഗീകാരത്തിലേക്കുള്ള വലിയ ചുവട് വയ്പാകും.\nകോവാക്‌സിന് 11 രാജ്യങ്ങളുടെ നിയന്ത്രിത അംഗീകാരമുണ്ട്. സാങ്കേതിക വിദ്യാ കൈമാറ്റത്തിനും ഉത്പാദനത്തിനുമായി ഏഴ് രാജ്യങ്ങളിലെ 11 കമ്പനികളും താൽപര്യം പ്രകടിപ്പിച്ചിരുന്നു. കോവാക്‌സിന്റെ അനുമതി വൈകുന്നത് വിദേശ രാജ്യങ്ങളിലേക്ക് പ്രവേശനത്തിന് തടസ്സമായേക്കുമെന്ന വർത്തകൾക്കിടെയാണ് വിശദീകരണം.\n60 രാജ്യങ്ങളിൽ നിയന്ത്രിത അനുമതിക്കായി നടപടി തുടങ്ങി. ഭൂരിഭാഗം രാജ്യങ്ങളിലും വാക്‌സിൻ എടുക്കാത്തവർക്ക് കോവിഡ് നെഗറ്റിവ് സർട്ടിഫിക്കറ്റുമായി യാത്ര ചെയ്യാമെന്നും, ഡബ്ല്യു എച്ച് ഒ അനുമതി ജൂലൈയിലോ സെപ്റ്റംബറിലോ ലഭിക്കുമെന്നാണ് പ്രതീക്ഷയെന്നും നിർമ്മാതാക്കൾ ട്വിറ്ററിൽ കുറിച്ചു.\nഅതേസമയം, സംസ്ഥാനത്ത് 18 മുതൽ 45 വയസുവരെ പ്രായമുള്ളവരുടെ വാക്സിനേഷൻ മുൻഗണനാ വിഭാഗത്തിൽ വിദേശത്ത് പഠിക്കാനും ജോലിക്കുമായി പോകുന്നവരെയും കൂടി ഉൾപ്പെടുത്തി ആരോഗ്യ വകുപ്പ് ഉത്തരവ് പുറപ്പെടുവിച്ചു. വിദേശത്ത് പഠിക്കാനും ജോലിക്കുമായി പോകുന്നവർക്ക് പല രാജ്യങ്ങളും വാക്സിനേഷൻ നിർബന്ധമാക്കിയ സാഹചര്യത്തിലാണ് സർക്കാർ ഇക്കാര്യത്തിൽ അടിയന്തര തീരുമാനം എടുത്തത്.\nകോവാക്‌സിന് ഉടൻ ലോകാരോഗ്യ സംഘടനയുടെ അംഗീകാരം കിട്ടിയേക്കും